
Ediţia a treia din anul 2020, cu numărul 3 (vol. 76) include cinci articole, elaborate 
atât de către autori români, cât şi străini, la care se adaugă rubrica Dialog strategic, cu trei 
interviuri, acordate de către şefii statelor majore ale categoriilor de forţe. 

În cadrul primei rubrici, Actualitatea politico-militară, domnul Daniel Şoimaru 
realizează o cercetare în care abordează aspecte ale strategiilor de securitate şi politică 
externă ale Statelor Unite ale Americii în Orientul Mijlociu, analizând, totodată, 
caracteristicile parteneriatului strategic dintre SUA si Israel, precum şi importanţa acestuia 
pentru stabilitatea dinamicilor de securitate din această regiune. 

În rubrica Securitate si strategie militară descoperiţi lucrarea domnului col. (r) CS III 
dr. Crăişor-Constantin Ionita, Adaptarea capabilitatilor specifice războiului de tip „mozaic " 
la dezvoltările tehnologice nou apărute, reprezentând o continuare a studiului întreprins 
de autor în ediția precedentă a revistei; articolul prezintă dezvoltările realizate până în 
prezent de Forţele Armate americane, în vederea transpunerii în practică a războiului de tip 
„mozaic”, prin folosirea marilor inovaţii în robotică, inteligenţă artificială, nanotehnologie 
şi sisteme fără pilot. 

Cea de-a treia rubrică, Geopolitici si geostrategii: tendinţe si perspective, propune spre 
lectură alte două materiale. Primul, intitulat Războaiele pentru apă — expresia practică a 
conflictelor de mediu. Hidropolitica în Asia Centrală, aparţinând domnului Cristian Istrate, 
vizează demonstrarea faptului că războiul pentru apă poate fi o certitudine a viitorului 
numai atunci când acest tip de resurse va deveni un vector de proiectare a puterii, dar si 
evidenţierea faptului că un conflict armat izbucnit din asemenea raţiuni nu poate compensa 
costurile pe care le-ar implica o astfel de acţiune. 

Aldoilea articol din cadrul acestei rubrici, Perspectivă asupra diplomaţiei culturale turce 
în Ungaria: simbolistica patrimoniului otoman, subliniază importanţa trecutului otoman 
şi a restaurării monumentelor imperiale, autorul, Jordan Petrócsz, dorind să evidentieze 
elementele de politică culturală şi arhitecturală turce pe teritoriul ungar. 

În această ediție am inclus şi rubrica Societatea informațională, cu un articol scris de 
domnul It. Costinel Nicolae Maresi, intitulat Informația în spațiul cibernetic — actualitate 
si provocări. Acesta descrie modul în care informaţia diseminată în mediul virtual poate 
deveni „coruptă” în mod intenţionat, prin intermediul atacurilor cibernetice. 

În continuare, pentru secțiunea Dialog strategic, am avut privilegiul de a-i intervieva pe 
şefii celor trei categorii de forte. Astfel, domnul general-maior dr. Viorel Pană, şeful Statului 
Major al Forţelor Aeriene, domnul general-maior Iulian Berdilă, Şeful Statului Major al 
Forţelor Terestre şi domnul contraamiral Mihai Panait, Şeful Statului Major al Forţelor 

Navale, ne-au prezentat perspectiva domniilor lor cu privire la activitatea categoriilor de 
forte în contextul pandemiei de COVID-19. 

Totodata, dorim sa va aducem la cunostinta ca, avand in vedere actualul context pandemic, 
Conferinţa Strategii XXI cu tema Complexitatea si dinamismul mediului de securitate, se va 
desfăşura online, în perioada 5-6 noiembrie 2020. Pentru detalii, puteţi accesa pagina https:// 
www.strategii2 1 .ro/index.php/en/conferences-strategies-xxi/the-centre-for-defence-and- 
security-strategic-studies-conference. Volumul Conferintei va fi publicat online la inceputul 
lunii decembrie si va fi indexat in bazele de date internationale Pro Quest si CEEOL. 

Pentru cei care descoperă pentru prima dată Impact strategic, publicația, realizată 
de Centrul de Studii Strategice de Apărare şi Securitate şi editată cu sprijinul Editurii 
Universităţii Nationale de Apărare „Carol I", este revistă ştiinţifică cu prestigiu recunoscut 
din domeniul ştiinţe militare, informaţii şi ordine publică, conform Consiliului Naţional de 
Atestare a Titlurilor, Diplomelor şi Certificatelor Universitare (CNATDCU). 

Publicaţia apare de douăzeci de ani în limba română şi de cincisprezece ani în limba 
engleză şi abordează o arie tematică complexă — actualitatea politico-militara, strategii de 
securitate, strategie militară, politici, strategii şi acţiuni NATO şi UE, problematica păcii şi 
a războiului viitorului, societatea informaţională, elemente şi aspecte privind comunitatea 
de informaţii. Cititorii găsesc în paginile publicaţiei analize, sinteze şi evaluări de nivel 
strategic, puncte de vedere în care se studiază impactul dinamicii acţiunilor pe plan naţional, 
regional şi global. 

În ceea ce priveşte vizibilitatea pe plan internaţional — obiectiv primordial al publicaţiei 
—, recunoaşterea calităţii ştiinţifice a revistei este confirmată prin indexarea în bazele de date 
internationale CEEOL (Central and Eastern European Online Library, Germania), EBSCO 
(SUA), ProQuest (SUA), la acestea adăugându-se, recent, WorldCat şi ROAD ISSN, 
dar si prin prezenta in cataloagele virtuale ale bibliotecilor din institutii prestigioase de 
peste hotare, precum NATO si ale unor universitati cu profil militar din Bulgaria, Polonia, 
Republica Ceha, Ungaria, Estonia etc. 

Impact strategic se tipăreşte în două ediţii distincte, în limba română şi in limba engleză. 
Revista este difuzată gratuit în principalele instituţii din sfera securităţii şi apărării, în mediul 
ştiinţific şi în cel academic din tara şi din străinătate — în Europa, Asia si America. 

În încheiere, îi încurajăm pe cei interesaţi să publice în paginile revistei să prospecteze 
şi să evalueze cu rigoare dinamica mediului de securitate si, totodată, lansám invitaţia către 
studenții, masteranzii şi doctoranzii interesaţi să trimită articole spre publicare în suplimentul 
lunar al revistei, Colocviu strategic, disponibil pe internet la http://cssas.unap.ro/ro/cs.htm, 
indexat în baza de date internationale CEEOL, Google scholar şi ROAD ISSN. 


Redactor-sef,/colonel dr. Florian CÍRCIUMARU 
Directorul Centrului de Studii Strategice de Aparare si Securitate 

POLITICA EXTERNĂ A SUA 
ÎN ORIENTUL MIJLOCIU. 
EVOLUȚIA PARTENERIATULUI 
STRATEGIC CU ISRAEL 


Daniel SOIMARU* 


Contextul acestei cercetări este reprezentat de importanța complexului 
regional de securitate din Orientul Mijlociu în cadrul relaţiilor internaționale. 
Astfel, articolul abordează aspecte ale strategiilor de securitate si politică 
externă ale Statelor Unite ale Americii în Orientul Mijlociu, în perioada 2016- 
2020. Prin intermediul acestui studiu, dorim să evidentiem principalele concepte 
care au reprezentat fundamentele politicii externe americane, implementate de 
către administrația Trump în Orientul Mijlociu. Mai mult decât atât, ne propunem 
să analizăm caracteristicile parteneriatului strategic dintre SUA si statul Israel, 
precum si importanța acestuia pentru stabilitatea dinamicilor de securitate 
din această regiune. Din punct de vedere metodologic, am utilizat analiza de 
documente oficiale, discursuri, precum şi consultarea unor cărţi si articole de 
specialitate care tratează acest subiect. 


Cuvinte-cheie: Statele Unite ale Americii; Israel; Orientul Mijlociu; politică 
externă, securitate; strategie. 
Introducere 
Contextul acestei cercetări este reprezentat de evoluţia complexului regional de 


securitate din Orientul Mijlociu şi impactul pe care aceasta îl are asupra dinamicilor 
de securitate ale sistemului internațional. Având în vedere faptul că Statele Unite ale 


* Daniel ȘOIMARU este masterand în domeniul leadership și comunicare 
în organizaţii internaționale, Universitatea Babeș Bolyai, Cluj-Napoca. 
E-mail: dani.soimaru@gmail.com 

Americii reprezintă unul dintre cei mai influenţi actori statali din această regiune, 
este necesar să înţelegem strategiile de securitate si politică extenă asumate de 
către decindentii politici americani pentru a analiza implicațiile geopolitice pe care 
acestea le au asupra Orientului Mijlociu. 

De asemenea, este important să precizăm că, în prezent, principalul aliat al 
Statelor Unite ale Americii în Orientul Mijlociu este statul Israel, datorită faptului 
că ambii actori statali împărtăşesc aceeași viziune cu privire la modul în care ar 
trebui să funcționeze complexul regional de securitate din Orientul Mijlociu. Totuşi, 
analizând evoluția relaţiilor bilaterale dintre cele două state, se poate observa că au 
existat două etape importante în cadrul acestui proces, determinând tranziția de la 
statutul de prietenie la cel de alianță. 

Astfel, deşi Statele Unite ale Americii au susținut în mod activ fondarea 
statului evreiesc modern, datorită valorilor şi principiilor comune pe care cele 
două societăţi le împărtăşesc, decidentii politici si militarii americani au început să 
acorde un statut privilegiat Israelului, începând cu perioada anilor 1960. Ca urmare 
a implicatiilor geopolitice generate de Războiul de Șase Zile, Statele Unite ale 
Americii şi-au schimbat strategia politicii externe în Orientul Mijlociu si au ales 
Israelul ca principal partener strategic în această regiune, pentru materializarea 
obiectivelor sale de securitate. Mai mult decât atât, ascensiunea preşedintelui Donald 
Trump a determinat consolidarea parteneriatului strategic dintre cei doi actori și 
reconfigurarea dinamicilor de securitate din Orientul Mijlociu, din perspectiva 
intereselor de securitate ale statului Israel. 

Prin intermediul acestei lucrări, dorim să evidentiem principalele obiective ale 
administrației prezidențiale americane, condusă de către Donald Trump în Orientul 
Mijlociu, dar şi să analizăm modul în care parteneriatul strategic dintre Statele Unite 
ale Americii şi statul Israel a influenţat dinamicile de securitate din această regiune. 

În conformitate cu informaţiile prezentate, întrebarea de cercetare care a 
permis materializarea acestui studiu este: Cum au influențat strategiile de politică 
externă implementate de către decidentii politici americani complexul regional de 
securitate din Orientul Mijlociu, în perioada 2016-2020? Metodologia de cercetare 
se bazează pe o abordare sistematică cu o dublă dimensiune, cea a narațiunii isorice, 
din perspectiva motivatiilor care au determinat SUA să se implice din punct de 
vedere politic, economic şi militar în această regiune, precum şi analiza strategiilor 
de securitate şi politică externă implementate de către decidentii politici americani, 
în perioada analizată. Prin urmare, elementele esențiale utilizate în acest scop sunt 
reprezentate de analiza de documente oficiale, discursuri, dar şi consultarea cărților 
şi articolelor de specialitate care tratează acest subiect. De asemenea, în cadrul 
lucrării este prezentat un studiu de caz care are ca obiectiv evidențierea evoluţiei 
parteneriatului strategic dintre Statele Unite ale Americii și statul Israel, în perioada 
2016-2020. 

1. Consideraţii generale privind politica externă 
a Statelor Unite ale Americii în Orientul Mijlociu 


Din punctul de vedere al dinamicilor de securitate, Orientul Mijlociu are 
un caracter unic, fiind încadrat de o stare structurală de insecuritate, fapt ce i-a 
determinat pe specialiştii în relaţii internaționale să afirme că acestă regiune 
reprezintă un „vulcan din punct de vedere geopolitic (...) ale cărei neîntrerupte 
erupții (...) destabilizează regiunea (...) şi-l transforma în cel mai virulent focar de 
războaie religioase civile și/sau interstatale si teroriste”!. În cadrul acestui complex 
regional de securitate, Statele Unite ale Americii beneficiază de un statut privilegiat, 
iar acțiunile sale influențează distribuţia de putere din Orientul Mijlociu. 

Analizând strategiile de politică externă adoptate de Statele Unite ale Americii 
în Orientul Mijlociu, de la sfârşitul celui De-al Doilea Război Mondial până în 
prezent, se poate observa faptul că guvernul american a părut adesea incapabil să-și 
materializeze obiectivele de securitate asociate cu această regiune?. Diplomaţia 
americană în această regiune nu a avut un caracter consecvent, din cauza faptului că 
administratiile prezindetiale care au condus guvernul american în acest interval de 
timp au avut viziuni geopolitice diferite asupra Orientului Mijlociu. 

Pentru o înţelegere mai bună a evoluției politicii externe a Statelor Unite ale 
Americii în Orientul Mijlociu, trebuie să precizăm anumite aspecte istorice. Așadar, 
au existat mai multe etape privind implicarea Statelor Unite ale Americii în această 
regiune, fiecare dintre ele având un impact semnificativ asupra evoluției climatului 
de securitate din Orientul Mijlociu. 

Prima etapă este caracteristică perioadei de timp cuprinse între 1947 şi 1967 şi 
a avut ca principal obiectiv creşterea influenţei Statelor Unite în această regiune, în 
detrimentul puterii sovietice. În acest sens, decidentii politici americani au iniţiat un 
număr remarcabil de tratative diplomatice în conflictul arabo-israelian, care aveau 
ca principal obiectiv transformarea Statelor Unite ale Americii în principalul actor 
mediator din această regiune. Mai mult decât atât, Statele Unite ale Americii au 
reuşit să-și materializeze interesele de securitate prin sprijinirea formării alianței 
politico-militare regionale, alcătuită din Turcia, Israel şi Iran. 

A doua etapă este cuprinsă între 1967 şi 1979 şi a reprezentat o perioadă 
tensionată, fiind caracterizată de escaladarea tensiunilor regionale: Războiul de 
Şase Zile (1967), Războiul civil din Iordania (1970), Revoluţia din Iran (1978- 
1979), precum şi Războiul de Yom Kipur (1973), care au condus la reconfigurarea 
strategiilor de politică externă si securitate implementate de către decidentii politici 


! Pascal Lamy, Nicole Gnesotto, Jean Michel Baer, „Where is the world going?", Niculescu Publishing 
House, Bucuresti, 2018, p. 105. 

? William Quandt, „American and the Middle East: A Fifty-Year Overview”, in Diplomacy in the 
Middle East: The International Relations of Regional and Outside Powers, 2004, pp. 59-75. 

americani în Orientul Mijlociu. În acest sens, începând cu această perioadă, Israelul 
a devenit principalul aliat al Statelor Unite ale Americii în Orientul Mijlociu, 
decidentii politici americani oferind sume mari de bani şi armament militar acestui 
stat. Mai mult decât atât, având în vedere particularitatile Crizei petroliere din anul 
1973, generată de atitudinea Statelor Unite ale Americii în raport cu Războiul de 
Yom Kipur, dar şi de atitudinea Iranului postrevolutionar, diplomaţii americani au 
încercat să faciliteze îmbunătățirea relaţiilor diplomatice cu statele arabe. 

A treia etapă, cuprinsă între 1979 şi 1990, a fost marcată de creşterea rolului 
politic și militar al Statelor Unite ale Americii în această regiune, în principal datorită 
implementării doctrinei Reagan, care a determinat scăderea influenței sovietice 
în Orientul Mijlociu. Astfel, administratiile prezidențiale americane au reuşit 
să intensifice procesul de pace arabo-israelian, prin semnarea Tratatului de pace 
dintre Israel și Egipt (1979). De asemenea, Statele Unite ale Americii s-au implicat 
activ în invazia Libanului de către Israel (1982), atât militar, cât şi diplomatic, 
reuşind să-i constrângă pe actorii implicați în conflict să sisteze operaţiunile de 
război. Un alt eveniment important desfăşurat în acest interval de timp a constat în 
declanşarea războiului dintre Irak si Iran (1980-1988), în cadrul căruia decindetii 
politici americani au susținut inițial armata irakiană, au contribuit semnificativ la 
semnarea acordului de pace dintre actorii implicaţi in conflict? Mai mult decât 
atât, în perioada invaziei sovietice din Afganistan (1979-1989), americanii au oferit 
suport mujahedinilor, iar acest război s-a dovedit a fi una dintre principalele cauze 
care au determinat disoluția URSS-ului. Cu toate acestea, după cum se va putea 
observa ulterior, Statele Unite ale Americii nu au conștientizat efectul de domino 
pe care l-au stimulat prin promovorea unei astfel de abordări, iar consecințele sunt 
resimtite şi astăzi. 

A patra etapă s-a desfăşurat de la sfârşitul Războiului Rece până la atentatele 
din septembrie 2001, reprezentând o perioadă în care decindetii americani au 
încercat să stabilizeze regiunea prin implementarea unor mecanisme politice 
(negocieri de pace) şi militare (intervenţii militare). Totuşi, tendinţele hegemonice 
ale unor actori regionali precum Irakul, care a generat declanșarea Primului Război 
din Golf (1990-1991), dar şi acțiunile Iranului de destabilizare a regiunii prin 
intermediul grupărilor sale proxy (Hezbollah, Hamas), au reprezentat impedimente 
majore în vederea materializării unei Pax Americana în regiune. Mai mult decât 
atât, declanşarea celei de-a doua Intifada (2000) a evidenţiat dificultatea soluționării 
conflictului israeliano-palestinian şi eşecul medierii americane. De asemenea, după 
sfârșitul Războiului din Afganistan si, implicit, prăbuşirea URSS-ului, Statele 
Unite au fost percepute de către anumite organizaţii teroriste (ex: Al Qaeda), ca 
fiind principalul dușman, din cauza faptului că prezenţa acestora în regiune era 


3 Ibidem. 

asociată cu manifestarea unor interese imperialiste. Totuşi, atentatele teroriste din 
anul 2001, au determinat o repozitionare a decidentilor politici şi militari americani 
privind strategiile de securitate și politică externă care trebuiau implementate pentru 
materializarea obiectivelor politice şi economice ale Statelor Unite ale Americii în 
Orientul Mijlociu. 

În cadrul celei de a cincea etape, care a început cu anul 2001 şi continuă şi în 
prezent, decidentii politici americani au determinat angajarea totală a Statelor Unite 
ale Americii în Orientul Mijlociu. În acest sens, din perspectiva politică, americanii au 
încercat să implementeze parteneriate strategice cu principalii actori statali din regiune, 
pentru a obține avantaje economice, dar si legitimitatea de a interveni militar în aceasta 
regiune. În conformitate cu aceste considerente, această perioadă este caracterizată de 
intervențiile militare ale Statelor Unite ale Americii în Afganistan (început în 2001), 
Irak (2003), precum si conducerea coaliției internationale în lupta împotriva grupării 
Stat Islamic. De asemenea, prin intermediul abordării politice, se poate observa faptul 
că Statele Unite ale Americii au avut un rol important în intensificarea procesului 
de soluționare a conflictului israeliano-palestinian, dar au promovat cu succes şi o 
politică de izolare a Iranului. Mai mult decât atât, decindentii politici americani au 
reuşit, prin intermediul relației speciale cu statele arabe din proximitatea Golfului 
Persic, să-şi materializeze interesele economice din această regiune. Cu toate acestea, 
spre deosebire de perioada anterioară, Statele Unite ale Americii se confruntă cu 
creşterea influenţei altor actori statali în această regiune (ex.: Federaţia Rusa, China, 
Uniunea Europeană), iar interesele acestora se află în coeziune. 

Aşadar, se poate observa faptul că interesele Statelor Unite ale Americii în 
Orientul Mijlociu au rămas stabile de-a lungul timpului, în pofida schimbărilor 
structurale semnificative apărute la nivel global si local. Astfel, în prezent, decidentii 
politici americani sunt nevoiţi să găsească soluţii optime pentru a permite Statelor 
Unite ale Americii să controleze accesul la resursele de petrol din Orientul Mijlociu, 
să materializeze parteneriate strategice cu diferiți actori statali, să-și asume rolul 
de mediatori în cadrul conflictelor existente din această regiune si să combată 
fenomenul terorist.“ Prin urmare, administraţia prezidenţială americană, condusă de 
către Donald Trump, şi-a asumat îndeplinirea acestor deziderate prin intermediul 
implementării reconfigurării strategiilor de securitate şi politică externă în Orientul 
Mijlociu. Încă de la începutul mandatului său de preşedinte, Trump a nominalizat 
direcțiile de acțiune ale administraţiei sale în Orientul Mijlociu: distrugerea grupării 
Stat Islamic, îmbunătăţirea parteneriatului strategic cu Israelul şi denuntarea 
Acordului Iranian.° 


+ Marc Lynch, „Belligerent Minimalism: The Trump Administration and the Middle East”, în 
Washington Quarterly, 2016, pp. 127-144. 

5 Dave van Zoonen, „Trump's Foreign Policy in the Middle East: Four Key Issues”, in Middle East 
Research Institute, vol. 3, nr. 18, pp. 1-3. 

2. Evoluţia parteneriatului strategic dintre SUA şi Israel, 
în perioada 2016-2019 


Relaţia dintre cei doi aliați a variat de-a lungul timpului, în funcție de gradul 
de compatibilitate dintre viziunile politice ale decidentilor politici americani $i cei 
evrei. Astfel, administratiile prezidenţiale americane conduse de către reprezentanţi 
ai Partidului Democrat au încercat să promoveze o politică conciliatoristă în 
Orientul Mijlociu. Prin intermediul strategiilor de politică externă asumate de către 
aceşti decidenti politici se dorea materializarea intereselor strategice ale Statelor 
Unite ale Americii, prin îmbunătățirea relațiilor bilaterale cu statele arabe şi, 
implicit, cu Iranul, fapt ce a determinat nemulțumirea demnitarilor israelieni. Un 
exemplu relevant în acest sens constă în modul în care administrația prezidențială, 
condusă de preşedintele Barack Obama, a gestionat politica externă a Statelor Unite 
ale Americii în această regiune, susținând implementarea soluţiei celor două state în 
Palestina și semnarea Acordului nuclear cu Iranul. 

Pe de altă parte, administratiile prezidenţiale americane, controlate de către 
Partidul Republican, au implementat strategii de securitate şi politică externă 
favorabile Israelului. Unul dintre factorii esentiali care determina această poziționare 
a politicienilor republicani în raport cu Israelul rezidă în influenţa foarte mare pe care 
reprezentanții comunităţii evanghelice o au asupra acestora.* Conform principiilor 
şi valorilor promovate de către comunitatea evanghelică, Statele Unite ale Americii 
trebuie să susțină necondiționat Israelul, datorită relației speciale dintre creştini și 
evrei. De asemenea, există o relaţie de cooperare între reprezentanţii dreptei politice 
conservatoare americane şi cei israelieni, datorită viziunii politice pe care o împărtăşesc 
privind modalitatea în care trebuie soluționate conflictele din Orientul Mijlociu. Spre 
deosebire de reprezentanţii Partidului Democrat, republicanii nu au exercitat presiuni 
asupra Israelului pentru a soluţiona „problema palestiniană” într-un mod care ar fi 
dăunat intereselor sale de securitate si au susținut inițiativele decidentilor israelieni 
împotriva Iranului. Așadar, câștigarea alegerilor prezidenţiale din ianuarie 2017, 
de către Donald Trump, a determinat o reorientare a politicii externe americane din 
Orientul Mijlociu și îmbunătățirea parteneriatului strategic cu Israelul. 

În cadrul primei vizite oficiale dintre Donald Trump şi Benjamin Netanyahu la 
Washington (15 februarie 2017), preşedintele american a fost întrebat de un reporter 
dacă susţine soluţia celor două state în Palestina, iar acesta a răspuns: ,,Analizez 
opțiunea cu două state si cu un singur stat si prefer soluţia pe care ambele parti o 
agreează mai mult”. De asemenea, spre deosebire de Obama, care i-a impus lui 
Netanyahu să oprească construcția de aşezări evreiești din Cisiordania pentru o 
* Simon Sebag Montefiore, Jerusalem The Biography, Editura Trei, Bucureşti, 2012, p. 490. 

7 Anshel Pfeffer, BIBI The Turbulent Life and Times of Benjamin Netanyahu, Basic Books, New 
York, 2018, p. 362. 

durată de zece luni, Trump i-a sugerat prim-ministrului israelian doar să încetinească 
procesul pentru o perioadă scurtă”. Această abordare preferentiala fata de Israel 
a fost generată si de lipsa de încredere pe care preşedintele american o are fata de 
Autoritatea Palestiniană. În cadrul unei întâlniri cu Mahmoud Abbas, preşedintele 
Autorităţii Palestiniene, Donald Trump a afirmat faptul că „pacea nu se poate dobândi 
niciodată într-un mediu în care violenta este tolerată, finanțată si chiar răsplătită.” 

Mai mult, în decembrie 2017, Donald Trump a anunţat mutarea ambasadei 
Statelor Unite ale Americii de la Tel Aviv la Ierusalim. Prin intermediul acestei 
proclamatii, administrația americană preciza faptul că „este timpul ca Statele Unite 
ale Americii să recunoască oficial Ierusalimul ca fiind capitala statului Israel”! si 
„recunoaşterea realităţii servește atât intereselor Statelor Unite ale Americii, cât 
şi dezideratului de pace dintre Israel şi palestinieni"!!. Spre deosebire de Donald 
Trump, precedecesorii săi au evitat să facă acest gest, din cauza faptului că ar fi 
determinat imposibilitatea menţinerii unei poziții de mediator în cadrul conflictului 
israeliano-palestinian şi nu doreau să aducă prejudicii relațiilor diplomatice 
dintre Statele Unite ale Americii şi statele arabe. Cu toate acestea, președintele 
Donald Trump a decis să implementeze această decizie, deoarece îmbunătăţirea 
parteneriatului strategic dintre Statele Unite ale Americii si Israel reprezenta una 
dintre principale sale obiective de politică externă, dar si ca urmare a convingerii 
sale personale privind legitimitatea evreilor de a controla acest oras." 

Un alt moment important care a determinat consolidarea parteneriatului 
strategic dintre Statele Unite ale Americii şi statul Israel, a constat în viziunea 
comună pe care preşedintele Donald Trump si prim-ministrul Benjamin Netanyahu o 
aveau în raport cu Acordul nuclear semnat cu Iranul. Din perspectiva administraţiei 
prezidenţiale conduse de Obama, sancțiunile economice impuse Iranului nu 
reprezentau un instrument oportun pentru întreruperea programului său nuclear. De 
asemenea, perspectiva unei confruntări militare nu reprezenta o soluţie viabilă, din 
cauza multiplelor consecinţe negative care ar fi fost generate de o astfel de decizie, 
precum şi a contextului politic internațional nefavorabil. Prin urmare, administraţia 
lui Barack Obama, alături de ceilalți reprezentanți ai grupului P5+1 (China, Franța, 


8 Ibidem. 

? Zaki Shalom, Kobi Michael, „From Obama to Trump: Continuity versus Change in Middle East 
Policy ”, în Institute for National Security Studies, iunie 2017, nr. 938, pp. 1-4. 

10 *** Presidential Proclamation, Recognizing Jerusalem as the Capital of the State of Israel 
and Relocating the United States Embassy to Israel to Jerusalem, Presidency of the United States 
of America, Washington, 2017, p. 1, URL: https://www.whitehouse.gov/presidential-actions/ 
presidential-proclamation-recognizing-jerusalem-capital-state-israel-relocating-united-states- 
embassy-israel-jerusalem/, accesat la 08.08.2020. 

! Ibidem. 

? Zaki Shalom, Kobi Michael, „From Obama to Trump: Continuity versus Change in Middle East 
Policy”, op.cit. 


IMPACT STRATEGIC Nr. 3/2020 13 


ACTUALITATEA POLITICO-MILITARĂ 


Rusia, Marea Britanie, Germania), au intensificat dialogul politic cu Iranul şi, în 
noiembrie 2013, au ajuns la un acord interimar, care avea ca obiectiv prevenirea 
sau întârzierea dezvoltării capacităţilor nucleare iraniene.? Totuşi, prim-ministrul 
Netanyahu a criticat termenii înţelegerii acordului cu Iranul, afirmând în cadrul unui 
discurs la Organizaţia Naţiunilor Unite (1 octombrie 2015) că „această înţelegere nu 
facilitează obţinerea păcii. Alimentând agresiunea Iranului cu miliarde de dolari, din 
cauza ridicării sancţiunilor, creşte probabilitatea declanşării unui război.”!+ Cu toate 
acestea, ascensiunea lui Donald Trump la Casa Albă a determinat repozitionarea 
Statelor Unite ale Americii privind Acordul cu Iranul, pe care preşedintele american 
l-a intitulat simbolic „cel mai prost acord negociat vreodată”.!5 Ca urmare a acestei 
viziuni politice, Donald Trump a menţionat faptul că „prioritatea numărul unu 
constă în distrugerea acordului dezastruos cu Iranul”!€, iar principalul motiv pentru 
care preşedintele american considera că acest acord trebuia anulat consta în faptul 
că regimul de la Teheran nu îşi respecta angajamentele asumate şi reprezenta una 
dintre principalele ameninţări teroriste din Orientul Mijlociu. Astfel, în cadrul unei 
vizite oficiale la Ryadh, președintele american a susținut faptul că: „Din Liban până 
în Irak şi Yemen, Iranul sprijină cu armament si antrenează organizații teroriste și 
alte grupuri extremiste care răspândesc distrugerea şi haosul în regiune”!”, sugerând 
astfel că regimul de la Teheran reprezintă o amenințare pentru securitatea regională 
din Orientul Mijlociu. 

Având în vedere aceste aspecte, preşedintele american a decis, în mai 2018, 
retragerea Statelor Unite ale Americii din Acordul nuclear cu Iranul. Motivele 
oficiale invocate de către administrația americană pentru această decizie au constat 
în faptul că „Participarea Statelor Unite ale Americii în Planul Comun Cuprinzător 
de Acţiune nu a reuşit să protejeze interesele de securitate nationale americane"? si 
„Planul Comun Cuprinzător de Acţiune a îmbogățit regimul iranian, întârziând în 
cel mai bun caz capacitatea de a dobândi arme nucleare şi i-a permis conservarea 
cercetării si dezvoltării nucleare”!’. Bineînţeles, Benjamin Netanyahu a susținut 
P Chintamani Mahapatra, ,,US-Iran Nuclear Deal: Cohorts and Challenger”, în Contemporary Review 
of the Middle East, 2016, pp. 36-46. 

14 N.A.: Textul complet în care Netanyahu se adresează Adunării Generale a ONU, din 01.10.2015, 
este disponibil la URL: https://www.timesofisrael.com/full-text-of-netanyahu-2015-address-to-the- 
un-general-assembly/, accesat la 08.08.2020. 

15 *** Viewpoint: How US can reach new Iran deal — after Trump", BBC, 11.11.2018, URL: https:// 
www.bbc.com/news/world-middle-east-46 146806, accesat la 08.08.2020. 

'6 Dave van Zoonen, op.cit. 

17 Zaki Shalom, Kobi Michael, op.cit. 

18 *** „President Donlad J. Trump is Ending United States Participation in an Unacceptable Iran 
Deal”, Presidency of the United States of America, Washington, 2018, p. 1, URL: https://www. 
whitehouse. gov/briefings-statements/president-donald-j-trump-ending-united-states-participation- 


unacceptable-iran-deal/, accesat la 08.08.2020. 
19 Ibidem. 

decizia președintelui american şi a afirmat faptul că: „Israelul este foarte recunoscător 
preşedintelui Trump pentru decizia sa fermă de retragere din această dezastruoasă 
înțelegere cu Iranul. Multe state arabe localizate în proximitatea noastră sunt și 
ele recunoscătoare. Tuturor celor cărora le pasă de pacea și de securitatea lumii 
trebuie să fie recunoscători.” De asemenea, prim-ministrul israelian a subliniat 
faptul că relația dintre Statele Unite ale Americii și Israel nu a fost niciodată mai 
puternică.?! Prin urmare, Donald Trump alături de Benjamin Netanyahu au reușit 
să determine subminarea acordului nuclear iranian si să promoveze o politică de 
izolare diplomatică a Iranului. 

Parteneriatul dintre cei doi lideri a devenit şi mai puternic în martie 2019, 
când preşedintele Donald Trump a semnat un decret prin intermediul căruia Statele 
Unite ale Americii recunoșteau Înălţimile Golan drept teritoriu al statului Israel.” 
Decizia decidentilor politici şi militari israelieni de a anexa Înălțimile Golan se 
datorează unor considerente de securitate. Având în vedere faptul că graniţa nordică 
reprezintă principala vulnerabilitate strategică a statului Israel, deoarece nu există 
o zonă de tampon naturală, controlarea Ináltimilor Golan a devenit crucială pentru 
securitatea statului evreu.” De asemenea, controlarea acestei regiuni reprezintă un 
avantaj important pentru statul Israel, datorită faptului că poate fi utilizată drept un 
instrument de negociere privind posibilitatea negocierii unui tratat de pace cu Siria. 


3. Acordul secolului 


După cum am precizat la începutul articolului, unul dintre principalele obiective 
ale administratiilor prezidențiale americane în Orientul Mijlociu a constat în 
necesitatea implementării unor strategii care să determine intensificarea procesului 
de pace din această regiune. Astfel, administraţia americană condusă de către 
preşedintele Donald Trump, pentru a demonstra faptul că respectă această viziune 
politică, a elaborat un plan de pace intitulat: „Peace to prosperity — A vision to 
improve the lives of the Palestinian and Israeli People”. Președintele Trump, alături 
de prim-ministrul Benjamin Netanyahu au făcut public planul de pace sub titulatura 
de „Acordul secolului”, în cadrul unei conferinţe de presă la Casă Albă, în data de 28 


20 *** Full text: Prime Minister Benjamin Netanyahu’s 2018 UN General Assembly Speech", 
Haaretz, 27.09.2018, URL: https://www.haaretz.com/israel-news/full-text-benjamin-netanyahu-s- 
2018-un-general-assembly-speech-1.65131 85, accesat la 08.08.2020. 

21 #4% „Full text of Netanyahu's speech at the opening of the US Embassy in Jerusalem”, Times 
of Israel, 14.05.2018, URL: https://www.timesofisrael.com/full-text-of-netanyahus-speech-at-the- 
opening-of-the-us-embassy-in-jerusalem/, accesat la 08.08.2020. 

22 ***, Proclamtion on Recognizing the Golan Heights as Part of the State of Israel, Presidency of the 
United States of America, Washington, 2019, p. 1, URL: https://www.whitehouse.gov/presidential- 
actions/proclamation-recognizing-golan-heights-part-state-israel/, accesat la 08.08.2020. 

3 *** The geopolitics of Israel and the Palastinians, Stratfor, Texas, 2009, pp. 13-14. 

ianuarie 2020. Prim-ministrul israelian a afirmat în cadrul acestei întâlniri faptul că 
Donald Trump reprezintă „cel mai bun prieten pe care Israelul l-a avut la Casa Albă”? 
şi „Acordul secolului este oportunitatea secolului, iar noi nu o să o pierdem." 

Conform acestui plan de pace, Statele Unite ale Americii sprijină materializarea 
soluţiei celor două state în Orientul Mijlociu, dar consideră că „o soluție realisticá 
le va oferi palestinienilor toată autoritatea să se autoguverneze, dar nu puterea 
să amenințe Israelul”. Această prevedere reprezintă esenţa planului de pace, 
deoarece condiţionează posibilitatea fondării unui stat palestinian de nevoia de 
securitate a Israelului. Prim-ministrul Benjamin Netanyahu, care consideră faptul 
că „pacea fără securitate este o ruşine”?, nu ar fi fost de acord cu posibilitatea 
implementării soluţiei celor două state, dacă o astfel de opţiune ar fi avut consecințe 
negative asupra securității statului Israel. Astfel, având în vedere viziunea politică a 
liderului israelian, se poate observa că acesta nu percepe pacea ca fiind un produs al 
recunoașterii $i acomodării mutuale, ci mai degrabă un raport de putere, descurajare 
şi dominare.” Mai mult decât atât, planul de pace promovat de către administraţia 
prezindentiala americană evidenţiază faptul că graniţele dintre statul Israel şi cel 
palestinian trebuie să îndeplinească nevoile de securitate pe care decidentii politici 
şi militari israelieni le-au solicitat. Prin urmare, spre deosebire de alte iniţiative de 
pace care vizau materializarea unei înţelegeri între reprezentanții statului Israel 
şi liderii comunităţii palestiniene, în conformitate cu Rezoluţia 242 a Consiliului 
de Securitate al ONU, planul de pace al administraţiei Trump prevede faptul că: 
„Statele Unite ale Americii nu consideră faptul că statul Israel este obligat legal 
să revină la teritoriile de dinainte de 1967”%. Așadar, administraţia americană a 
încercat să găsească o formulă de compromis teritorial prin intermediul căreia să 
satisfacă dorinţa de autodeterminare a palestinienilor, dar să confere şi garanţiile de 
securitate statului Israel. 

Din punct de vedere geopolitic, Benjamin Netanyahu a evidenţiat importanţa 
strategică a Cisiordaniei în cadrul strategiilor de apărare a statului Israel și a 
concluzionat cá importante teritorii din această regiune trebuie anexate.” Astfel, prin 


24 ** Netanyahu: Trump Middle East peace plan “deal of the century”, BBC, 28.01.2020, URL: 
https://www.bbc.com/news/av/world-middle-east-5 1289277/netanyahu-trump-middle-east-peace- 
plan-deal-of-the-century, accesat la 08.08.2020. 

°5 Ibidem. 

26 *** „Peace to prosperity — A vision to improve the lives of the Palestinian and Israeli People", 
Presidency of the United States of America, Washington, 2020, URL: https://www.whitehouse.gov/ 
peacetoprosperity/, accesat la 08.08.2020. 

?' Benjamin Netanyahu, A durable Peace, Israel and it's place among the nations, Warner Books, 
New York, 2000, p. 9. 

% Aronoff Yael, „Benjamin Netanyahu Battling the World”, in The Political Psychology of Israeli 
Prime Ministers: When Hard-Liners Opt for Peace, 2014, pp. 43-77. 

29 **** „Peace to prosperity — A vision to improve the lives of the Palestinian and Israeli People", op. cit. 
? Benjamin Netanyahu, op. cit., p. 237. 

intermediul iniţiativei diplomatice a preşedintelui Donald Trump, care prevede faptul 
că „Valea Iordanului, care este crucială pentru securitatea statului Israel, trebuie să fie 
sub suveranitate israeliană”! si „enclavele israeliane localizate pe teritoriul Palestinian 
vor fi anexate de statul Israel”. Prin urmare, Israel poate să menţină controlul 
militar asupra zonelor strategice din Cisioidania. O altă garanţie de securitate pe 
care administrația prezidențială americană trebuia să o confere statului Israel constă 
în controlarea resurselor de apă (Marea Galileei si râul Iordan). Aceste resurse au 
un caracter vital pentru securitatea statului Israel, deoarece asigură aprovizionarea 
cu apă potabilă a populației israeliene, iar în cazul în care nu ar mai fi controlate 
ar determina apariția unor riscuri la adresa securităţii naţionale (sistarea alimentării 
cu apă potabilă, distrugerea infrastructurii de transport a resurselor de apă, otrăvirea 
apei, şantajarea guvernului etc.).* Totuși, planul de pace satisface şi acest deziderat 
al Israelului, prin intermediul unei clauze care precizează faptul că: „Statul Israel isi 
va menţine suveranitatea asupra apelor teritoriale, care sunt vitale pentru securitatea 
statului Israel şi care oferă stabilitate regiunii." 


Figura nr. 1: Harta conceptuală a viziunii pentru pace — 
Statul Israel si un posibil viitor stat Palestinian 


31 *** „Peace to prosperity — A vision to improve the lives of the Palestinian and Israeli People”, op. cit. 
32 Ibidem. 

33 Benjamin Netanyahu, op. cit., p. 258. 

34 x Peace to prosperity — A vision to improve the lives of the Palestinian and Israeli People”, op. cit. 
8 Ibidem. 

În conformitate cu prevederile planului de pace, Israelul poate să anexeze 30% 
din Cisiordania şi ar trebui să cedeze o zonă mică din regiunea Negev. În plus, 
pentru a crește garanţiile de securitate pentru statul Israel, viitorul stat palestinian 
ar trebui să fie demilitarizat, cu mențiunea că ,,statul Israel va fi responsabil pentru 
securitatea statului palestinian”. În eventualitatea materializării acestui plan de 
pace, demilitarizarea statului palestinian ar constitui un avantaj strategic important 
pentru Israel, datorită faptului cá ar putea evita declanșarea unor acțiuni ostile 
palestiniene, si ar putea controla totodată, militar, această regiune. De asemenea, 
având în vedere faptul că teritoriul aflat la granița cu Iordania ar trebui să fie anexat 
de către Israel, riscurile şi amenințările generate de apariţia statului palestian ar 
scădea semnificativ. 

O altă problematică importantă dezbătută în cadrul planului de pace constă în 
statutul politic al Ierusalimului. În cadrul documentului este menţionat că „lerusalimul 
va rămâne capitala suverană a statului Israel si ar trebui să rămână nedivizat""", 
fapt ce ar determina materializarea unui obiectiv important al decidentilor politici 
israelieni. Trebuie precizat că deși Parlamentul Israelian a adoptat, în anul 1980, 
„Legea Ierusalimului”, care prevede faptul că „Ierusalimul complet şi unit este 
capitala Israelului”, Consiliul de Securitate al Organizaţiei Naţiunilor Unite a emis 
Rezoluţia 478, care stipula că nu recunoştea prevederile legii adoptate de către 
instituţia israeliană.” Totuşi, prin intermediul actualului plan de pace, posibilitatea 
fondării statului palestinian este condiționată de recunoașterea Ierusalimului ca fiind 
capitala statului Israel. Prin urmare, deși planul de pace menționează, privitor la 
capitala suverană a statului palestinian, că aceasta ar trebui să fie în regiunea de est 
a Ierusalimului“, decidentii politici palestinieni trebuie să recunoască suveranitatea 
Israelului asupra Ierusalimului pentru a putea să beneficieze de acest privilegiu. 
Bineînţeles, analizând viziunea politică a reprezentanților Autorităţii Palestiniene, 
dar si a decidentilor politici israelieni, putem afirma faptul că aceştia nu sunt de 
acord cu materializarea unei soluţii de compromis privind statutul Ierusalimului. 

Din punctul de vedere al refugiaților, planul de pace menţionează faptul că 
„dreptul refugiaților palestinieni de a imigra în statul Palestinian trebuie să fie limitat 
în concordanţă cu aranjamentele de securitate"^', reprezentând o nouă garantie de 


POI yee 


s* Ibidem. 

37 Ibidem. 

38 *** Basic Law: Jerusalem the capital of Israel”, Knesset, Ierusalim, 1980, p. 1, URL: http:// 
knesset.gov.il/laws/special/eng/BasicLawJerusalem.pdf, accesat la 08.08.2020. 

39 *** Resolution 478, United Nations, 1980, p. 1, URL: https://www.securitycouncilreport.org/ 
atf/cf/%7B65BFCF9B-6D27-4E9C-8CD3-CF6E4FF96FF9%7D/1P%20SRES%20478.pdf, accesat 
la 08.08.2020. 

4° Presidency of the United States of America, Peace to prosperity..., op.cit. 

+! Ibidem. 


18 IMPACT STRATEGIC Nr. 3/2020 


ACTUALITATEA POLITICO-MILITARĂ 


întoarcerii tuturor refugiaților palestinieni, din cauza dezechilibrului demografic pe 
care o astfel de decizie l-ar genera în această regiune. În prezent, rata natalității 
comunității palestiniene este mult mai mare decât a celei evreiești, iar întoarcerea 
refugiaților ar amplifica si mai mult acest decalaj. 

Analizând prevederile proiectului de pace se poate observa faptul că spre 
deosebire de alte inițiative diplomatice privind soluționarea conflictului israeliano- 
palestinian, acest proiect conferă statului Israel toate garanţiile de securitate pe 
care le-a solicitat. Cu toate acestea, posibilitatea materializării planului de pace 
propus de către administraţia Trump este aproape imposibilă, din cauza opoziției 
reprezentanţilor palestinieni. În acest sens, preşedintele Autorităţii Palestiniene, 
Mahmoud Abbas, a criticat acţiunea administraţiei prezidențiale, afirmând faptul cá 
„drepturile noastre nu sunt de vânzare”. Având în vedere clauzele planului de pace, 
dar şi creşterea sentimentului de repulsie a palestinienilor în raport cu activitatea 
desfăşurată de către Autoritatea Palestiană, i-a determinat pe decindetii politici 
palestinieni să nu accepte inițiativa administraţiei prezidențiale americane. Totuşi, 
planul de pace are un impact major asupra securității statului Israel, din cauza 
faptului că decidentii politici şi militari evrei vor putea invoca clauzele documentului 
pentru a conferi legitimitate unor acțiuni precum: anexarea de noi teritorii, creşterea 
numărului de aşezări evreieşti din estul Ierusalimului şi Cisiordania etc. Mai mult 
decât atât, in eventualitea câștigării unui nou mandat de președinte al Statelor Unite 
ale Americii de către Donald Trump, decidentii politici israelieni vor beneficia de 
suportul diplomatic american pentru a activa în mod unilateral anumite clauze ale 
planului de pace. 


Concluzii 


Având în vedere deciziile de politică externă asumate de către administrația 
prezidențială americană condusă de către Donald Trump, se poate observa faptul că 
parteneriatul strategic dintre Statele Unite ale Americii si statul Israel s-a consolidat, 
datorită faptului că ambii actori statali împărtăşesc aceeași viziune privind modul 
în care ar trebui să funcționeze complexul regional de securitate din Orientul 
Mijlociu. 

Prin urmare, trebuie să evidentiem faptul că principalul beneficiar al acestui 
parteneriat este Israel, care prin intermediul colaborării cu Statele Unite ale Americii 
a reuşit să obțină numeroase avantaje strategice precum: recunoaşterea simbolică a 
legitimitatii formațiunii statale evreieşti asupra Ierusalimului (mutarea ambasadei 
americane de la Tel Aviv la Ierusalim); retragerea Statelor Unite ale Americii din 
Acordul nuclear cu Iranul; recunoașterea suveranităţii teritoriale asupra Ináltimilor 


?*** Trump Middle East plan: Palestinians reject «conspiracy»", BBC, 29.01.2020, URL: https:// 
www.bbc.com/news/world-middle-east-5 1292865, accesat la 08.08.2020. 

Golan; precum şi reconfigurarea procesului de pace din Palestina, în conformitate cu 
prevederile enunțate de către administraţia americană în cadrul documentului Peace 
to prosperity — A vision to improve the lives of the Palestinian and Israeli People. 
Astfel, analizand dintr-o perspectiva geopolitica, putem concluziona faptul ca statul 
Israel a reușit să-şi materializeze principalele obiective de securitate regionale si sá- 
şi consolideze influența politică și militară în regiunea Orientului Mijlociu. 

Pe altă parte, strategiile de politică externă asumate de administraţia 
prezidenţială, condusă de către Donald Tump, în Orientul Mijlociu au avut un impact 
major asupra climatului regional de securitate. Prin intermediul unor decizii precum 
retragerea Statelor Unite ale Americii din Tratatul Nuclear cu Iranul, dar si mutarea 
ambasadei la Ierusalim, decidentii politici americani au renunţat la abordarea 
multilaterală a problemor de securitate din această regiune şi au implementat o 
viziune unilaterală. 

Nu în ultimul rând, conducerea politică americană şi cea israeliană încearcă să 
stabilizeze această regiune prin adoptarea unei strategii de "containment" asupra 
Iranului şi soluționarea „problemei palestiniene” într-un mod favorabil intereselor 
de securitate ale statului Israel. Pentru materializarea acestor două deziderate, ambii 
actori statali utilizează atât instrumente diplomatice (iniţiative de pace privind 
soluționarea conflictului israeliano-palestinian), cât şi coercitive (acţiuni militare 
îndreptate împotriva Iranului si actorilor săi proxy). Astfel, putem concluziona 
faptul că parteneriatul dintre cele două state se bazează, în prezent, pe o relaţie de 
interdependenta si determina reconfigurarea dinamicilor de securitate din Orientul 
Mijlociu. 

ADAPTAREA CAPABILITATILOR 
SPECIFICE RĂZBOIULUI DE TIP 
„MOZAIC” LA DEZVOLTĂRILE 
TEHNOLOGICE NOU APĂRUTE 


Dr. Crüigor-Constantin IONITA* 


Printre noile concepte privind ducerea actiunilor militare viitoare dezvoltate 
de teoreticienii militari si cercetătorii ştiinţifici americani se numără şi războiul de 
tip ,, mozaic”, o strategie care are menirea de a prelua inovațiile şi modernizárile 
tehnologice apărute în Stiinta si Arta Militară si a le armoniza cu doctrinele 
operaționale şi organizarea pentru luptă a structurilor militare, rămase mult în 
urmă. 

Noile proiecte dezvoltate de Forţele Aeriene americane în acest context ar 
putea schimba radical modul de pregătire şi ducere a războaielor viitoare. Prin 
folosirea marilor inovaţii în robotică, inteligenţă artificială, nanotehnologie si 
sisteme fără pilot se vor crea oportunităţi rentabile pentru a copleşi adversarul 
si se va realiza protejarea multidimensională si reducerea pierderilor în vieţi 
omeneşti în rândul forțelor proprii. 

Ca urmare, lucrarea de fata are scopul de a prezenta dezvoltările realizate 
până în prezent de Forţele Armate americane în vederea transpunerii în practică 
a războiului de tip ,, mozaic ”. 


Cuvinte-cheie: războiul de tip „mozaic "; proiectul Maven, inteligenţa artificială 
(AI); sistemul avansat de gestionare a luptelor (ABMS); comanda-controlul întrunit 
multi-dimensional (JADC2); companii de apărare; sistem-de-sisteme (SoS). 
multidimensional (JADC2); companii de apărare; sistem-de-sisteme (SoS). 

Introducere 


Evenimentele complexe şi neprevăzute care au avut loc la nivel mondial după 
anul 2014 au demonstrat necesitatea schimbării modului de gândire şi de ducere 
a conflictelor militare. Astfel, începând cu anul 2015, liderii militari americani au 
considerat că este timpul pentru o nouă strategie de ducere a războaielor viitoare, o 
strategie a obţinerii victoriei depline în orice tip de conflict. 

Tentativele propuse de teoreticienii militari americani au fost multiple si 
atrăgătoare, pornind de la concepte precum „Armata după următorul conflict (Army 
After Next - 2010)", „Conceptul de bază al operaţiilor întrunite (Capstone Concept 
for Joint Operations - 2012)”, „Conceptul de operare al Armatei (Army Operating 
Concept - 2014)”, „Bătălia aero-terestră (AirLand Battle - 2015)”, sau „Conceptul 
operațional al Infanteriei Marine americane (US Marine Corps Operating Concept - 
2016)” şi terminând cu „Bătălia multidimensională (Multi-Domain Battle - 2017)”. 
Toate aceste concepte nou propuse au avut în comun dorința liderilor militari de 
a schimba modul de gândire și ducere a conflictelor viitoare, după penetrarea 
sistemelor ruse si chineze de antiacces și interdicție zonală (A2/AD), care împiedică 
SUA să intervină în regiunile controlate de Moscova si Beijing. 

Principala idee care se desprinde din această continuitate de noi concepte 
operaţionale o constituie existența unei echipe „om-mașină” care să lupte cu 
succes în viitoarele războaie. Ideea a fost preluată din cartea scriitorului american 
Tyler Cowen, „Average is Over”, în care mașinile bat întotdeauna marii maeştri ai 
şahului, dar o acţiune comună a şahistului cu maşina împotriva altei masinárii are 
mari şanse de izbândă. 

O altă idee o reprezintă realizarea sinergiei interdomenii de acţiune, prin asigurarea 
complementaritátii capabilitátilor de apărare si nu creşterea numărului acestora, 
care să ducă la sporirea eficienţei intrebuintarii lor și la acoperirea vulnerabilitatilor 
existente, realizându-se o acțiune în comun a forțelor întrunite, ca un tot unitar. 

Din păcate, toate aceste noi concepte au scos în evidență faptul că forţele 
americane nu sunt organizate, dotate si instruite corespunzător pentru a face fata 
viitorului mediu operational modern, caracterizat de existența unor condiţii geo- 
climatice complexe şi, uneori, extreme, proliferarea tehnologiilor avansate, 
desfășurarea războiului hibrid şi informaţional, necesitatea de a proteja sau 
ascunde prezența în zonă si chiar de existența unor domenii nepermisive. Aceasta 
în condițiile existenţei unui potential adversar care să caute să-și îndeplinească 
obiectivele militare fără a declanșa o ripostă militară, aplicând presiuni în mai multe 
domenii pentru a pune forțele proprii si liderii politici în fata unui fapt împlinit, 
contrar intereselor acestora. 

Astfel că, plecând de la aceste inadvertente şi de la ideea că numeroasele tipuri 
de platforme de armamente high-tech, existente în prezent sau aflate în diferite 

stadii de realizare, au fost create pentru a îndeplini anumite scopuri şi obiective 
punctuale, neputându-se obține acea sinergie multidimensională dorită, cercetătorii 
ştiinţifici de la Agenţia guvernamentală americană a Proiectelor Avansate de 
Cercetare în domeniul Apărării (DARPA) au propus o nouă abordare strategică, 
denumită războiul de tip ,,mozaic". Menirea acestei noi strategii este aceea de a 
aduna la un loc platformele de luptă individuale pentru a stabili o imagine completă 
a unei victorii rapide si decisive împotriva oricărui agresor, precum si a dezvolta un 
pachet de capabilități adecvat. 

Conceptul războiului de tip „„mozaic”, chiar dacă preia principalele idei 
novatoare ale celorlalte concepte operaţionale dezvoltate până în prezent, este net 
superior acestora, prin faptul că asigură posibilitatea lucrului în comun a tuturor 
sistemelor de arme întrunite, realizând, astfel, o concentrare a focului şi nu a forţelor, 
pentru rezolvarea complexităţii spaţiului operational modern si transformarea 
acestuia într-un avantaj asimetric. lar transpunerea noii strategii în practică este 
mai uşoară şi puţin costisitoare atât prin faptul că preia platformele tehnologice 
deja dezvoltate, dar şi demarează cercetarea-dezvoltarea pentru realizarea unor 
tehnologii noi mai avansate, care să răspundă mai bine noilor cerințe de forte 
destinate războiului de tip „mozaic” în cadrul celor trei parti ale sistemului-de- 
sisteme pentru acțiunea întrunită a forţelor (System-of-Systems/SoS): sistemele de 
descoperire şi avertizare/atentionare, sistemele de decizie si cele de actiune/lovire 
(sense-decide-act). 


1. Războiul informationalizat şi dezvoltarea senzorilor ISR 


Una dintre lecţiile desprinse în urma dezvoltării conceptelor novatoare privind 
războiul viitorului a reprezentat-o combinarea eficientă a muniției inteligente cu 
războiul informationalizat al zilelor noastre, însemnând posibilitatea de a distruge o 
țintă doar după impulsul electronic transmis/descoperirea ei. 

În literatura de specialitate, războiul informationalizat (a nu se confunda cu 
războiul informațional) este definit drept o combinare eficientă a elementelor de 
război electronic şi cibernetic cu operaţiile informaţionale, inducerea în eroare și 
interdicția întreruperii sistemelor proprii de comandă-control, care ar putea aduce 
un anumit avantaj adversarului în ciclul decizional!. Astfel, prin folosirea a două 
dintre cele trei componente ale SoS (descoperire si avertizare/atentionare si cel de 
actiune/lovire), s-ar realiza fixarea si fragmentarea adversarului, cu efecte rapide, 
decisive şi letale în întreg spațiul de luptă modern şi s-ar asigura consolidarea zonei, 
ceea ce ar face ineficientă şi periculoasă orice replică a celui lovit. 


! Kelly McCoy, „The Road to Multi-Domain Battle: an Original Story", Modern War Institute at 


West Point, 27 octombrie 2017, URL: https://mwi.usma.edu/road-multi-domain-battle-origin-story/, 
accesat la 15.08.2020. 

Rusia a reușit să demonstreze, pe toată perioada crizei din Ucraina, dar 
şi în cadrul acțiunilor care au urmat pe flancul estic european, că războiul 
informationalizat este unul letal, folosind cu eficiență maximă reţelele sociale si 
aplicaţiile de tip „Trojan Horse”. Acest mod de acțiune electronică şi cibernetică 
este accesibil tuturor puterilor regionale, întrucât fiecare blog, post Facebook sau 
Tweeter, poză Instagram sau accesare TikTok, convorbire telefonică sau radio, 
asigură posibilitatea descoperirii țintei care, apoi, poate fi lovită cu mijloace letale 
sau neletale, aflate la înălțimi de câteva sute de metri sau la zeci de mii de kilometri 
distanţă. 

Apare astfel necesitatea de a deţine capabilitati/senzori care să asigure căutarea, 
descoperirea si avertizarea/atentionarea SoS cu privire la existența si acţiunile 
forțelor adverse. Denumiti, din punct de vedere militar, capabilități de informaţii, 
supraveghere şi cercetare (Information, Survaillance and Reconnaisance/ISR), 
aceşti senzori reprezintă prima şi cea mai dominantă tehnologie care are tendinţa de 
a se prolifera, a-și crește sofisticarea şi spori natura multispectrală în toate domeniile 
spațiului de luptă modern. 

Tehnologia senzorială a secolului al XXI-lea este caracterizată de creşterea 
enormă a puterii de procesare, capacitatea exorbitantă de stocare date, banda extrem 
de largă în reţea, precum si de posibilitatea fuziunii senzorilor multispectrali, ceea 
ce o face disponibilă atât pentru conflictele statale, cât şi pentru cele asimetrice. 
Rolul acestor senzori ISR multispectrali este acela de a crea o imagine operațională 
comună întrunită (Joint Common Operational Picture/JCOP) care să asigure tuturor 
elementelor componente ale forţei întrunite o cunoaştere adecvată a situației curente, 
în toate domeniile spaţiului de luptă modern. 

Spre exemplu, aviația militară a unor mari puteri regionale foloseşte deja, pe 
avioanele multi-rol de ultimă generaţie (a patra şi a cincea), precum Eurofighter 
Typhoon şi F-35, numeroase tehnologii de detectie-senzori in infraroşu de scanare 
şi urmărire (IRST), urmărirea vortexului activ, radar cuantic, radar cu antenă de 
scanare activă electronică tridimensională (AESA), tehnici de scanare şi urmărire 
în infraroşu a orbitei joase a Pământului (LEO), capabili să asigure referinţe 
încrucișate şi să analizeze intern date colectate de mai mulți senzori, în timp real, 
înainte de a prezenta o singură imagine coerentă operatorului’. Forţele strategice 
ruse întrebuințează radarele pasive multistatice cu baza la sol (de tip Moskva-1), 
iar Marina rusă foloseşte sonare pasive bistatice (LTE), ambele sisteme exploatând 
ecourile de fundal al „zgomotului” electromagnetic al transmisiilor telefonului 
mobil, televizorului si radioului (printre altele), pentru a urmări aeronavele si 
submarinele „invizibile” (stealth), fără a avea nevoie de un emiţător primar de radar 


? Peter Roberts, „The Future Conflict Operating Environment Out to 2030”, Royal United Services 


Institute for Defence and Security Studies (RUSI), Stephen Austin and Sons Ltd., Londra, 2019, 
pp. 61-62. 

şi permiţând, totodată, senzorilor respectivi să rămână invizibili”. 

Conform unui studiu publicat recent de Centrul pentru Evaluarea Strategică şi 
Financiară (CSBA) al Departamentului american al Apărării, se preconizează faptul 
cá, în 2030, Aviația SUA va continua să folosească avioanele fără pilot (drone) de 
tipul MQ-9 Reaper, dar modificate pentru noi modalități de întrebuințare (apărarea 
rol (inclusiv reaprovizionarea din aer sau combat) şi de acţiune în rețea - MQ-X sau 
MM-UAS (Multimission Unmanned Aerial Systems). Tot pentru anii 2030, experții 
americani preconizează să menţină în activitate avioanele de spionaj U-2, dronele 
RQ-4 Global Hawk şi avioanele de avertizare timpurie E-3, în timp ce, pentru 
anii 2040 pot fi reoperationalizate şi modernizate avioanele cu misiune specială în 
culegerea de informaţii din clasa RC-135 (River Joint sau Cobra Ball). Mai mult, 
CSBA propune Forţelor Aeriene americane dezvoltarea unei drone invizibile de 
spionaj cu cea mai mare capacitate de penetrare (P-ISR) pentru viitoarele sale forte 
de avertizare globală angajate într-un potential conflict cu Rusia si China’. 

Progresele uriaşe realizate în rezoluția senzorilor, puterea lor post-procesare şi 
tehnicile de fuziune multispectrală, cuplată cu o varietate tot mai mare de platforme 
mari si mici care pot acționa in toate domeniile drept noduri ISR, demonstrează 
faptul că supraviețuirea în spaţiul de luptă modern doar prin ascunderea/nedetectarea 
prezenţei va deveni un risc din ce în ce mai mare. În plus, toate elementele forțelor 
întrunite care dispun de astfel de tehnologii senzoriale avansate, incluzând aici și 
forțele adverse, vor dispune de o cunoaştere multidimensională a situaţiei, mai evoluatá 
decât oricând, ceea ce va diminua simțitor avantajul obținut asupra adversarului în 
viitor. Astfel, conceptul „observă primul, acţionează primul”, caracteristic războiului 
modern, poate deveni mai putin decisiv, ducând la necesitatea dezvoltării unor 
capabilități mixte care să includă sisteme de arme performante, sisteme active de 
protecție, capacități de ascundere/nedetectare şi platforme high-tech fortificate. 


2. Platformele de lovire de înaltă precizie 


A doua mare componentă a războiului de tip ,,mozaic" este constituită din 
sistemele de acțiune, reprezentate de platformele de lovire de înaltă precizie, 


3 J.R. Wilson, „New Frontiers in Passive Radar and Sonar", Military and Aerospace Electronics, 
8 februarie 2016, URL: https://www.militaryaerospace.com/communications/article/16709052/ 
new-frontiers-in-passive-radar-and-sonar#:~:text=%22A%20passive%20radar%20system%20 
emits,in%20urban%20and%20rural%20landscapes.&text=Essentially%2C%20passive%20 
systems%20reverse%20the,and%20sonar%20from%20those%20platforms, accesat la 02.09.2020. 

+ Valerie Insinna, ,,What aircraft does the US Air Force need to beat China and Russia? This 
new study has an answer”, Defence News, 20 martie 2019, URL: https://www.defensenews.com/ 
air/2019/03/20/what-aircraft-does-the-us-air-force-need-to-beat-china-and-russia-this-new-study- 
has-an-answer/?utm source-clavis, accesat la 20.08.2020. 

avansate tehnologic, precum: sistemele de lasere, sistemele de rachete balistice, 
avioanele şi elicopterele de luptă, navele de luptă, submarinele, vehiculele terestre 
de luptă, sistemele de atac cibernetic si electromagnetic, sistemele combatante 
autonome/fara pilot şi inteligenţa artificială (AI). Trei tendințe semnificative 
caracterizează şi vor continua să caracterizeze dezvoltarea platformelor de lovire 
super tehnologizate în viitorul spaţiu multidimensional de luptă, astfel: sporirea 
cerințelor pentru prelucrarea muchiilor, suprafeţelor şi realizarea unor materiale de 
construcție care să asigure izolarea deplină electromagnetică, asigurându-se, astfel, 
un mai mare grad de invizibilitate; mărirea distanțelor de traiect si a altitudinilor 
de unde pot lovi, realizându-se o superioritate asupra mijloacelor/sistemelor de 
detecție; creşterea importanţei consolidării platformelor de lovire, a capacităţii lor 
de evitare şi a dotării cu mijloace defensive de autoapărare, întrucât rămânerea 
nedetectată nu va mai fi suficientă pentru a asigura supraviețuirea si rezilienta. 
Acestea vor modifica semnificativ modalitățile în care trebuie să lupte militarii şi să 
acționeze sistemele de lovire. 

În prezent, Aviația americană este cea mai înaintată în implementarea acestei 
noi strategii, prin folosirea platformelor high-tech deja existente (precum F22 
Raptor şi F35 Joint Strike Fighter), dar şi dezvoltarea unora noi, mai performante, 
care să răspundă cerințelor viitoarelor conflicte militare. Unul dintre cele mai secrete 
proiecte dezvoltate de Pentagon îl reprezintă programul de inteligenţă artificială 
„Maven”, început în 2018, care constă în creşterea letalitatii atacului cu drone prin 
folosirea sistemelor automatizate (machine learning) și a viziunii IT de a analiza 
o mare cantitate de date şi informaţii legate de prezenţa si poziționarea dronelor 
combatante’. Proiectul a fost, initial, stopat de Google şi apoi reluat anul acesta, 
dar apariția $i răspândirea noului coronavirus a dus la întârzieri mari în finalizarea 
sa. Este preconizat ca în luna septembrie să se finalizeze operationalizarea inițială a 
programului de Al. 

Un accent deosebit se pune pe realizarea sinergiei dintre operatorii umani si 
sistemele autonome (om-masiná) în spațiul de luptă multidimensional modern. 
Întrucât platformele de luptă autonome vor trebui să acţioneze, probabil, temporar, 
având mijloacele de legătură cu operatorii care le conduc bruiate sau interzise 
de către adversar, va fi necesară aplicarea principiului comenzii prin misiune în 
astfel de cazuri, ceea ce va crea numeroase restricții morale şi legale în acordarea 
permisiunii mașinilor de a lua decizii singure. Acesta este cazul sistemelor autonome 
destinate să realizeze efecte letale, precum X-45, X-47B sau Dark Sword, care vor 
fi proiectate să-şi îndeplinească misiunea fără controlul permanent al factorului 
uman, având încorporate cele mai dezvoltate tehnici de procesare (edge-processing), 


5 Jackson Barnett, „Air Force moving Project Maven into Advanced Battle Management System 


portofolio”, FedScoop, 10 august 2020, URL: https://www.fedscoop.com/project-maven-air-forces- 
advanced-battle-management-system/, accesat la 04.09.2020. 

automatizare la cel mai înalt nivel si autoritatea de angajare letală la nivel tactic$. 

Pornind de la învățăturile lui Sun Tzu „cel care stăpânește înălțimea, controlează 
valea”, forţele aerospatiale americane, ruse sau chineze, au lansat competiţia 
controlului spaţiului (în mod particular a orbitei joase a Pământului), prin care se 
consideră că se va asigura superioritate asupra forțelor terestre și navale. Dar factorii 
spatiali sunt diferiți de cei de pe Terra si mult mai provocatori şi chiar periculoși 
— activitatea solară emitentá de radiații si particule cu mare energie, existența 
a aproape 2.000 de sateliți militari şi civili si a peste 170 de milioane de resturi 
metalice cu diametrul mai mare de | mm, existenţa şi diversificarea mijloacelor 
antisatelit care să împiedice activitatea satelitară adversă (rachete antisatelit, lasere 
de mare putere, unde electromagnetice şi atacuri cibernetice). Posibilitatea folosirii 
spațiului într-un conflict major, precum şi avantajele nete pe care acest domeniu le 
oferă, demonstrează faptul că, în viitor, capabilitățile spaţiale vor juca un rol vital în 
dominarea teatrelor de operaţii bi si tridimensionale. 

Nu se preconizează, încă, posibilitatea izbucnirii unui conflict în spaţiu. Cu 
toate acestea, dezvoltarea capabilitatilor spatiale înalt tehnologizate a devenit o 
competiţie între marile puteri militare. Un exemplu îl reprezintă tendința SUA de 
a simula, în cadrul exerciţiilor întrunite, creşterea eficienţei războiului electronic 
asupra sistemelor de poziționare globală (GPS) existente în unele state dezvoltate. 

O altă mare importanţă pe care teoreticienii militari o arată sistemelor de lovire 
avansate neletale, o reprezintă amalgamarea, din ce în ce mai mare, a operaţiilor 
informaționale, electronice şi cibernetice cu cele convenţionale. Astfel, ultimele 
acțiuni militare desfășurate de Rusia în Georgia și în Ucraina au demonstrat 
eficacitatea propagandei desfășurate prin orice mijloace (mass-media scrisă, radio, 
televiziune şi media socială), precum şi „letalitatea” atacurilor cibernetice întreprinse 
împotriva instituțiilor statului si instalațiilor militare. Folosirea aeronavelor fără 
pilot (UAV) şi a mijloacelor de război electronic cu baza la sol au bruiat și blocat 
transmisiunile satelitare, radio şi de telefonie şi au falsificat sistemul GPS, făcând 
inactivă armata ucraineană si intervenţia Organizaţiei pentru Securitate şi Cooperare 
în Europa (OSCE). O altă modalitate deosebit de eficientă a fost folosirea grupării 
de hackeri „Fancy Bears” pentru a neutraliza și distruge artileria ucraineană. 

Rusia a întreprins eforturi mari în dezvoltarea unei game vaste de capabilități 
electronice pentru orbirea, degradarea şi falsificarea senzorilor occidentali, sicanánd 
astfel războiul bazat pe reţea, prin interzicerea accesului la bazele de date proprii si 
a conectivitátii satelitare. Una dintre cele mai dezvoltate platforme ruse de război 
electronic este Krashuka-4, aflat deja în funcțiune si chiar în stadiul de vânzare. 

Dar cel mai mare efort pe care Rusia l-a făcut şi continuă să-l facă îl reprezintă 
obţinerea supremației mondiale în domeniul hipersonicii. Gama de rachete 


€ Peter Roberts, op. cit., p. 63. 
7 Peter Roberts, op. cit., p. 52. 

hipersonice dezvoltate de Kremlin, de tipul rachetelor de croazieră (cu o viteză 
proiectată de 3-5 Mach) sau vehicule glisoare propulsate de rachetele balistice după 
lansare (având viteza de propulsie de 10-25 Mach) reprezintă coşmarul oricărui 
sistem de apărare antirachetă existent sau aflat în stadiul de proiect, din cauza 
Astfel, racheta manevrieră de croazieră rusă 3M22 Zircon şi cea antinavă DF-21D, 
dezvoltată împreună cu China, sunt concepute să lovească platformele de lansare sau 
să perturbe sistemul de localizare şi lovire la ţintă, în loc să intercepteze rachetele în 
zbor*. Dar preţul lor este mai mare si bătaia mai mică decât a rachetelor super sau 
subsonice. 

La rândul ei, China a folosit, în repetate rânduri, mijloacele de spionaj cibernetic 
şi eforturile de furt al proprietăţii intelectuale pentru a-și dezvolta capabilitățile 
de război electronic şi cibernetic, alături de cele tradiționale de luptă (a cincea 
generație de avioane de luptă, portavioane, tunuri transportate pe calea ferată şi 
rachete balistice antiportavion). Una dintre dorinţele sale este aceea de a deveni 
cea mai mare putere cuantică a lumii, dovadă în acest sens fiind lansarea, în 2019, a 
primului satelit cuantic din lume — Micius?. 

O ramură aparte a platformelor de lovire de înaltă precizie o reprezintă armele 
cu laser de mare energie si a celor cu puls electromagnetic (EMP) de putere mare, 
experimentate atât de China, cât şi de SUA, cu scopul de a schimba balanţa acţiunilor 
ofensive şi defensive la nivel tactic în spaţiul de luptă multidimensional. În acest 
domeniu, China experimentează deja sisteme de arme cu laser pentru apărarea 
zonală și cu efecte selectate cinetic. 

Armata americană a comandat firmelor Dynetics şi Lockheed Martin realizarea 
unui sistem de arme cu laser de putere mare (100 de kilowati), denumit HEL TVD. 
Acest sistem va fi testat în anul 202210 si va putea inter-reactiona cu sistemele de 
lasere Athena şi Aladin, proiectate pentru Aviația si Marina SUA. 

Cu toate aceste dezvoltări nemaiîntâlnite în realizarea platformelor high-tech, 
se constată faptul că actualele sisteme de arme nu au fost construite să rezolve 
complexitatea spaţiului operational modern şi să-l transforme într-un avantaj 
asimetric, în care desfăşurarea multitudinii de sisteme de descoperire şi avertizare/ 
atenţionare şi de platforme de luptă pe un front larg, nu contribuie la realizarea 
concentrării focului în detrimentul celei a forţelor. 


* Peter Roberts, op. cit., p. 64. 

? James Johnson, ,,China’s Vision of the Future Networked Battlefield", The Diplomat, 26 aprilie 
2017, URL:  https://thediplomat.com/2017/04/chinas-vision-of-the-future-networked-battlefield/, 
accesat la 04.09.2020. 

10 Jen Judson, ,,Dynetics-Lockheed team beats out Raytheon to build 100-kilowatt laser weapon", 
Defense News, 15 mai 2019, URL: https://www.defensenews.com/land/2019/05/16/dynetics- 
lockheed-team-beats-out-raytheon-to-build-100-kilowatt-laser-weapon/?utm source-clavis, accesat 
la 05.09.2020. 

3. Sistemele de luare a deciziei 


Pentru a se realiza o strategie unitară a viitorului, bazată pe intrebuintarea 
masivă şi corelată a tehnologiei avansate, este necesară înglobarea într-un sistem 
de sisteme a celei de-a treia componente a războiului de tip ,,mozaic", sistemele 
de luare a deciziei — adică interfața, legăturile de comunicaţii si softul pentru 
navigarea cu precizie şi sincronizată —, care să permită tuturor sistemelor sofisticate 
de descoperire si avertizare/atentionare si a multitudinii de platforme de luptă să 
acționeze împreună, într-un spaţiu operational multidimensional si întrunit. 

Pentru realizarea unui astfel de sistem automatizat de luare a deciziei care să 
conţină acelaşi nivel de dezvoltare tehnologică ca şi celelalte două componente 
ale războiului viitorului, cercetătorii ştiinţifici americani au propus introducerea 
sistemelor autonome — incluzând aici vehiculele fara pilot si sistemele de 
management al rețelelor de comunicații —, dezvoltându-se, astfel, un sistem-de- 
sisteme care să coordoneze acțiunea în reţea a tuturor capabilitatilor puse la dispoziție 
şi care să asigure schimbul de informaţii, colaborarea unitară si lucrul în comun 
al tuturor elementelor om-maşină integrate. Se realizează, astfel, o structură care 
combină comanda efectuată de factorul uman cu controlul asigurat de masináriile 
AI — binomul „om-mașină”. Omul va asigura flexibilitate şi va aplica ideile sale 
creative în procesul decizional, in timp ce AI va aduce viteză și proportionalitate 
în asigurarea abilității forţelor de a provoca dileme multiple adversarilor. Pe scurt, 
comandanții vor examina si vor evalua recomandările făcute de sistemele AI de 
control înainte de a transmite ordinele lor, ceea ce le va permite să ajusteze şi să 
revadă planurile de operații. 

Unul dintre cele mai avansate proiecte futuriste ale Pentagonului de realizare 
a unui sistem de comunicații în retea-de-retele si care să încorporeze inteligența 
artificială pentru a conecta operaţiile din domeniile aerian, terestru, maritim, spatial 
şi cibernetic, îl reprezintă cel de „comandă și control întrunit al tuturor domeniilor 
spațiului operational modern (Joint All Domanin Command and Control/JADC2)”. 
Se doreşte ca acest proiect să asigure supremaţia decizională americana în toate 
domeniile, asigurând și includerea aliaților şi partenerilor în aplicabilitatea lui 
(legătura cu Federated Mission Network/FMN). JADC2 este proiectat să realizeze 
o linie de rețele care să asigure fluxul informational dintre fiecare senzor din spațiul 
de luptă multidimensional si fiecare mijloc de lovire, iar AI are abilitatea de a prelua 
anumite responsabilități privind luarea unor decizii rapide, bazate pe datele obținute 
de la senzori şi trasnsmiterea ordinelor de acţiune către platformele de lovire cele 
mai indicate!!. 

! Jackson Barnett, „Gen. Hyten: Military’s vision for connected warfare must include allies", 


FedScoop, 14 august 2020, URL: https://www.fedscoop.com/another-job-for-jadc2-connect-with- 
allies/, accesat la 05.09.2020. . 

Responsabilii pentru fiecare domeniu au început să dezvolte propriile sisteme 
de luare a deciziilor, care să asigure legătura cu JADC2. Cea mai avansată este 
Aviația americană, care a trecut deja la experimentarea „sistemului propriu avansat 
de gestionare a luptei (Advanced Battle Management System/ABMS)"". Acest 
sistem va încorpora elemente deja dezvoltate ale proiectului ,, Maven", cu scopul 
de a alinia eforturile AI şi a aduce noi capabilități pentru schimbul de date între 
masinárii. Intenţia decidentilor militari din Forţele Aeriene americane este aceea de 
a coordona prin Al descoperirea, localizarea şi lovirea țintelor (kill chain), eliminând 
prezenţa umană din executarea unor sarcini nedorite. 

Ideea principală din spatele acestui sistem este aceea ca Al să proceseze 
datele şi informațiile primare culese din zona de operaţii, pe care să le transforme 
în perspective actionabile si să le transmită decidentilor din lanţul de comandă 
care necesită aceste informaţii. ABCD reprezintă, astfel, un sistem de rețele si de 
comunicaţii între domenii care sprijină operaţiile militare. ABCD va încorpora, 
totodată şi alte platformă-cheie IT, precum „Cloud One” și „Platform One”, realizând 
un adevărat „Internet militarizat de lucruri” care să asigure viteza transmiterii şi 
procesării datelor. 

Armata americană nu a luat încă decizia finală privind dezvoltarea unui sistem 
bazat pe AI sau crearea unor „operatori hiperactivati"?. Primul pas întreprins 
a fost stabilirea unui Grup operational pe AI (Army AI Task Force), cu sediul 
la Universitatea Carnegie Mellon din New York, care sa proiecteze ,,viitorul 
comandament al fortelor terestre (Army Future Command)”, in care sa actioneze, in 
echipa, sistemele conduse de oameni cu cele autonome si cu AI necesara schimbului 
de date si codarii softurilor'*. Cea mai mare greutate pe care o întâmpină acest grup 
o reprezintă posibilitatea de a facilita comunicarea dronelor aeriene cu vehiculele 
autonome terestre. 

Proiectul Armatei americane care se va conecta la JADC2 se numeşte „Project 
Convergence”. Se doreşte exploatarea imensei competiții la nivelul industriei 
civile de IT din Silicon Valley privind produsele AI dezvoltate la cel mai înalt nivel 
tehnologic si care pot fi dislocate acolo unde este necesară prezența procesoarelor 
de mare putere, dispersate şi nu poziţionate într-un sistem central de tip cloud. 
Asigurarea unor astfel de sisteme computerizate de cea mai înaltă tehnologie aduce 


? Ozana Mazilu, „Un proiect al forțelor aeriene ar putea schimba radical războaiele”, PlayTech, 16 
august 2020, URL: https://playtech.ro/2020/un-proiect-al-fortelor-aeriene-ar-putea-schimba-radical- 
razboarele/, accesat la 04.09.2020. 

P N.A.: Comandamentul Forţelor pentru Operații Speciale (SOCOM) definește drept „operatori 
hiperactivati", luptătorii a căror conexiuni şi capacităţi tehnice sunt întărite cu computere de mare 
putere. 

14 Jackson Barnet, „Army working to team its autonomous systems acress domains with AI”, Fed- 
Scoop, 10 iunie 2020, URL:https://www.fedscoop.com/army-expanding-ai-teams-to-be-more-than- 
mannedunmanned-including-unmannedunmanned/, accesat la 03.09.2020. 

cu sine mai puțină dependenţă de sistemele de comunicaţii care pot fi interzise 
sau bruiate de forțele adverse. Un exemplu de astfel de tehnologie îl reprezintă 
„ochelarii de vedere reală îmbunătățită” (augmented reality googles), dispuşi pe 
casca de protecţie şi care pot transmite imagini de mișcare foarte utile luptătorilor 
în câmpul de luptă multidimensional". 

Marina militară americană caută sisteme avansate tehnologic după mărime, 
greutate şi putere. Laboratorul american de Cercetare Navală lucrează la tranzistori 
miniaturizati care nu sunt construiți din silicon, ci din materiale foarte asemănătoare 
cu neuronii creierului uman, denumiți ,memristers" si care asigură așa-zisul 
„neuromorf” (sistemul de computere asemănător creierului uman) necesar asigurării 
unei puteri mai mari pentru mai multe sisteme AI independente!€. 

Pentru realizarea acestor tehnologii computerizate foarte avansate atât 
cercetătorii americani, cât şi cei chinezi, au dezvoltat tehnologia de comunicaţii 5G. 
Aceasta este a cincea generaţie de reţele celulare, permiţând volume mari de transfer 
de date cu un decalaj minim". Această nouă tehnologie de comunicare aduce noi 
capacități care vor crea oportunități pentru sistemul militar şi civil. Compania 
americană Ericsson si cea chineză Huawei sunt liderii mondiali de necontestat în 
realizarea acestei noi tehnologii. 

Tehnologia 5G acționează pe aceleași frecvenţe radio (spre exemplu, sistemul 
radio Ericsson), utilizate în prezent pentru smartphone-uri, în rețelele Wi-Fi şi în 
comunicațiile prin satelit, dar permite tehnologiei să meargă mult mai departe. 
Această nouă tehnologie realizează, într-adevăr, conectarea sistemelor pretutindeni 
— în mod fiabil, fără întârziere —, astfel încât operatorii să poată vedea, înţelege si 
gestiona acțiunile în timp real. 

Sistemele de luare a deciziilor realizează sinergia acțiunii comune a celorlalte 
două componente ale războiului de tip „mozaic” — sistemele de descoperire si 
avertizare/atentionare şi cele de actiune/lovire — asigurând, astfel, desfăşurarea 
actiunilor militare viitoare intr-o abordare sistemica de tip SoS (sense-decide-act). 
Legând senzorii de platformele de lovire, aceste sisteme pot acţiona împotriva 
sistemelor de decizie ale adversarului, provocându-le dileme multiple, greu de 
rezolvat. 


15 Jackson Barnet, „For military AI to reach the battlefield, there are more than just software 
challenges”, FedScoop, 19 iunie 2020, URL: https://www.fedscoop.com/military-ai-hardware-in- 
battle/, accesat la 07.09.2020, 

'6 Ibidem. 

17 N.A.: Conform site-ului Ericsson, „What is 5G?", URL: https://www.ericsson.com/en/5g/what-is- 
5g? gclid=CjwKCAjwtNf6BRAWEiwAkt6UQvGtPlexkTtR30PErY MKP6zfB2HW gIpP5JWxn8v8 
9bHAZMwvKXRC3BoCnEMQAvD BwE&gclsrc=aw.ds, accesat la 07.09.2020. 

Concluzii 


Dependenţa forțelor armate americane de soluţiile tehnologice pentru a 
produce efecte de înaltă precizie are şi o latură problematică — cea financiară. 
Progresul tehnologic a sporit letalitatea sistemelor de armament și a crescut precizia 
acţiunilor militare, însă la un cost enorm. În încercarea de a restrânge bugetele și aşa 
limitate, cercetătorii americani au căutat $i continuă să caute soluţii de dezvoltare 
a platformelor de apărare din ce în ce mai multifuncţionale, cu mai multe roluri 
încorporate în mai puţine platforme personalizate. 

Deşi aceste platforme sunt extrem de capabile, costul și complexitatea lor limitează 
producția şi ca urmare a posibilităților lor de manevră, rezistență şi regenerare. 
Platformele înalt tehnologizate sunt, de asemenea, foarte dependente pe informații 
(destul de vulnerabile) în reţea, în special furnizate prin satelit, de la comunicații, 
navigaţie şi chiar propulsie. Astfel, întreruperea sau bruierea conectivitati prin satelit 
ar avea consecinţe catastrofale pentru războiul de tip „mozaic”. 

O consecinţă a costului în creştere al AI este cerința de a face economii 
compensatorii în alte domenii. Iar în multe cazuri, acest lucru a condus la reducerea 
implicării directe a factorului uman în detrimentul maşinilor, cu ramificații potential 
grave pentru tacticile şi tehnicile de acţiune într-un mediu volatil sau chiar interzis 
de adversar. 

La fel de sensibile sunt consecințele morale şi legale privind asigurarea 
posibilităților AI de a transmite decizii proprii platformelor de lovire, fără a avea 
aportul unei analize si aprobări a factorilor decidenti umani atunci când se pierde 
sau se întrerupe legătura de comunicaţii. Se dorește, astfel, tranzitarea comenzii 
prin misiune către AI şi sistemele automatizate. 

Multe laboratoare militare americane, ruse si chineze au programe la un anumit 
nivel de dezvoltare privind creşterea eficienţei reţelelor de computere de mare putere 
pentru a conduce un sistem AI distribuit. Ideea este de a avea mai multe computere 
diferite care prelucrează date într-o rețea, conectarea acestora putând, astfel, asigura 
eforturile în echipă. Altele au început cercetarea şi au obținut finanţări în realizarea 
bateriilor mai uşoare, mai puternice si a altor infrastructuri de rețea, care sunt mai 
eficiente. 

Implementarea noilor tehnologii va contribui decisiv la realizarea abordării 
războiului de tip „mozaic”, fiind centrată pe obţinerea unui avantaj decizional asupra 
unui adversar. Sprijinul procesului decizional pe care-l pot asigura platformele 
Al, sistemele autonome fără pilot, senzorii pasivi îmbunătățiți, armele mai mici 
şi capabilitățile electronice şi de război cibernetic ar putea impune complexitate 
şi confuzie unui adversar şi ar putea permite executarea unor atacuri concentrate 
asupra țintelor esențiale. Astfel, apariţia unei posibile paradigme strategice privind 
pregătirea şi ducerea operațiilor viitoare va fi centrată pe decizie. 

RĂZBOAIELE PENTRU APĂ — 
EXPRESIA PRACTICĂ A 
CONFLICTELOR DE MEDIU. 
HIDROPOLITICA ÎN ASIA CENTRALĂ 


Cristian ISTRATE * 


Abundenta apei este una dintre iluziile cele mai mari ale omenirii. Cu toate 
că pare o resursă banală, disponibilă oricui, realitatea tinde să contrazică această 
impresie. Astfel, apa potabilă devine, în anumite circumstanţe, elementul central 
al unor configurații politice si economice de nivel international. 

Un prim obiectiv al acestui articol este acela de a demonstra faptul că 
războiul pentru apă poate fi o certitudine a viitorului numai atunci când acest 
tip de resursă va deveni un vector de proiectare a puterii. Un al doilea obiectiv 
vizează demonstrarea faptului că un conflict armat izbucnit din asemenea rațiuni 
nu este altfel decât inutil. Potentialele avantaje nu pot compensa costurile pe care 
le-ar implica o asemenea acţiune. Cel de-al treilea obiectiv constă în identificarea 
probabilității izbucnirii unui conflict de mediu în Asia Centrală si, de asemenea, în 
formularea unor propuneri care să conducă la evitarea acestui scenariu sumbru. 


Cuvinte-cheie: apa; războaie pentru apă;  hidropolitică; conflict; 
conflictologie; Asia Centrală. 


Introducere 
Mediul internațional de securitate post Război Rece rămâne marcat de o 
perpetuă luptă pentru resurse, în care statele sunt angrenate din motive lesne de 
înțeles. Acest aspect este, de departe, unul dintre puţinele lucruri clare în actuala 


dezordine internaţională. Aşadar, statele „caută să se repozitioneze constant de aşa 

manieră încât să poată extrage suficiente beneficii în raport cu mediul geopolitic, 
aşa cum poate fi observat momentan, în condiţiile luptei pentru resurse, problemelor 
de natură economică, precum şi altor provocări de actualitate”. Potrivit unor studii 
mai mult sau mai puţin sumbre, apa ar putea deveni noul petrol şi cauza principală 
a confruntărilor armate specifice viitorului nu foarte îndepărtat. Criza apei dulci 
este o certitudine a prezentului, iar nerezolvarea acesteia va destabiliza profund 
comunităţile umane, conducând, în cele din urmă, la confruntări militare. 


île ads s . 


Problema nu se pune in termenii probabilitátii izbucnirii unor lupte armate 
dintr-un asemenea considerent, ci trebuie sá se concentreze pe furnizarea unui 
răspuns la următoarea întrebare: „Ce poate face elita politică internațională pentru a 


evita concretizarea unui astfel de scenariu?". 
1. Elemente generale de teorie a conflictului 


Încercarea de definire a conflictului s-a materializat în numeroase demersuri 
ştiinţifice aparținând mai multor ramuri ale ştiinţelor sociale. Filosofia, psihologia, 
sociologia, științele comunicării, științele militare si chiar ştiinţele biologice au 
încercat să realizeze o teoretizare a acestui concept, cu atât mai mult cu cât este, 
fără urmă de îndoială, un fenomen major în orice tip de organizaţie, indiferent de 
mărimea acesteia. Din punct de vedere etimologic, termenul „conflict” provine din 
latinescul ,,confligo”, care înseamnă „a se lupta” sau „a se bate între ei". Conflictul 
poate fi considerat drept una dintre cele mai rezistente rădăcini ale umanității. 
Oamenii intra în situaţii tensionate cu ceilalți din dorința de a-şi impune punctele 
de vedere si pentru a-și valida convingerile. Absența dispozitiei de a asculta si 
teama de a pierde lucruri puternic valorizate sunt două caracteristici pregnante ale 
conflictualititii umane? Cu toate cá, de regulă, persoanele neagă faptul cá nu ar 
fi dispuse să ia parte la dezbateri si să interacționeze cu persoane ostile punctelor 
de vedere pe care le au împământenite, realitatea tinde să contrazică acest aspect. 
Teama de dezintegrare a iluziei infailibilitatii propriei persoane este mai puternică 
şi întunecă raţiunea, determinând declanşarea unor situaţii conflictuale inutile. 

Conflictul poate fi definit ca „un proces interactiv manifestat prin incompatibilitate, 
dezacord sau disensiune între entități sociale (de exemplu, individ, grup, organizație 
etc.)"^. Aceste contradicții pot apărea atât la nivelul obiectivelor entității, cât si la nivelul 
strategiilor organizațiilor. De asemenea, pot apărea disensiuni şi între persoanele fizice 
care formează o anumită entitate, ceea ce, pe termen mediu şi lung, poate afecta buna 


! Cristian Istrate, Relațiile politico-diplomatice şi militare dintre SUA și Federaţia Rusă în perioada 
post Război Rece, Editura SITECH, Craiova, 2019, p. 207. 

? Marian-Valentin Grigoroiu, Crizele si conflictele contemporane, Editura Ministerului Administraţiei 
şi Internelor, București, 2006, p. 18. 

3 Dan Safta, Managementul conflictelor în organizaţie, Editura Trei, Bucureşti, 2016, p. 13. 

desfăşurare a activităţilor şi, implicit, îndeplinirea scopurilor. Prin raportare la o scară 
mult mai mare, la nivel național şi internaţional, putem vorbi despre confruntări între 
grupări etnice, religioase ori nationale, instituţii, clase sociale si state.* De regulă, 
conflictul este un element destabilizator al unei organizații, indiferent de categoria 
din care face parte şi de domeniul de activitate, dar nerezolvarea acestuia în timp util 
poate pune în pericol existenţa întregii entităţi. Aplanarea unei situații de acest tip 
presupune aspecte educaționale si poartă denumirea de „civilizare a conflictului”. 

Civilizarea conflictului presupune acel set de acțiuni al cărui scop este 
temperarea emoţiilor oamenilor, făcând apel la diverse mecanisme sociale, mai precis 
depăşirea impulsivitatii şi căutarea unei soluţii rationale care să răspundă nevoilor 
organizației. Printr-o comparaţie ceva mai largă, un conflict poate fi gândit şi studiat 
asemenea unui organism viu. Acesta are o anumită durată de viata, izbucneste de la 
o anumită sursă, are propria desfăşurare, ajunge la un punct culminant, se găsesc 
resursele necesare pentru a-l dezamorsa, după care dispare. Totuşi, chiar şi o bună 
soluționare a unui conflict se poate dovedi înşelătoare, deoarece nu garantează 
faptul că acesta nu va apărea din nou, chiar într-o forma mai potentata decât initial. 
De aceea, varianta de rezolvare trebuie să fie, atât cât este posibil, multumitoare 
şi avantajoasă pentru actorii centrali ai situaţiei conflictuale. Aparenta rezolvare 
bazată pe coercitie nu este o variantă optimă si va permite menținerea mocnita a 
situației care a declanşat ciocnirea. 

Fiind asemănător ca definire şi ca desfăşurare cu o criză, conflictul are un ciclu 
de viata similar, etapizat astfel: „apariția sursei generatoare, latenta conflictului, 
perceperea stării conflictuale, declanşarea situaţiei conflictuale, acţiuni ale părților 
aflate în conflict, confruntarea, diminuare şi rezoluţie, soluționarea sau amânarea unui 
deznodământ, analiza consecințelor conflictului”. Starea premergătoare ciocnirii 
în sine se numeşte „situație de conflict”, fiind compusă din obiectul conflictului 
şi motivul acestuia. În psihologie, starea de vârf a conflictului poartă numele de 
incident”, fiind declanșată de factori precum oponenții şi scopul conflictului. În 
organizația militară, cauzele diferendelor pot fi următoarele: „atitudinea negativă 
fata de serviciul militar, lacunele de caracter, indisciplina unor militari, vanitatea, 
neîncrederea în capacitățile subalternilor, atitudinea neobiectiva fata de subalterni, 
indiferența față de serviciu, existența microgrupurilor neoficiale, problemele de 
ordin tehnic si national, obiceiurile necivilizate"*. Rigurozitatea organizației militare 
este deosebit de importantă pentru a putea îndeplini obiectivele politico-militare, 
astfel că orice turbulenţă, orice conflict intern nu va face altceva decât să pună în 


^ Dorel Buse, Managementul crizelor si conflictelor regionale, Editura Fundaţiei România de Mâine, 
Bucureşti, 2006, p. 32. 

5 Vasile Simileanu, Conflicte asimetrice, Editura Top Form, Bucuresti, 2011, p. 92. 

pericol misiunea sau chiar să o pericliteze total. Militarii trebuie să fie convinşi de 
locul şi rolul lor în interiorul organizației militare, pentru a avea si moralul necesar 
îndeplinirii oricărui tip de misiune. Caracterul acestora trebuie să fie unul în deplină 
concordanță cu normele și regulamentele militare, fiind orientat spre disciplină si 
obiectivitate. Aceștia trebuie să manifeste respect nu doar fata de superiori, ci si 
fata de subalterni, fata de valorile sociale, politice şi culturale ale ţării şi fata de 
misiunea pe care o au de îndeplinit. 

Conflictologia este definită ca modalitatea de înţelegere a conflictelor luând 
în considerare toate domeniile conexe, cum ar fi soluționarea, transformarea și 
managementul conflictelor.” Conflictologia, ca disciplină aflată în plin proces 
de închegare, are la bază câteva principii de funcţionare, după cum urmează: 
principiul determinismului, principiul dinamicititii, principiul obiectivitatii, 
principiul corelării ascendent-descendente şi principiul interacțiunii şi relationarii 
sistemice.: Principiul determinismului face referire la observarea si descrierea 
tuturor acelor aspecte de suprafaţă ale conflictului, precum şi identificarea cauzelor 
care îl generează. Principiul obiectivitatii presupune două aspecte: obiectivitatea 
informaţiilor culese despre modul în care a fost declanşat conflictul, dar şi despre 
cei care participa la acesta si îl potenteazá; atitudinea echilibrată si echidistantă 
pe care analistul, care pune cap la cap informaţiile, trebuie să o aibă. Principiul 
dinamicititii face referire la evoluţia conflictului, pornind de la momentul 
„incubaţiei”, până la momentul producerii efectelor si, eventual, al lecţiilor învăţate. 
Potrivit principiului interacțiunii si relationárii sistemice, conflictul trebuie înțeles 
ca fenomen psihosocial relational. Relationarea sistemică face referire la evaluarea 
conflictului prin studiul conexiunilor acestuia cu particularitatile sistemului. 
Principiul corelării ascendent-descendente presupune evitarea, atât cât este posibil, 
a generalizărilor pripite, precum şi întemeierea pe fapte obiective, verificabile din 
multiple perspective, a oricărei generalizări si teorii explicative. Respectarea și 
punerea în practică a acestui principiu constituie, fără urmă de îndoială, condiția 
esenţială pentru diminuarea divergenţelor în problema conflictelor. 

Studiul conflictelor internaționale cunoaşte diverse influenţe în funcție de 
Şcoala de gândire care influenţează decisiv modul de abordare al teoreticienilor/ 
analistilor. Spre exemplu, curentul behaviorist sustine că natura si rolul conflictelor 
pot fi înţelese doar printr-o strânsă corelare cu modul în care ființa umană se comportă 
în acţiunile sale destinate procurării celor necesare supravieţuirii si asigurării 


7 Eduard Vinyamata, „Conflictology: A Multidisciplinary Vision”, Journal of Conflictology, Volume 1, 
Issue 1, 2010, p. 1. 

* Mihai Golu, Conflictologia — disciplină de graniță, URL: https://andreivocila.files.wordpress. 
com/2010/10/tema20i20tema20120conflicte20si20negocieri20c38en20organizatii.pdf, accesat la 
02.08.2020. 

prestigiului în interiorul comunităţii.” Unele dintre cauzele apariţiei conflictelor au 
legătură cu degradarea mediului natural, reducerea resurselor de hrană etc. 


2. Războiul pentru apă. Hidropolitica — delimitări conceptuale 


Apa este, pentru cei mai multi, o resursă esențială, fundamentală, dar dispunând 
de ea zi de zi, aceştia nu constientizeazá că poate fi un element-cheie în diferite 
configurații politico-economice. Cu toate că apa acoperă trei pătrimi din suprafața 
Terrei, apa potabilă este o resursă destul de rară. Aceasta devine o resursă din ce 
in ce mai prețioasă pe măsură ce crește poluarea si loveşte seceta. Potrivit studiilor 
elaborate de Organizaţia Naţiunilor Unite, sunt foarte multe femei care petrec ore bune 
în fiecare zi pentru a căuta apă și mai mult de două milioane de oameni, majoritatea 
dintre ei fiind copii, mor din cauza unor afecţiuni cauzate de lipsa apei." 

În unele situaţii, apa poate deveni o problemă de securitate naţională, date fiind 
particularitatile competiţiei pentru resursele naturale limitate. In mod cert, aceasta 
intră în rândul resurselor strategice întrucât se pune problema deficitului, atunci 
când aprovizionarea cu apă potabilă este împărțită între mai multe state ori regiuni." 
Totuşi, problema conflictelor care ar putea rezulta din limitarea resurselor de apă 
este o chestiune relativă şi exacerbată nu doar la nivel de discurs politic, ci şi din 
punctul de vedere al abordării academice. Aşa cum se prezintă lucrurile acum, ne 
este foarte dificil să identificăm un singur conflict internațional care să fi avut drept 
cauză principală apa, dar aceasta nu înseamnă că „goana” după acest tip de resursă 
nu a constituit un element secundar pentru declanşarea a numeroase războaie. 
De cele mai multe ori, analiștii nu iau în calcul această problemă, preferând să 
gândească o criză sau un război în termenii tradiționali de securitate, maximizare a 
puterii sau revendicări teritoriale. 

Conştientizarea apei drept o cauză a potentialelor conflicte s-a realizat etapizat. 
Într-o primă fază, inițiată în 1970 si care a continuat până prin 1980, abordarea 
ştiinţelor sociale asupra războiului a fost realizată din perspectiva efectelor luptei 
armate asupra mediului înconjurător. La acea vreme, cercetătorii susțineau că există 
o legătură între schimbarea disponibilitátii resurselor naturale si securitate.” Cu alte 
cuvinte, un nivel ridicat de consum va cauza deteriorarea resurselor de apă, ceea 
? Constantin Hlihor, Ecaterina Hlihor, Comunicarea în conflictele si crizele internationale. Secolul 
al XX-lea si începutul secolului XXI, Editura comunicare.ro, Bucuresti, 2010, p. 55. 

10 x, „Factsheet on Water and Sanitation”, UN, URL: www.un.org/waterforlifedecade/factsheet. 
html, apud ***, Natural Resources, Conflict, and Conflict Resolution, United States Institute of 
Peace, Washington D.C., 14 septembrie 2007, p. 3, accesat la 02.08.2020. 

! Peter H. Gleick, „Water and Conflict: Fresh Water Resources and International Security", in 
International Security, vol. 18, nr. 1, vara 1993, pp. 84-85. 


? Stephan Stetter, Eva Herschinger, Thomas Teichler, Mathias Albert, „Conflicts about water: 
Securitizations in a global context”, in Cooperation and Conflict, vol. 46, nr. 4, 2011, pp. 443-444. 

ce va conduce la un deficit de resurse care va antrena actorii într-o permanentă 
competiţie şi va creşte riscul apariției violențelor. O a doua etapă poate fi încadrată 
între anii 1980 şi 1990, cercetările abordând conflictele legate de apă într-un sens 
mult mai larg. Principalele viziuni ale acestei perioade scot în evidență faptul că 
schimbările de mediu nu conduc neapărat la conflicte violente, fiind doar un element 
într-o întreagă rețea de cauzalitate, care cuprinde si probleme socio-economice. A 
treia fază porneşte undeva pe la mijlocul anilor 1990, atunci când cercetătorii au 
stabilit conexiuni între aspectele de mediu ale securității umane şi conflictele legate 
de apă. 

Conflictele ce rezultă din deținerea controlului asupra resurselor de apa 
poartă numele de conflicte de mediu. Conflictul de mediu presupune o interacţiune 
incompatibilă între doi sau mai multi actori si vizează utilizarea unei resurse 
naturale, în care unul dintre actori este afectat de acea interacțiune, iar celălalt 
ignoră acel prejudiciu." Oceanele, mările, lacurile si râurile pot fi oricând elemente 
declansatoare ale războaielor din cauza unor aspecte ce tin de cultură, de aportul 
pe care îl pot aduce în dezvoltarea unui stat, precum si de rolul strategic pe care 
îl pot juca în domeniul transporturilor. Spre exemplu, dependența populaţiei de 
activități, precum pescuitul, şi existenţa câmpurilor petroliere offshore pot oricând 
să fie motive pentru izbucnirea unor conflicte. Cea mai răspândită manifestare a 
violenței legate de apă este privarea accesului la apă potabilă si la igienă, situație 
care afectează milioane de oameni săraci din întreaga lume. Potrivit unui studiu, 
există şanse destul de mari să fie declanşate mai multe conflicte legate de apă în 
anumite regiuni ale bazinului Dunării, cu precădere în zonele sudice si estice.“ 
De asemenea, dependența economică de agricultură poate constitui, în anumite 
contexte, un veritabil catalizator al conflictelor legate de apă. 

Conflictele a căror sursă este apa pot să apară la nivel local (între grupuri 
sociale care se luptă pentru resursele de apă într-o anumită zonă, ori între un stat si 
cetățenii săi, într-o anumită zonă), național (lupta dintre diverse grupuri de interese 
şi cei care pun bazele unor politici nationale de management al resurselor de apă), 
international (între state cu privire la utilizarea partajată a resurselor de apă) si 
global (între populațiile marginalizate şi cele afluente, atunci când resursele de apă 
sunt distribuite de la populațiile marginalizate către acele sectoare privilegiate). 


P Cristian Iojá (coord.), Managementul conflictelor de mediu, Editura Universităţii din Bucuresti, 
Bucureşti, 2015, p. 14. 

14 Fabio Farinosi, Carlo Giupponi, Arnaud Reynaud, Guido Ceccherini, Cesar Carmona-Moreno, Ad 
De Roo, David González-Sánchez, Giovanni Bidoglio, „An innovative approach to the assessment 
of hydro-political risk: A spatially explicit, data driven indicator of hydro-political issues”, in Global 
Environmental Change, vol. 52, septembrie 2018, p. 292, apud Ana Moca-Grama, „Studiu: conflictele 
legate de apa se vor intensifica în jurul lumii”, 5 aprilie 2019, URL: https://www.green-report.ro/ 
conflicte-apa, accesat la 03.08.2020. 

Gestionarea eficientă a apei trebuie să pornească de la considerarea acelor 
dimensiuni pe care le pot atinge potentialele conflicte. Conflictele transfrontaliere 
pornite din cauze de acest tip presupun acțiuni ostile de natură verbală, economică 
sau militară între părțile interesate de acele resurse partajate la nivel international. 

În ultima vreme, cercetătorii au pus bazele conceptului de securitate a apei', 
care implică acele amenințări care pun în pericol utilizarea durabilă şi sigură 
a resurselor de apă. Securitatea apei se referă la capacitatea de a asigura accesul 
populaţiei la acest tip de resurse, care să fie suficiente şi de o calitate acceptabilă 
pentru bunăstarea umană, economică şi de mediu. 

De asemenea, cercetările au demonstrat faptul că există legături destul de clare 
între deficitul sever de apă, migraţie și instabilitatea unui stat. Un astfel de exemplu 
poate fi Siria. Seceta severă poate duce la mişcări bruşte ale oamenilor din mediul 
rural către oraşe sau peste granite." Desigur, conflictele din Siria sunt un alt factor, 
decisiv chiar, pentru care populația migrează peste granițe. 

Factorii de decizie politică pot soluţiona conflictele subnationale urmând 
câteva reguli rezonabile: 

1. Politica locală trebuie luată în serios. Specialiştii din domeniu tind să nu 
ia în calcul, cu suficientă meticulozitate, conflictele care apar la nivel local sau 
regional. Potrivit mai multor studii, conflictele pe resursele de apă apar mai des la 
nivel regional și local, decât la nivel internaţional. 

2. Este necesară implicarea unor grupuri exterioare. Conflictele legate de apă 
sunt un subiect sensibil pentru politicieni, fapt pentru care sunt reticenti în a încuraja 
implicarea externă a unor ONG-uri sau instituții multilaterale. Aceşti actori externi 
pot veni cu o expertiză valoroasă şi cu resurse necesare rezolvării problemelor. 

3. Crearea unor Structuri incluzive care să se ocupe de problemele guvernării 
apei. Crearea unor instituţii la nivel local, regional şi naţional care să unească 
părțile interesate. Spre exemplu, în Franța, agenţiile care se ocupă cu gestionarea 
resurselor de apă includ proprietari de fabrici, fermieri, cetăţeni de rând, dar şi 
oficiali guvernamentali. 

4. Sprijinirea utilizatorilor de apă cu informaţii, date corecte și cu expertiză. 


15 Jacob D. Petersen-Perlman, Jennifer C. Veilleux, Aaron T. Wolf, „International water conflict 
and cooperation: challenges and opportunities", in Water International, 2017, p. 2, URL: https:// 
transboundarywaters.science.oregonstate.edu/sites/transboundarywaters.science.oregonstate. 
edu/files/Publications/Petersen-Perlman%20et%20al.%20-%202017%20-%20International%20 
water%20conflict%20and% 20cooperation%20chal.pdf, accesat la 02.06.2019. 

1 Simona Frone, Dumitru-Florin Frone, „The Importance of Water Security for Sustainable 
Development in the Romanian Agri-Food Sector”, in Agriculture and Agricultural Science Procedia 
6, 2015, p. 675. 

17 Scott Moore, „The Water Wars Within: Preventing Subnational Water Conflicts", New Security 
Beat, 30 May 2018, URL: https://www.newsecuritybeat.org/2018/05/water-wars-within-preventing- 
subnational-water-conflicts, accesat la 03.08.2020. 

5. Implicarea liderilor statelor în gestionarea conflictelor de apă locale sau 
regionale este foarte importantă, deşi, de cele mai multe ori, ei sunt reticenti atunci 
când vine vorba de angajarea în astfel de situații. Ar trebui urmat exemplul liderilor 
americani, care s-au implicat în problemele bazinului Colorado, în ultimii 25 de ani. 
Rolul liderului poate fi unul de coagulare. Acesta poate lansa un apel către părțile 
implicate în conflict, căpătând rolul de intermediar.'* 

Fostul secretar general al ONU, Boutros Boutros Ghali, are convingerea că apa 
va fi cauza principală a următorului război care va izbucni în Orientul Mijlociu." 
Raționamentul care stă la baza acestei supozitii este în strânsă legătură cu gradul de 
creștere a populației planetei într-o lume a resurselor limitate, ceea ce va conduce, 
în mod automat, la conflicte violente legate de apă. Acest argument este imposibil 
de demonstrat empiric. Totuşi, războaiele internaționale declanșate de necesitatea 
unor resurse regenerabile nu sunt atât de probabile, întrucât utilizarea acestora nu 
poate fi transformată nici uşor şi nici rapid în putere. Construind un raționament 
valabil, putem afirma că războiul a cărui cauză principală ar fi resursele de apă nu 
este, altfel, decât inutil. Costurile pe care le-ar presupune declanșarea şi susținerea 
unei lupte armate ar echivala cu acele costuri pe care le-ar putea avea construirea 
unor instalații de desalinizare a apei. 

Confruntările pentru apă tind să se manifeste mai mult la nivel local. Concurența 
pentru acest tip de resurse se află într-o continuă ascendență între ferme si oraşe, 
state si provincii, grupuri etnice și interese economice.” Escaladarea acestor tensiuni 
reprezintă o problemă destul de serioasă, care poate conduce la apariția unor crize 
umanitare, pierderi de vieţi si chiar războaie civile. 

În prezent, deficitul de apă are un grad de relativitate ridicat, deoarece volumul 
de apă disponibil pentru consum devine strâns legat de disponibilitatea socială si 
de raționalitatea economică a actorilor statali şi privaţi de a dezvolta noi tehnologii 
pentru a purifica apa care, în prezent, nu este potabilă. Pe lângă exemplul construirii 
unor instalații de desalinizare, pot fi asamblate dispozitive care să aibă la bază 
principiul irigării prin picurare sau dezvoltarea mai multor instalaţii care să permită 
utilizarea apei reziduale. 

Problemele pe care apa le poate ridica în elaborarea strategiei de securitate a 
unui stat si interesul crescând al comunităţii internationale pentru acest tip de resursă 
i-au obligat pe oamenii de ştiinţă să pună bazele unui concept relativ nou, cel de 


'8 Ibidem. 

19 *** Former National Leaders: Water, a Global Security Issue", Forbes, URL: https://www. 
forbes.com/sites/realspin/2017/02/06/will-central-asia-fight-over-water-resources/Z4f1ea49 14c1f, 
accesat la 03.08.2020. 

? Christiane J. Fróhlich, „Water: Reason for Conflict or Catalyst for Peace? The Case of the Middle 
East”, in L'Europe en formation, nr. 365, toamna 2012, p. 142, URL: https://www.cairn.info/revue-l- 
europe-en-formation-2012-3-page-139.htm#, accesat la 03.08.2020. 

hidropoliticá.? Încercările de definire ale acestui concept sunt destul de modeste în 
literatura de specialitate occidentală, iar în cea din România lipseşte cu desăvârşire. 
Punctul comun al acestora presupune controlul suveran, sub o formă sau alta, al 
apei. Hidropolitica implică fie cooperarea, fie conflictul, ambele putând să apară în 
rândul actorilor internaționali care au competenţe partajate în apele internationale.” 
Unul dintre punctele slabe ale abordării conflictelor legate de apă este ignorarea 
variabilelor politice, economice şi culturale. 

La o primă vedere, am fi tentaţi să stabilim o relaţie de cauzalitate între 
statele în curs de dezvoltare şi degradarea mediului. Ipoteza aceasta nu poate 
fi confirmată, decât într-o mică măsură, fapt pentru care ea nu poate deveni 
un adevăr. Din contră, statele în curs de dezvoltare au industrii bine puse la 
punct, care funcționează, dar poluează. Este adevărat, state, precum Germania, 
au încercat implementarea unor strategii pentru punerea în operă a așa-numitei 
„energii verzi”, dar din punct de vedere economic nu s-a dovedit a fi o strategie 
rentabilă. Creşterea economică serioasă şi bazată pe producţie nu poate fi fondată 
pe tehnologii eco din simplul motiv că sunt mult mai costisitoare, iar profitul 
scade substanţial. Cu toate că se vorbește despre energia verde ca aparținând 
viitorului, ne rezervăm dreptul de a crede contrariul. În timp ce ONG-urile 
promovează deziderate şi utopii, mediul de afaceri şi statul vor avea permanent 
în centrul preocupărilor creşterea economică corelată cu un nivel de cheltuieli 
cât mai redus cu putinţă. 

Intensitatea conflictelor legate de apă, precum si gradul de cooperare al părților 
depind de o serie de factori: 

1. Gradul de deficit, gestionarea defectuoasă ori alocarea greșită a resurselor 
de apă; 

2. Gradul de interdependenta dintre state în ceea ce priveşte resursele de apă 
comune, nerespectând graniţele; 

3. Detinerea controlului asupra resurselor de apă pe criterii geografice şi 
istorice; 

4. Existenţa unor surse alternative de apă sau a altor opţiuni care să permită 
negocierea unui acord între părți; 

5. Puterea relativă a părților; 

6. Posibilitatea ca un conflict prelungit să fi izbucnit din cauza unei disensiuni 
legate de acest tip de resurse.” 


?! Viorel Ordeanu, Benoni Andronic, „Războaiele pentru apă”, în Revista de Științe Militare, nr. 3, 
2019, p. 95. 

? Anthony Turton, Roland Henwood (eds.), Hydropolitics in the Developing World: A Southern 
African Perspective, African Water Issues Research Unit, 2002, p. 15. 

3 Shlomi Dinar, „Water, Security, Conflict, and Cooperation", in The SAIS Review of International 
Affairs, vol. 22, nr. 2, John Hopkins University Press, vara-toamna 2002, pp. 236-237. 

Atunci când se preconizează deficite severe, iar apa este percepută ca fiind 
mult prea exploatată sau degradată de ceilalți, poate apărea instabilitatea, creându-se 
mediul propice pentru izbucnirea conflictelor. 


3. Utilizarea resurselor de apă în Asia Centrală — cooperare sau conflict? 


Asia Centrală are o bogăţie aparte a resurselor de apă. O parte importantă dintre 
râurile regiunii se varsă în lacuri interioare sau dispar în deşert, prin evaporare. 
Două dintre cele mai mari râuri ale regiunii sunt Amu Darya (denumit anterior 
Oxus) şi Syr Darya (denumit anterior Jaxartes). Acestea provin din munţii estici 
ai Asiei Centrale si trec prin deșerturile Kara Kum și Kyzyl Kum. Râul Amu Darya 
este format din mai multe râuri mai mici, precum Panj din Afganistan, Vakhsh 
din Tadjikistan, trece apoi prin Uzbekistan și Turkmenistan înainte de a se vărsa 
în Marea Aral. Râul Syr Darya izvorăşte în Munţii Tien Shan din partea estică a 
Kârgâzstanului şi se varsă spre vestul Uzbekistanului, prin Valea Fergana. 

În prezent, cea mai mare parte a apei celor două râuri provine din topirea 
ghețarilor și, mai puţin, din precipitaţii. Topirea accelerată a ghețarilor primăvara și 
vara cauzează o creştere a nivelului apei, ceea ce coincide convenabil cu sezonul de 
vârf al agriculturii. 


KAZAKHSTAN 


Figura nr. 1: Bazinele hidrografice ale râurilor Amu Darya şi Syr Darya? 


? Erika Weinthal, Water Conflict and Cooperation in Central Asia, Occasional Paper no. 32, Human 
Development Report Office, 2006, p. 3, URL: http://hdr.undp.org/sites/default/files/weinthal_erika. 
pdf, accesat la 04.08.2020. 

25 Harta este disponibilă la URL: http://www.cawater-info.net/aral/index_e.htm, accesat la 
04.08.2020. 

La bazinul hidrografic al regiunii contribuie şi râurile Zarafshon, Kashkadarya, 
Kafirnigan, Murghab, Tejen, Turgai, Sarysu si Chu.” Zarafshon îşi are izvoarele in 
Munţii Pamir. 


Figura nr. 2: Reţeaua hidrografică a Asiei Centrale” 


Prăbuşirea Uniunii Sovietice a însemnat si distrugerea sistemului centralizat 
de gestionare a resurselor de apă, care a funcționat peste jumătate de secol. Spre 
exemplu, în perioada comunistă, autoritățile de la Moscova gestionau Bazinul Mării 
Aral, asemenea unei unităţi economice integrate. URSS hotăra cum va fi utilizată 
apa râurilor Amu Darya si Syr Darya pentru îndeplinirea obiectivelor economice 
prioritare. În cazul statelor din Asia Centrală, un astfel de obiectiv era cultivarea a 
90% din bumbacul necesar Uniunii Sovietice.” Între 1950 si 1980, autorităţile de 
la Moscova au elaborat un amplu sistem de rezervoare, canale şi stații de pompare, 
pentru a sprijini producția de bumbac, care era reprezentativă pentru întreaga 
regiune. Spre exemplu, în Uzbekistan au fost construiți 170.000 de kilometri de 
canale pentru a iriga aproximativ 4,2 milioane de hectare. Unul dintre cele mai 
ample proiecte din regiune a fost construcţia Canalului Kara Kum, a cărui menire 
era transportarea apei de-a lungul a 1.400 de kilometri de deșert din Turkmenistan.” 


°6 Erika Weinthal, op. cit., 2006, p. 4. 

?' Harta este disponibilă in Martin Russell, Water in Central Asia — An increasingly scarce resource, 
Briefing, European Parliamentary Research Service, September 2018, p. 2, URL: https://www. 
europarl.europa.eu/RegData/etudes/BRIE/2018/625181/EPRS BRI(2018)625181 EN.pdf, accesat 
la 04.08.2020. 

28 Erika Weinthal, op. cit., 2006, p. 5. 

? Ibidem. 

Irigatiile continuá sá fie deosebit de importante in regiune, avánd in vedere cá, dupá 
unele rapoarte ale Băncii Mondiale*, întreaga zonă ar putea deveni desert. 

În mod cert, apa este unul dintre cele mai importante elemente în agricultură 
sau în domeniul energiei. Dacă Uzbekistanul, Turkmenistanul si Kazakhstanul 
au rezerve bogate de combustibili fosili, nu acelaşi lucru îl putem spune despre 
Tadjikistan si Kârgâzstan, care sunt nevoite să importe energie de la statele vecine. 
Totuşi, cele două republici au un mare potențial hidroenergetic şi reuşesc să îşi 
asigure mare parte din energia necesară prin această metodă. De asemenea, uzul 
domestic al apei a crescut în ultimii ani, dar mai mult de jumătate din populația 
Tadjikistanului nu deţine o sursă de apă potabilă in propria locuinţă. 

Figura nr. 3: Utilizarea domestica a apei în republicile Asiei Centrale?! 


? Julia Bucknall, Irina Klytchnikova, Julian Lampietti, Mark Lundell, Monica Scatasta, Mike 
Thurman, /rrigation in Central Asia. Social, Economic and Environmental Considerations, februarie 
2003, p. i, URL: https://www.europarl.ecuropa.eu/RegData/etudes/BRIE/2018/625181/EPRS _ 
BRI(2018)625181_EN.pdf, accesat la 04.08.2020. 

31 Graficul este disponibil în Martin Russell, op. cit., septembrie 2018, p. 5, URL: https://www. 
europarl.europa.eu/RegData/etudes/BRIE/2018/625181/EPRS BRI(2018)625181 EN.pdf, accesat 
la 04.08.2020. 


46 IMPACT STRATEGIC Nr. 3/2020 


GEOPOLITICI SI GEOSTRATEGII: TENDINȚE SI PERSPECTIVE 


Cooperarea celor cinci tári din Asia Centralá este vitalá pentru a putea aloca, in 
mod corect, resursele limitate de apá statelor care impart aceleasi bazine hidrografice, 
dar si pentru a putea gestiona eficient infrastructura partajatá. Cooperarea in regiune 
a continuat şi după dezintegrarea URSS, prin semnarea Acordului de la Almaty, din 
1992. Potrivit acordului, a fost instituită o comisie interstatală pentru coordonarea 
apei, care a devenit parte a Fondului pentru Salvarea Mării Aral (IFAS). Rolul 
comisiei este acela de a coordona politicile de gestionare a apei din întreaga regiune. 
Acest acord a fost doar prima cărămidă a unei temelii foarte bine sudate, urmând și 
altele atât bilaterale, cât şi regionale. Spre exemplu, în anul 1996, Turkmenistanul 
şi Uzbekistanul au stabilit modalități de partajare a infrastructurii şi au convenit 
ca fiecare stat să poată obţine o cantitate egală de apă din râul Amu Darya. Un alt 
exemplu este încheierea unui acord între Kârgâzstan, Kazakhstan şi Uzbekistan, în 
1998 (în 1999 s-a alăturat şi Tadjikistanul). Kârgâzstanul şi-a luat angajamentul să 
ofere suficientă apă în sezonul agriculturii din cascada Toktogul, acesta primind în 
schimb, din partea celorlalte state, o compensație pentru pierderile pe care le realiza 
pe timp de iarnă, prin producerea energiei hidroelectrice.* Această compensație lua 
forma unor livrări de combustibil si electricitate, precum si a unui sprijin financiar 
pentru mentenanta barajelor. 

Cooperarea in perioada post URSS a fost mai dificila decat s-ar fi putut crede, 
mai ales fiindca IFAS s-a dovedit ineficienta in gestionarea si coordonarea resurselor 
de apă ale regiunii. In anul 2008, tensiunile dintre Uzbekistan si Kazakhstan au 
escaladat tocmai dintr-un asemenea motiv — Kazakhstanul a acuzat Uzbekistanul 
că nu a permis tranzitarea pe teritoriul său a unei cantități suficiente de apá.^ Un 
alt conflict a izbucnit, în 2014, la graniţa dintre Kârgâzstan si Tadjikistan, din 
cauza cantității insuficiente de apă pentru irigaţii. De asemenea, resursele bogate 
de apă ale Kârgâzstanului au condus la intensificarea conflictelor de frontieră cu 
Uzbekistanul, în repetate rânduri. Aceasta din urmă a desfăşurat trupe militare de-a 
lungul frontierei cu Kârgâzstanul, pe data de 24 martie 2016.* Cu siguranță, unul 
dintre factorii care au contribuit decisiv la escaladarea tensiunilor dintre cele două 
state a fost şi încercarea Uzbekistanului de a obţine controlul rezervorului Ala-Buka. 
Republicile Asiei Centrale sunt nevoite să încerce să ajungă la un consens, din 
cauza incapacității guvernelor acestor state de a moderniza sectoarele dependente 
de resursele de apă, cum ar fi energia si agricultura. Pasi timizi în diminuarea acestei 
interdependente au fost făcuţi de Uzbekistan, care doreşte construirea unui rezervor 


? Ibidem, p. 6. 

33 Ibidem. 

? Martin Russell, op.cit., p. 6. 

35 Fuad Shahbazov, „Will Central Asia Fight Over Water Resources?", Forbes, 6 februarie 2017, URL: 
https://www.forbes.com/sites/realspin/2017/02/06/will-central-asia-fight-over-water-resources/ 
#4flea4914c1f, accesat la 04.08.2020. 

capabil să acumuleze 2,5 miliarde metri cubi de apă. Practic, autoritățile uzbece 
urmăresc reducerea dependenţei de Toktogul. 

O parte semnificativă a conflictelor legate de apă din regiune au legătură cu 
proiectul Rogun. Construcția acestui baraj a început în 1982, făcând parte dintr-un 
plan integrat al sovieticilor, de dezvoltare economică a Asiei Centrale. Procesul de 
construcție s-a oprit în 1991, dar a fost reluat în octombrie 2004, în timpul vizitei 
preşedintelui rus, Vladimir Putin, la Dushanbe. Compania rusă RUSAL s-a angajat 
să investească 2 miliarde de dolari în construcția acestui baraj. Acordul a fost 
anulat în 2007, ca urmare a nemulțumirii guvernului tadjik cu privire la înălțimea 
şi capacitatea barajului. Barajul Rogun a devenit un simbol al suveranității 
Tadjikistanului, fapt pentru care autoritățile guvernamentale fac eforturi pentru a 
găsi susținerea economică de care au nevoie. Costul foarte ridicat al acestui proiect, 
de 3-5 miliarde de dolari (aproape jumătate din PIB-ul republicii), este un adevărat 
motiv de îngrijorare. Tensiunile Tadjikistanului cu Uzbekistanul au fost potentate și 
de acest baraj. Printre motive se numără următoarele: 

e Agricultura uzbecă depinde în totalitate de disponibilitatea apei pentru irigare, 
iar o exploatare a proiectului Rogun ar putea conduce la un deficit al apei tocmai 
în vârful de sezon al agriculturii. Mai mult, Rogun ar putea deveni un instrument 
politic prin care să fie exercitate presiuni asupra Uzbekistanului; 

e Deficitul de apă ar putea costa Uzbekistanul 600 de milioane de dolari doar 
în sectorul agricol, ceea ce ar însemna o reducere a PIB-ului cu aproximativ 2%, iar 
340.000 de persoane ar putea să-şi piardă locurile de muncă; 

e Salinitatea râurilor va creşte, ceea ce înseamnă că va fi distrusă calitatea 
apelor subterane; 

e Locul în care va fi construit barajul se află într-o zonă cu puternic risc 
seismic; 

e Gradul de desertificare în bazinul Mării Aral va creşte.“ 

Cu toate că dorinţa de cooperare între republicile Asiei Centrale există în 
continuare, rivalitatea şi interesele contradictorii îngreunează întregul proces. 
Obţinerea unui consens în viitorul apropiat pare, mai degrabă, imposibilă, având în 
vedere că, până în acest moment, nici măcar unul dintre conflictele pentru resursele 
de apă din regiune nu a fost solutionat. 


°° Konur Alp Kocak, Water disputes in Central Asia. Rising tension threatens regional stability, 
Briefing, European Parliamentary Research Service, octombrie 2015, p. 8, URL: http://www. 
europarl.europa.eu/RegData/etudes/BRIE/2015/571303/EPRS BRI(2015)571303 EN.pdf, accesat 
la 04.08.2020. 

Concluzii 


Perspectiva războaielor pentru apă este, fără urmă de îndoială, infricosátoare, 
dar încă nu este târziu pentru a fi evitată. O analiză de tip cost-beneficiu ar trebui să 
fie suficientă pentru a demonstra faptul că lupta armată, într-un asemenea context, 
nu este nici rațională şi nici rentabilă. Mai mult decât atât, cooperarea și investițiile 
în instalaţiile de desalinizare şi purificare a apei ar putea fi cu mult mai putin 
costisitoare și, cu certitudine, mai eficiente în soluţionarea crizei de apă dulce. 

Consensul la care ar putea ajunge cele cinci republici ale Asiei Centrale cu 
privire la resursele de apă va fi în strânsă legătură cu particularitatile politicii interne 
ale fiecărui stat. Acest tip de resurse poate fi văzut drept o preocupare comună 
a întregii regiuni şi este singurul factor potenţial care poate alimenta conflictele 
regionale, însă, în mod paradoxal, s-ar putea constitui într-un factor care să determine 
coeziunea. Una dintre căile care ar trebui căutate la nivel înalt este medierea, ca 
urmare a faptului că dependenţa de apă obligă cele cinci state să găsească o cale de 
mijloc. Desigur, nu există nicio garanție că resursele de apă se vor constitui într-un 
element suficient de puternic încât să asigure o colaborare în regiune, dar ar putea fi 
premisa pentru modernizarea infrastructurii si eficientizarea gestionării acestui tip 
de resurse, iar acesta ar fi un prim pas deosebit de important. 

PERSPECTIVĂ ASUPRA 
DIPLOMATIEI CULTURALE TURCE 
ÎN UNGARIA: SIMBOLISTICA 
PATRIMONIULUI OTOMAN 


Jordan PETROCZ* 


Odată cu intrarea la guvernare a Partidului Justiţiei si Dezvoltării, preşedintele 
Turciei, Recep Tayyip Erdogan, a hotărât să adopte o politică diferită fata de cea 
anterioară. Se poate observa că atât istoria Turciei, cât si restabilirea statutului 
imperial, joacă un rol major in politica turcă. Acestea ating toate aspectele diplomaţiei 
Turciei, inclusiv politica culturală, politica memorială, precum si arhitectura. De 
asemenea, Turcia se află în proces de extindere a gradului de vizibilitate a statutului 
său peste hotare, construind clădiri în stil otoman sau renovând vechile monumente 
turce, în special, în fostele teritorii care s-au aflat sub dominația Imperiului Otoman. 
Se poate observa că, pe lângă negocierile politice şi de afaceri dintre Ankara şi 
Budapesta, Turcia a propus restaurarea monumentelor vechi otomane din Ungaria. 
In Szigetvar, costurile excavării si restaurării a două monumente, mormântul lui 
Suleiman, si, respectiv, Moscheea lui Suleiman, au fost suportate de către Turcia. 


Cuvinte-cheie: diplomaţia Turciei; R.T. Erdogan, Partidul Justiţiei si Dezvoltării 
(AKP); otoman, Szigetvar; conexiuni turco-ungare; politică culturală. 


1. Contextul restaurării monumentelor otomane 


Turcia este o putere mondială medie, cu o influență ascendentă, într-o anumită 
parte a Europei. Însă, au existat timpuri când Turcia deţinea o putere mult mai mare 
decât în prezent. În perioada dominaţiei otomane, sultanul nu deţinea doar funcţia 
de conducător cheie printre liderii europeni, ci el era, de asemenea, şi conducătorul 
suprem al lumii musulmane, şi anume, era calif, cel mai important lider religios si 


* Jordan PETROCZ este doctorand în Științe ale securităţii la Universitatea Obuda, 
Budapesta, Ungaria. E-mail: jordan.petrocz@phd.uni-obuda.hu 

politic al Islamului. Acest lucru s-a menţinut până la începutul secolului al XX-lea. 
Kemal Atatiirk a devenit fondatorul Turciei moderne si a schimbat orientarea veche 
de secole, punând bazele unui stat secular cu concepţii occidentale, care a inițiat 
trecerea de la un imperiu predominant musulman către un stat democratic non- 
religios. Dar, în ultimii ani, Turcia a schimbat calea lui Kemal Atatiirk şi se poate 
observa că a existat o schimbare în politica turcă, în momentul instalării la putere a 
Partidului Justiţiei si Dezvoltării (AKP). Analiştii sunt de părere cá, sub conducerea 
preşedintelui Erdogan, Turcia încearcă să-și recapete statutul de imperiu.! 

De asemenea, se pot observa aceste schimbări şi în politica externă a Turciei, 
întrucât tara este tot mai implicată în regiunile care au făcut anterior parte din 
Imperiul Otoman.? Potrivit lui Alexander Murison, politica externă a Turciei a 
suferit schimbări în urma ,,imbratisarii crescânde a filosofiei neo-otomanismului”.* 
Instrumentele politicii externe sunt: relaţiile diplomatice şi economice, programele 
culturale şi educaţionale, armata şi industria militară. 

Acest studiu isi propune să abordeze aspectul cultural al schimbărilor din 
politica externă a Turciei. În domeniul cultural, se poate observa că Turcia este 
tot mai mult motivată să amintească de trecutul otoman, nu numai în interiorul 
graniţelor ţării, ci şi în străinătate, şi, mai precis, în teritoriile care s-au aflat sub 
dominație otomană. În ultimii ani, Ankara a investit resurse financiare în clădiri 
şi zone care au aparținut odinioară Imperiului Otoman, precum şcoli, poduri, 
zone comerciale, iar guvernul turc pare să pună accent pe renovarea şi restaurarea 
lácaselor de cult din aceste regiuni.‘ 

În zona Balcanilor, anterior condusă timp de secole de către sultanii otomani, 
există în desfăşurare o serie de proiecte de restaurare a moscheilor. În Kosovo, o 
parte dintre acestea au fost restaurate de către Agenţia de Coordonare şi Cooperare 
Turcă (TIKA), precum Moscheea Fatih Sultan Mehmed Han şi Moscheea Sinan 
Paşa. Ambele lăcaşe de cult au fost construite, initial, in epoca otomană. Există, de 
asemenea, câteva moschei reconstruite de TIKA în Macedonia de Nord, iar proiecte 
similare sunt în desfășurate in Bosnia si Herţegovina, Albania si Muntenegru.” 


! Joshua W. Walker, ,,Turkey’s Imperial Legacy: Understanding Contemporary Turkey through 
its Ottoman Past”, in Perspectives on Global Development and Technology, nr. 2-3/ 2009, URL: 
https://www.researchgate.net/publication/233690114 Turkey’s Imperial Legacy Understanding _ 
Contemporary Turkey through its Ottoman Past, accesat la 10.09.2020. 


?AttilaPintér „Foreignpolicy of Turkeyatthebeginningofthe2 1 thcentury—neo-ottomanorredefined?”, 
in Külügyi Szemle, primávara 2013, p. 10. 

? Alexander Murinson, ,,The Strategic Depth Doctrine of Turkish Foreign Policy", Middle Eastern 
Studies, vol. 42, nr. 6, 2006, p. 945, URL: www.jstor.org/stable/4284512, accesat la 9.10.2020. 
^*** TIKA Has Restored More Than 50 Mosques in the Past 5 Years", URL: https://www.tika.gov.tr/en/ 
news/tika has restored more than 50 mosques in the past 5 years-53824, accesat la 08.10.2020. 
3*** TIKA’s Mosque Restoration Projects”, URL: http://www.tika.gov.tr/en/news/tikas mosque - 
restoration projects-8601, accesat la 10.09.2020. 

Guvernul turc a finanţat restaurarea mocheilor şi mormintelor din Africa, în 
regiunile care s-au aflat şi sub dominație otomană, precum: Algeria, Egipt, Sudan, 
Etiopia. Prin intermediul TIKA, guvernul de la Ankara a sprijinit restaurarea unor 
situri islamice importante din Irak si Liban. Asa cum este menţionat pe site-ul 
oficial, „Eforturile TIKA răspund nevoii continue de protejare a patrimoniului 
cultural al civilizației islamice turce”, prin urmare, peste 50 de moschei au fost 
restaurate de către guvernul turc, în ultimii cinci ani.’ 

De asemenea, timp de peste 150 de ani, o parte dintre teritoriile Ungariei s-a 
aflat sub stăpânire otomană. Pe teritoriul ungar, există monumente otomane care 
au fost restaurate în ultimii ani sau care sunt planificate a fi restaurate, cu sprijin 
financiar din partea Turciei. Un exemplu în acest sens este Mormântul lui Giil 
Baba din Budapesta. În Szigetvar (situat în partea de sud-vest a Ungariei), TIKA 
a investit resurse financiare substanţiale pentru a căuta Mormântul lui Suleiman 
Magnificul, pentru a-l excava si a-l face accesibil vizitatorilor. Acest mormânt a fost 
pierdut timp de secole. În Szigetvár, TIKA este, de asemenea, implicată în procesul 
de renovare al fostei moschei a sultanului Suleiman, care datează din secolul 
al XVI-lea, când trupele lui Suleiman au ocupat oraşul Szigetvar şi zonele limitrofe, 
în anul 1566, dar, de la încetarea ocupației otomane, clădirea nu a mai fost folosită 
ca moschee, ci a servit altor scopuri. 

Cand este planificată restaurarea si reconstruirea unei clădiri vechi, este 
interesant şi, totodată, important de ştiut cum a arătat acea clădire initial. Acest 
studiu urmăreşte să abordeze următoarele întrebări: Care este povestea acestor 
clădiri din Szigetvâr? Care a fost rolul lor în perioada otomană? Care a fost scopul 
construirii lor în acea epocă? De ce este important ca guvernul turc să renoveze 
aceste clădiri vechi acum şi să le facă spectaculoase? Există un scop pentru aceste 
renovări de monumente, care se află la peste o mie de kilometri de Republica Turcia? 
În mass-media turcă şi pe site-ul oficial TIKA, ele sunt cunoscute drept „moştenire 
comună” cu Ungaria, precum si „moştenire a civilizaţiei islamice turce".* Ce ar 
trebui să cunoaştem despre ceea ce se numeşte generic „moştenire” sau „moştenire 
culturală”? 

Acest articol face referire la Szigetvar si studiază istoria mormântului si a 
moscheii lui Suleiman. Reiterăm faptul că aceste două exemple reflectă abordarea 
politicii turce. Cele două cazuri pot servi drept exemple în ceea ce priveşte existenţa 
unei simbolistici a restaurării moscheilor și a mormintelor din Europa. 


* Ibidem. 
? Ibidem. 
8 Ibidem. 

2. Metodă de studiu a monumentelor otomane din Szigetvâr 


Acest studiu tratează subiectul celor două monumente din Szigetvar, care au 
fost excavate şi restaurate cu sprijinul guvernului turc: mormântul lui Suleiman 
Magnificul şi Moscheea lui Suleiman. 

Prin urmare, vom studia trecutul acestor două construcţii, în sistemul următor: 

1. Care este definiția si descrierea acestor monumente islamice: türbe 
(mormânt) şi moschee? 

2. Contextul istoric al acestor construcţii: 

e Perioada dominației otomane. Această secţiune este dedicată celor care au 

ridicat aceste monumente, momentul si scopul lor. 

e Ce s-a întâmplat cu aceste construcții după ocupaţia turcă a Ungariei, în ce 

mod s-au schimbat rolul şi evaluările lor, de-a lungul timpului. 

e Cum a început restaurarea monumentelor, care au fost circumstanţele restaurării 

lor și care sunt planurile de viitor în ceea ce priveşte aceste clădiri. 

Lucrarea acoperă răspunsurile la patru întrebări: 1. Care a fost rolul lor iniţial? 
2. Au avut vreun mesaj sau context simbolic, în momentul când au fost construite? 
Daca răspunsul este da, care ar fi putut fi acesta? 3. De ce a fost important ca Turcia 
să escaveze si să renoveze aceste monumente vechi, în ultimii ani? 4. Care este 
mesajul lor pentru viitor? 


3. Contextul istoric general — Suleiman şi Szigetvâr 


Sultanul Suleiman a fost unul dintre cei mai mari sultani ai Imperiului Otoman, fiind 
un mare cuceritor, care a invadat teritorii atât la est, cât și la vest. În timpul domniei sale, 
a anexat o mare parte din Orientul Mijlociu si zone întinse din Africa de Nord. Totodată, 
a cucerit Belgradul şi Rodos, în partea de vest, precum şi mare parte din teritoriul ungar. 

În 1566, sultanul Suleiman a început cea de-a şaptea cucerire a sa, Ungaria, 
dar marele său scop rămânea cucerirea Vienei. Însă, a fost oprit, încă o dată, în 
Ungaria. Otomanii au dorit să cucerească Szigetvar înainte de a merge mai departe, 
spre Viena, dar asediul oraşului Szigetvâr a durat prea mult timp, deoarece armata 
liderului maghiar, Miklos Zrinyi, a rezistat cu eroism. Aproximativ 100.000 de 
luptători otomani au atacat 2.300 de unguri si croaţi care îşi apărau teritoriul. Potrivit 
unui martor, în timpul luptei, otomanii au strigat „Allah, Allah”, iar apărătorii ar fi 
răspuns ,,Isuse, Isuse!?. Zrínyi împreună cu soldaţii săi au fost prinşi în castelul 
aflat in flacări si au încercat să iasă din castel, cu ultima suflare, pentru a le tine 
piept turcilor. Sultanul Suleiman a decedat în timpul asediului în cortul său, în timp 
ce privea bătălia, însă moartea sa a fost păstrată secretă. 


? Samuel Budina, The story by Samuel Budina in Hungarian in Latin about the siege of Szigetvár in 
1566), Szigetvár, 1978, p. 16. 

4. Istoria mormântului lui Suleiman, din Szigetvâr 


»Türbe" (mormânt) — definiţie si descriere generală 

Otomanii aveau propria tradiție de onorare a morților, construind cimitire 
lângă zidurile oraşului sau, uneori, în apropierea moscheilor. O piatră funerară în 
formă de turban comemorează un bărbat, iar o tăblie de piatră, ornamentată cu 
flori, comemorează o femeie.! Pentru cei care aveau un rang superior sau care erau 
deosebit de importanti pentru ei, a fost ridicată o construcție $i mai spectaculoasă, 
numită „„tiirbe”, care înseamnă „mormânt” sau „mausoleu”. În istoria turco-islamicá, 
a fost construit un „tiirbe” pentru ca o persoană să-şi exprime respectul si stima 
profundă fata de persoana respectivă si de ceea a întreprins în timpul vieţii." 

În mod obişnuit, un astfel de mormânt era construit în Turcia pentru o persoană 
de naţionalitate turcă, şi rareori departe de centrul imperiului, spre exemplu, pe 
un teritoriu unguresc, aflat sub dominație otomană. Ar putea exista două motive 
principale pentru acest lucru: persoana de naţionalitate turcă de rang înalt a fost 
foarte activă social în Ungaria sau musulmanii i-au atribuit persoanei în cauză 
statutul de sfânt musulman." Potrivit Islamului, sfinții sunt „purtătorii luminii lui 
Muhammad si strălucesc chiar si dincolo de moarte”, astfel încât cei care le vizitează 
mormintele sau îşi construiesc o fürbe (mormânt) deasupra mormântului lor, pot 
avea încredere că „vor sta în fata Judecătorului Suprem cu fata strălucitoare, în Ziua 
Judecátii".^ De asemenea, aceste morminte sunt folosite pentru cultul islamic al 
morților, astfel încât, aceste monumente sunt, prin natura lor, lácase de cult.'^ Langa 
ele, având o importanţă deosebită, era construită o „tekke”, o chilie (sau mănăstire) 
de dervisi.'° 


Mormântul lui Suleiman în perioada dominaţiei otomane 

In urma asediului de la Szigetvár, otomanii au ocupat cetatea şi împrejurimile. 
Trupul lui Suleiman a fost dus, în secret, la Istanbul, pentru înmormântare. Fiul 
său, Selim, a ordonat mai târziu ridicarea unui monument comemorativ în locul 
morţii regretatului sultan, care a fost considerat un ”ghazi”!* (veteran), un războinic 


10 Győző Gerő, Turkish architecture in Hungary — djami, turbe, bath, Budapesta, 1980, p. 34. 

! Fatih Elcil, „Ottoman graves and graveyards — selected examples”, în Memory of Suleiman in 
Szigetvâr, Mediterrán és Balkáni Fórum, 2014, p. 37. 

? Balázs Sudár, The Idrisz Baba turbe of Pécs, Budapesta, 2013, p. 42. 

13 Balazs Sudár, „Places of worship, monasteries, tomb chapels. Cultural institutions during the 
Turkish occupation — partea I, Historia, nr. 1/2003. 

14 Gerő Győző, op.cit. p. 76. 

15 Nicolas Vatin, „A turbe where no one rests. Comments on the establishment and purpose of the 
tomb of Suleiman the Great in Szigetvár”, in Keletkutatás, ediţia primávará-toamná, 2008, p. 59. 

1¢ Nicolas Vatin op. cit., p. 68. 

al credinței, care a luptat pentru Islam.! El a ordonat, totodată, ca două sate din 
apropierea orașului Szigetvar să aibă grijă de locul unde Suleiman și-a dat ultima 
suflare.!* În Istanbul, în anul 1566, a fost construit un mausoleu de prestigiu 
în cinstea sultanului, iar la 10 ani de la moartea sa, a fost ridicat un monument 
spectaculos în Szigetvar, pe locul morții sale. 

Mausoleul lui Suleiman de lângă Szigetvâr a fost sculptat din marmură albă 
foarte scumpă, având deasupra o cupolă, un acoperiş din plumb şi o imensă sferă 
aurită.!” Potrivit unor descrieri, mormântul lui Suleiman era unul dintre cele mai 
frumoase monumente comemorative din Ungaria, iar mormântul avea o aură 
aparte.” 

Au existat câţiva martori care au descris locul respectiv, precum Evliya Celebi, 
faimosul explorator otoman, care a scris că a văzut o „moschee pentru rugăciunea 
de vineri”, o moschee mai mică, o şcoală islamică (madrasa), un han, o baie şi alte 
clădiri în jurul mormântului inalt.?! 

De asemenea, lângă mormânt exista o mănăstire de dervişi aparţinând Ordinului 
Sufi Harveti, care au fost rugaţi să întreţină complexul din jurul mormântului și să 
asigure asistență religioasă.” Acest ordin otoman a fost asociat cu armata otomană, 
iar o parte dintre sfinții lor erau luptători, care au murit ca martiri, în lupta pentru 
Islam.? 

În timpul dominaţiei Imperiului Otoman a fost construită o fortăreață în jurul 
complexului unde se afla mormântul lui Suleiman, iar aceasta era înconjurată de 
ziduri şi apărată de soldaţi.” A existat o perioadă când 100 de militari protejau acest 
complex”, iar în interiorul zidurilor exista si o cazarmă pentru aceștia. Potrivit 
mărturiei unui soldat ungur, datând din secolul al XVII-lea, Pal Esterhazy, zidurile 
cetăţii erau înconjurate de un sant, iar în fort exista un singur pod basculant.” 

Acest complex a fost contruit nu doar pentru prestigiu, ci şi pentru a fi utilizat. 
De vreme ce Suleiman Magnificul a murit ca un „martir” împotriva necredinciosilor 
din acel loc, mormântul său din Szigetvâr a devenit un binecunoscut loc de pelerinaj 


17 Jozsef Thury, Török Térténetirok. I., Budapesta, 1893, p. 405. 

18 Nicolas Vatin op. cit. p. 68. 

19 Geza Szabó, „The place of death and the turbe of Sultan Suleiman in the history of Szigetvár and 
in the popular memory according to recent researches, in Ethnographia, nr. 3, 2014. p. 383. 

? Sándor Takáts, Drawings from the Turkish world, vol. IV, Budapesta, 1928, p. 130. 

?! Journey of Turkish world traveler Evlia Chelebi in Hungary. II. 1664-1666. Traducere: Imre 
Karácson, Budapesta, 1908, p. 36. 

? Nicolas Vatin, op. cit., p. 60. 

23 Gabor Ágoston, Balazs Sudár, Gul Baba and the Bektashi dervishes of Hungary, Budapesta, 2002, 
p. 54. 

4 Vatin op. cit., p. 68. 

% Evliya Celebi op.cit. p. 36. 

?$ Pal Esterházy, Mars Hungaricus, Budapesta, 1989, p. 142. 

islamic.” Surse istorice arată cá mii de oameni au vizitat acest loc, pelerini 
chiar din Asia îndepărtată au venit aici pentru a-şi prezenta omagiile.” Datorită 
vizitatorilor numeroşi, otomanii au întemeiat o nouă aşezare în afara zidurilor 
cetății mormântului, care a fost singurul stabiliment fondat de otomani pe teritoriul 
Ungariei.” Acest așezământ a fost utilizat pentru amenajarea unor locuri de cazare 
ŞI servire a mesei pentru pelerini. Această zonă apropiată de Szigetvâr a fost numită 
„Turbek” după cuvântul turcesc „tiirbe” (mormant).*° 

Potrivit unor surse istorice, în complexul din jurul mormântului au existat 
mai multe funcţii religioase: türbedar (păzitorul mormântului)! imam (liderul 
comunității musulmane, persoana care inițiază rugăciunile), khatib (predicatorul de 
vineri), recitator, muezin? şi persoana care se ocupa cu administrarea lăcaşului de 
cult. Astfel, putem deduce că instituţiile religioase din preajma mormântului erau 
utilizate frecvent. 


Rolul initial al mormântului lui Suleiman 

Mormântul lui Suleiman a funcționat ca un loc memorial al unuia dintre cei 
mai importanți sultani din istoria Imperiului Otoman, a cărui perioadă de domnie 
a fost numită „Epoca de Aur” a Imperiului. Chiar dacă mormântul lui Suleiman 
din Istanbul a fost locul în care trupul sultanului a fost înmormântat, iar amintirea 
lui a fost păstrată, locul morții sale a fost, de asemenea, important pentru Imperiu. 
Este probabil că inima sa să fie îngropată în acest loc. Suleiman a reprezentat un 
model religios de urmat de către musulmani, prin urmare, ultima oprire din viața 
sa, „oraşul Szigetvár, a rămas sfânt în ochii otomanilor”. Conform celei de-a 36-a 
sură a Coranului (ca la orice mormânt), mormântul era un loc în care musulmanii 
se puteau ruga pentru sufletele morţilor sau pentru cei muribunzi, precum a 
procedat şi Evliya Celebi, exploratorul turc, când a vizitat Szigetvár.? A devenit 
un loc de pelerinaj foarte popular, unde pelerinii doreau să-şi exprime respectul 
şi să primească izbăvire. Mai târziu, trupele otomane, venind să lupte împotriva 


?' Jozsef Molnar, „Sultan Suleiman’ tomb in Turbek", Múűvészettörténeti értesítő, nr. 1/1965. p. 64. 
?* Pal Esterházy, op. cit. p. 142. 

? Norbert Pap, ,,Frameworks of the Suleiman research, the most important findings of 2013", 
Mediterrán és Balkáni Fórum, 2014, p. 32. 

? Valeria Kováts, „Historical popular traditions of Szigetvár II" in Janus Pannonius Muzeum 
Évkónyve 1962. Pécs, 1963, p. 256. 

3! Erika Hancz, „Tent of Sulaiman the Great near Szigetvár, his death and his tomb in documented 
ottoman references", in Memory of sultan Suleiman in Szigetvár, Mediterrán és Balkani Forum, 
2014, p. 69. 

? Nicolas Vatin, op. cit., p. 59. 

? Balázs Sudár, Djamis and mosques in Ottoman Hungary, Budapesta, 2014, p. 630. 

? Nicolas Vatin, op. cit., p. 65. 

ungurilor, au sosit, inițial, la mormântul său pentru a se ruga, deoarece „rugăciunea 
în fata acestui mormânt sacru a ridicat moralul armatei otomane” şi i-a motivat pe 
soldați. 


De ce a fost construit? Mesajul si simbolistica mormântului lui Suleiman 

Există trei motive principale pentru care ne putem întreba dacă otomanii au 
dorit ca acest mormânt să simbolizeze ceva. Având deja un mormânt spectaculos în 
Istanbul, si nefiind ceva obişnuit ca fiecare sultan să aibă două morminte, cei care 
i-au urmat la tron au considerat importante construirea si întreținerea mormântului si 
a complexului de la Szigetvăr. În al doilea rând, dacă singurul scop al mormântului 
era acela de a onora morţii, se pune întrebarea de ce această construcţie nu a fost 
ridicată mai devreme de 10 ani după moartea sa. Si, în al treilea rând, perimetrul 
acestui mormânt nu se afla într-o zonă strategică, la câțiva kilometri de impunătorul 
castel din Szigetvâr, şi cu toate acestea, otomanii au fortificat mormântul și au 
întreținut fortul, pereții, santul, dar au sprijinit financiar si soldaţii din garnizoană, 
ceea ce a reprezentat un efort deosebit, având în vedere că, la acea vreme, toate 
eforturile si timpul erau necesare pentru ca imperiul să obțină victorie după victorie, 
pe câmpul de luptă. 

Potrivit lui Nicolas Vatin, un expert al acestei perioade, care a investigat 
motivele construirii mormântului din Szigetvâr, a existat o cauză politică serioasă 
pentru care otomanii au ridicat monumentul în acel loc. Oraşul era situat într-un loc 
care reprezentase granița dintre Imperiul Habsburgic și cel Otoman vreme de ani 
de zile, aşa că, după cucerirea acestei zone, se pare că turcii au vrut să marcheze 
acest pământ si să arate inamicului cá acum le apartine. A reprezentat un semn 
şi pentru Imperiul Habsburgic de ani de zile, dar, în timpul construcției (în anul 
1576), otomanii şi habsburgii aveau relații diplomatice bune datorită Tratatului de 
la Adrianopole (1568). Prin urmare, Vatin susţine că otomanii au vrut, inițial, să 
semnaleze prezenţa unui alt inamic, respectiv, familia Zrinyi. Mikl6s Zrinyi, care 
a murit în timpul asediului de la Szigetvár, a avut un fiu, pe nume György, care 
era conducătorul teritoriilor învecinate, în anul 1570, şi care a atacat multe dintre 
ținuturile luate de la tatăl său. Potrivit lui Vatin, mesajul politic al mormântului 
din Szigetvâr era: familia Zrinyi şi regele maghiar trebuie să accepte odată pentru 
totdeauna cá Szigetvár aparţine Imperiului Otoman.** 

Dar Vatin a mai declarat că Szigetvar era sacru pentru otomani, deoarece 
Suleiman a murit aici ca un martir pentru Islam. El susține că „importanţa 
simbolică a mormântului este clară: construirea acestui aşezământ reprezintă o 


3$ Sandor Takats, op. cit., p. 128. 
37 Nicolas Vatin, op. cit., p. 62. 
38 Nicolas Vatin, op. cit., p. 66. 

declaraţie dată lumii cá acest loc a devenit unul permanent musulman si otoman”. 


Conform părerilor altor experti pe această temă, acest mormânt a reprezentat 
graniţa impenetrabila pentru inamic și au dorit să permanentizeze faptul că acest loc 
aparţine „dar al-islam”, care înseamnă „casa islamului”. 

Astfel, putem combina aceste puncte de vedere cu o serie de fapte. 

e În apropierea mormântului a fost înființată o chilie (mănăstire) pentru dervisi 
(tekke), semn al importanţei sale religioase. 

e A fost numit un şeic extrem de respectabil, Ali dede, pentru a servi drept 
paznic al mormântului; acesta a îndeplinit funcţia de seic în prestigioasa mănăstire 
Halvet din Sarajevo, şi a luptat în bătălia de la Szigetvâr, rugându-se alături de 
trupele otomane pentru câştigarea bătăliei“, şi, nu în ultimul rând, a fost discipolul 
liderului spiritual al lui Suleiman, seicul Nureddinzade.? 

e Una dinstre moscheile de lângă mormânt a fost convertită într-o „jami 
masjid” („moschee pentru rugăciunea de vineri”), permiţând, astfel, ca slujbele 
care se ţineau în zilele de vineri să aibă loc aici. Acest lucru a sporit importanța 
religioasă al locului. De asemenea, trebuie menţionat aici că orice loc în care s-ar fi 
putut organiza o ceremonie de vineri, unde musulmanii ar fi putut rosti „khutbah” 
pe un teritoriu cucerit, simbolizează un singur lucru: locul devine parte a lumii 
islamice.“ 

e Otomanii au stabilit aici un imens loc de pelerinaj, care a fost vizitat de mii 
de persoane. 

e Otomanii au fost categorici în ceea ce priveşte întreținerea locului de pelerinaj 
şi a complexului religios din acest ținut, care se afla departe de Istanbul, astfel încât, 
au ordonat celor două sate cucerite din vecinătate să cheltuiască veniturile obţinute 
din munca pământului, pe întreținerea complexului si să asigure atât nevoile 
dervisilor (călugărilor), cât şi pe ale pelerinilor.“ 

e Au consolidat complexul din preajma mormântului şi au plătit numeroşi 
soldaţi pentru a-l proteja. 

Devine evident faptul că otomanii iau în serios atât locul, cât și simbolistica 
acestuia. Există un alt aspect care susţine, de asemenea, presupunerea că acest 
complex a avut o însemnătate simbolică: se pare că semnificația acestui loc era 
evidentă pentru unguri si habsburgi la acea vreme, întrucât, din când în când, ei 


Nicolas Vatin, op. cit., p. 61. 

+0 Balazs Sudár, op. cit., 2014, p. 628. 

4 Hancz, op. cit., 2014, p. 69. 

? Mehmet Cemal Öztürk, „The tekke and the work of Nureddinzáde Mustafa Muslihuddin, Sheikh 
to Mehmed Pasha Sokolović”, URL: http://pof.ois.unsa.ba/index.php/pof/article/view/853, accesat 
la 10.09.2020. 

5 Balazs Sudar, op. cit., 2014, p. 45. 

^ Nicolas Vatin, op. cit., p. 70. 

atacau complexul, chiar dacă amplasamentul sáu nu era unul strategic.“ În 1664, 
stranepotii lui Zrinyi Miklós, apărătorul orașului Szigetvár, au distrus întregul 
complex din jurul mormântului. A permis păstrarea mormântului lui Suleiman la 
Turbék, doar în semn de respect. Însă, otomanii au renovat complexul într-un timp 
foarte scurt, făcându-l spectaculos din nou, în acelaşi an.“ 


Ce s-a întâmplat cu mormântul după ocupaţia otomană? 

După 123 de ani, otomanii au pierdut controlul asupra oraşului Szigetvâr, iar 
complexul din jurul mormântului lui Suleiman din Turbék a ars din temelii, rămânând 
doar mormântul în sine. Biserica catolică a închinat mormântul Fecioarei Maria, 
însă, mai târziu, un ofiţer habsburg a distrus în mod arbitrar mormântul, pentru a 
valorifica materialele din care era construit, pierzându-se, astfel, monumentul 
din Szigetvâr. Dar amintirea sa a fost păstrată, Biserica Catolică construind un 
templu în Turbék, în locul în care credeau că se află mormântul lui Suleiman, și 
a devenit unul dintre cele mai importante locuri de pelerinaj pentru catolici, în 
această parte a Ungariei. Motivul era unul clar: mormântul marca locul ca parte 
a stăpânirii islamice, iar Biserica Catolică a dorit să arate că acesta aparținea din 
nou creştinismului. Şi-au dorit să recupereze, simbolic, pământul, construind un 
altar pentru Sfânta Maria în acelaşi loc în care se afla mormântul lui Suleiman.” 
Cu toate că, în prezent, se cunoaşte faptul că ruinele mormântului lui Suleiman 
nu se află sub această biserică din Turbék, multi istorici maghiari din secolul al 
XX-lea au făcut referire la locul mormântului ca fiind un simbol religios al stăpânirii 
islamice din Ungaria, şi au descris biserica construită pe ruinele mormântului ca 
o victorie simbolică a creștinismului asupra ocupaţiei otomane.“ De fapt, ruinele 
mormântului lui Suleiman de pe teritoriul maghiar s-au pierdut timp de secole și 
mai bine de 300 de ani, nimeni nu a ştiut unde se află exact. 


5. Restaurarea mormântului lui Suleiman — 
circumstanţe, motive şi planuri de viitor 


În anii '80, guvernul turc a dorit să aducă un omagiu lui Suleiman în Szigetvár, 
la aniversarea a 500 de ani de la moartea sa, iar Turcia a planificat să reconstruiască 
monumentul dedicat sultanului.” A fost întocmit un plan pentru construirea unui 
parc memorial în locul unde sultanul a murit, prin urmare, oamenii de ştiinţă au 


5 Nicolas Vatin, op. cit., p. 61. 

4 Jozsef Molnar, Turkish monuments of Szigetvár, Budapesta, 1958. p. 32. 

47 Norbert Pap, „Frameworks of the Suleiman-research, the most important findings of 2013”, în 
Memoriile sultanului Suleiman în Szigetvár, Mediterrán és Balkáni Fórum, ediţie specială, p. 26. 

^5 Bela Nemeth, Szigetvár története, Pécs, 1903; Gyula Szeghalmy, Dunántúli Vármegyék, 1937. 

? László Horváth, Zoltân Varga, „The enemy became friend" in Várak, kastélyok, templomok, 

stabilit care ar fi putut fi acesta. Însă, din moment ce Suleiman era considerat cel 
care a distrus Regatul Ungariei, proiectul a avut parte de critici dure şi, astfel, 
monumentul nu a putut fi construit. În cele din urmă, Turcia a decis să îl numească 
Parcul Prieteniei Maghiaro-Turce. Administrația oraşului Szigetvâr a votat, în cele 
din urmă, în favoarea cedării acelei zone Turciei, timp de 99 de ani, pentru 1 HUF 
(forint maghiar). Parcul a fost proiectat în stil turcesc, central a fost amplasată o 
statuie imensă din cupru, reprezentându-l pe Suleiman, si au construit un mormânt 
simbolic pentru acesta, aducând pământ din Turcia. (Doi ani mai târziu, în parc au 
construit si o fântână având o arhitectură în stil turcesc). După finalizarea parcului, 
ceremonia de inaugurare a fost organizată la împlinirea a 500 de ani de la moartea 
lui Suleiman (1994), cu reprezentanți de rang înalt din partea ambelor state. De 
fapt, părea a fi Parcul Memorial Suleiman, însă, trei ani mai târziu, în același loc, a 
fost expusă o statuie a eroului maghiar Zrinyi.*! 

În 1994, o delegaţie turcă, împreună cu reprezentanți ai afacerilor (economiști, 
membri ai Camerei de Comerţ, producători etc.), au sosit în Ungaria, în speranţa 
de „a încheia afaceri”, iar liderii celor două tari au discutat despre oportunități de 
afaceri între ţările lor.? 

De-a lungul anilor, a devenit clar pentru cărturari faptul că mormântul lui 
Suleiman trebuie amplasat în altă parte decât lângă Biserica Turbek sau zona 
Parcului Prieteniei Maghiaro-Turce. Prilejul aniversării a 450 de ani de la Bătălia 
din Szigetvár (1566) a adus cu sine o schimbare. În anul 2012, municipalitátile din 
Szigetvâr şi Istanbul au început negocierile privind cooperarea pentru restabilirea 
unor monumente otomane din Szigetvár. Acest eveniment a inițiat procesul 
de investiții în renovarea monumentelor otomane din Ungaria, prin instituția 
naţională a Turciei, Agenţia de Coordonare şi Cooperare Turcă (TIKA). În 2012, 
au fost semnate două documente: 1. Memorandumul de înţelegere „pentru a proteja 
istoria comună a celor două ţări, inclusiv restaurarea monumentelor otomane din 
Ungaria si 2. Acordul de sprijin pentru cercetare a fost semnat pentru localizarea 
şi reconstruirea mormântului lui Suleiman Magnificul. Pe site-ul oficial al TIKA 
a fost declarat că aceste proiecte reprezintă unele dintre obiectivele principale ale 
politicii culturale ale Turciei: „protejarea patrimoniului istoric şi cultural”. Un an mai 
târziu, preşedintele Erdogan a vizitat Ungaria și, în timpul vizitei, a fost semnat un 
memorandum de înțelegere, potrivit căruia cele două tari îşi vor proteja moştenirea 


? Norbert Pap, „Islam versus Christianity — symbolic occupancy in Szigetvár”, în Szulejmán szultán 
Szigetváron, Redactor: Norbert Norbert; Pal Fodor, Pécs, 2017, p. 220. 

35*** "The Turkish guests were looking for business relations", Uj Dunantuli Naplo, 07.09.1994, 

55 *x*, TIKA Builds New Connections BetweenTurkey and Hungary", URL: http://www.tika.gov.tr/ 

culturală“. Între timp, părţile au negociat creşterea schimburilor comerciale între 
Turcia si Ungaria de la 2 miliarde la 5 miliarde de euro.” 

În 2016, guvernul turc a plătit şi s-a ocupat de restaurarea Parcului Prieteniei 
Magbhiaro- Turce, care a fost îmbunătățit cu decoraţiuni arhitecturale în stil otoman. 
În cinstea lui Zrinyi, a fost făcută o statuie din alamă, care a înlocuit-o pe cea din 
plastic care data din 1997. 

Din 2013, un grup de cercetători turco-maghiari, sprijiniți financiar de TIKA, au 
descoperit ruinele mormântului lui Suleiman din Szigetvar în podgoria $i gospodăria 
unei familii. Prin urmare, la comemorarea a 450 de ani de la moartea lui Zrinyi 
(2016), vizitatorii din întreaga lume s-ar putea informa cu privire asupra locului 
de excavare, din surse media sau chiar si în persoană. De atunci, marea întrebare: 
Care este pasul următor? Pentru guvernul ungar, mass-media şi conducerea locală, 
descoperirea mormântului a reprezentat un succes important arheologic şi ştiinţific. 
În ceea ce priveşte mass-media și guvernul Turciei, de asemenea, a existat un grad 
de satisfacție în legătură cu această descoperire, dar reprezentanţii TIKA au declarat 
că doresc să identifice amplasarea şi să reconstruiască mormântul. La începutul 
proiectului, cei de la TIKA au promis alocarea a 50.000 de euro? pentru cercetările 
privind mormântul, însă, până în 2019, cheltuielile Turciei s-au ridicat la 200.000 
de euro.” 

Înainte ca grupul de cercetători să descopere mormântul lui Suleiman în 
Szigetvár, Günhan Börekçi, profesor la Universitatea din Istanbul, declarase: „Pentru 
turcii musulmani, o descoperire de acest fel ar însemna foarte mult. Suleiman este 
considerat unul dintre cei mai mari califi din istoria islamică; astfel, ei ar considera 
mormântul său un loc de pelerinaj. Ar trebui să vedeți câți oameni vizitează, în 
prezent, Mausoleul lui Suleiman din Istanbul.”58 


5 x TIKA Builds New Connections BetweenTurkey and Hungary”, op. cit. 

55 w** The Turkish-Hungarian relations entered a more intensive phase", URL: http://kdnp.hu/ 
roviden/intenzivebb-szakaszba-leptek-magyar-torok-kapcsolatok, accesat la 10.09.2020. 

56 Peter Visnovitz, „A race is about to start for the heart of the great sultan”, URL: https://www. 
origo.hu/itthon/20121 128-torok-penzbol-keresik-szigetvaron-szulejman-sirjat.html, accesat la 
10.09.2020. 

37 Norbert Pap, „The Pilgrimage Town (Türbe Kasabası) of Sultan Süleyman at Szigetvár”, 2019, 
în Brill, URL: https://brill.com/view/book/edcoll/9789004396234/BP000028.xml, accesat la 
10.09.2020. 

5: Roff Smith, „After 450 Years, Archaeologists Still Hunting for Magnificent Sultan’s Heart”, URL: 
http://news.nationalgeographic.com/news/2014/06/140620-ottoman-empire-suleyman-hungary- 
turkey-sultans-heart/, accesat la 10.09.2020. 

6. Contextul istoric al Moscheii lui Suleiman din Szigetvâr 


Definiţie si descrierea termenului moschee 

Primul loc de reuniune pentru islamici a fost casa lui Mohamed din Medina. 
După aceea, musulmanii au ridicat clădiri pentru a se ruga, numite moschei. La 
aproximativ trei sute de ani după ce Mohamed a părăsit Mecca (începând cu secolul 
al IV-lea, în Islam se numeşte Hijrah), se disting două tipuri de moschei: unul, 
unde credincioşii se pot ruga, dar nu pot participa la rugăciunea congregationala 
de vineri, celălalt tip de moschee este locul unde se poate tine o predică de vineri. 
Acesta este aşa-numitul "masjid djami“”, însemnând o „Moschee pentru rugăciunea 
de Vineri”.* De-a lungul istoriei Islamului, aceste moschei aveau un rol mai mult 
decorativ, monumental si prestigios. Dar funcția era cea mai importantă: musulmanii 
pot participa la rugăciunea de vineri (khutbah) doar în aceste moschei. Khutbah a 
avut un rol important în lumea musulmană și în timpul Imperiului Otoman: au inclus 
numele împăratului pentru a-şi exprima loialitatea. Dar într-un teritoriu nou cucerit, 
precum Ungaria, această rugăciune avea o semnificaţie simbolică: acest oraş devine 
parte a lumii musulmane, parte din „dar al-Islam’. În timpul cuceririi otomane, 
s-a subliniat adesea faptul că teritoriile vor fi cucerite si în numele islamlui, si era 
necesară organizarea unei rugăciuni de vineri pe noul pământ cucerit, deoarece 
teritoriul ar fi putut deveni parte a „dar al-Islam” doar dacă predica „khutbah” era 
ținută într-o moschee de vineri.?' Prin urmare, otomanii au construit întotdeauna o 
moschee de vineri după un asediu triumfător, sau au reorganizat o biserică creştină 
pentru o moschee de vineri, astfel încât khutbah să poată fi ţinută. Acest lucru făcea 
parte din procesul de cucerire, însă era si o datorie pentru musulmani, deoarece, 
după eveniment, acest loc nu ar putea cădea niciodată în mânile necredinciosilor.? 


Perioada dominaţiei otomane — scopul iniţial al clădirii 

Această moschee a fost construită imediat după asediul de la Szigetvâr, în 
1566, şi a fost prima pe acest teritoriu nou cucerit. Marele vizir, Sokollu Mehmed, 
a ordonat ridicarea unei moschei de vineri în numele lui Suleiman şi, deoarece 
aproape nimeni nu ştia că Suleiman este mort, se credea că a fost fondată de acesta 
şi că a fost numită după sultan. În timpul ocupaţiei otomane a acestei regiuni 
(1566-1689), moscheea a fost utilizată pentru întrunirile, rugăciunile și predicile 
musulmanilor. Deoarece Suleiman a fost venerat precum un războinic al credinţei 
si martir (,,ghazi"), moscheea a devenit un loc pentru pelerinaj. Potrivit lui Evliya 
Celebi, moscheea avea un minaret mare şi era întotdeauna aglomerată. 


* Jozsef Molnar, Edit D. Egyed, The Art of Islam, Budapesta, 1959. p. 4. 
$? Balazs Sudar, op. cit., 2014, p. 45. 

9! Jozsef Molnar, Edit D. Egyed, op. cit., p. 5. 

€ Balazs Sudár, op. cit., 2014, p. 45. 

De ce a fost construită? Mesaj şi simbolistica Moscheii lui Suleiman 

Scopul construirii acestei moschei de vineri din Szigetvar era acela de a face 
posibilă rostirea "khutbah" pe acest pământ, cat mai curând posibil. Acest lucru 
conferea o importanţă deosebită moscheii: a fost locul unde otomanii au rostit pentru 
prima dată „rugăciunea de vineri”, ceea ce înseamnă că a fost locul în care otomanii 
au proclamat că atât Szigetvâr, cât şi această regiune, se aflau sub stăpânire islamică. 
În interiorul moscheii, trupele otomane au organizat o ceremonie de mulţumire în 
numele lui Allah, pentru victoria si cucerirea oraşului Szigetvár.9^ 


Ce s-a întâmplat după ocupația otomană? 

După ce otomanii au pierdut stăpânirea orașului Szigetvar, în 1689, habsburgii 
au distrus aproape toate moscheile, dar Moscheea lui Suleiman a supraviețuit pentru 
că se afla în interiorul zidurilor castelului din Szigetvar, iar habsburgii au dorit să 
folosească clădirea. Primul comandant al armatei regale și-a amenajat apartamentul 
din castel astfel încât, mai târziu, acesta să poată servi mai multor scopuri: să fie 
un loc pentru depozitarea echipamentului militar, să fie spital si, chiar, să aibă rol 
de capelă pentru soldaţii catolici. Între timp, imensul minaret al fostei moschei 
s-a prăbușit în timpul unei furtuni. Începând cu secolul al XVIII-lea, castelul 
din Szigetvar, împreună cu minaretul, au devenit proprietatea familiilor nobile 
ungurești, iar aceștia au utilizat fosta moschee drept depozit pentru seminţe. În anii 
"20, familia Andrássy a renovat castelul, construind etaje deasupra clădirilor vechi 
şi adăugându-i, astfel, clădiri noi. Fosta moschee a devenit parte a noului castel si 
a fost folosită de familie ca sală a cavalerilor. Izbucnirea celui de-al Doilea Război 
Mondial a determinat familia Andrassy să părăsească orașul Szigetvâr, iar, in 
timpul regimului socialist, castelul a fost transformat în muzeu sau spațiu de locuit. 
După săpături şi cercetări efectuate de arheologi, în 1958, fosta moschee a devenit 
monument istoric certificat şi a fost folosită ca spațiu de expoziție pentru castel. 


8. Restaurarea moscheii — circumstanţe, motive si planuri de viitor 


Începând cu anii '80, guvernul turc plănuia să construiască în fosta moschee un 
memorial în onoarea lui Suleiman, pe măsură ce se apropia cea de-a 500 comemorare 
a sa, dar acest lucru nu a constituit un succes. În anul 2000, castelul din Szigetvar 
era într-o stare accentuată de degradare, însă se confrunta cu probleme financiare. În 
2008, o organizaţie turcă, „Magyarországi Iszlám Kulturális Egyesület” („Asociația 
culturală islamică maghiară”) s-a oferit să renoveze toată clădirea, în schimbul 
dreptului de a exploata castelul, şi să construiască un centru de învățământ turc, 
$ Bela Nemeth, Szigetvár története. (History of Szigetvár.) Pécs, 1903, p. 293. 


€ Jozsef Molnar, „Sultan Suleiman's djami in Szigetvár” in Miivészettorténeti Értesító, nr.1/1976, 
pp. 90-94. 

împreună cu renovarea vechiului minaret al fostei moschei din castel. Planul, însă, 
a fost respins. Înainte de împlinirea a 450 de ani (2016) de la moartea lui Suleiman, 
TIKA împreună cu primarul din Szigetvár au purtat negocieri privind „moştenirea 
culturală” din perioada dominaţiei otomane a orașului, iar reprezentanţii Guvernului 
Turciei au oferit două milioane de dolari pentru restaurarea moscheii lui Suleiman.“ 
Încă de la început, TIKA a clasificat acest proiect ca parte a proiectului său de 
restaurare a moscheii, care vizează „protejarea patrimoniului cultural al civilizației 
islamice turce” „prin restaurarea rămășițelor ancestrale ale moscheilor din mai multe 
tări”. De asemenea, au menţionat că aceste moschei „sunt moştenirea noastră 
culturală”. Pe site-ul său oficial, TIKA a declarat că obiectivul este „reconstrucția 
moscheii Kanuni Sultan Süleyman situate în castelul Zigetvar, și aducerea în starea 
sa iniţială, apoi redeschiderea acesteia pentru public.” 

În 2012, preşedintele TIKA, Serdar Cam a declarat pentru ziarul ture Hürriyet, 
că „moscheea va fi deschisă credincioşilor pentru închinare”.%% 

În acelaşi an, preşedintele TIKA din Ungaria, Öztürk Mehmet, a declarat presei 
faptul că redeschiderea Moscheii lui Suleiman ca lăcaș de cult va fi cu adevărat 
simbolică, întrucât turcii aveau multe moschei în Ungaria, dar că, în prezent (2012), 
nu există una. El a mai adăugat că este nevoie de o moschee si în Budapesta.” 

Guvernul turc plănuia să reconstruiască minaretul moscheii, care s-a prăbușit 
în secolul al XVIII-lea. În 2015, ambasadorul Turciei în Budapesta, Fakil Sakir 
şi arhitectul Ozgiir Sevim, au prezentat un plan de reconstrucţie a minaretului 
primăriei orașului Szigetvar. Au menţionat că numeroşi politicieni de rang înalt si 
turiști turci intenționau să vină la Szigetvâr pentru comemorarea din 2016 şi că ar fi 
fost dezamágiti să vadă minaretul în ruine.” 

Ideea restaurării moscheii şi a minaretului, împreună cu redeschiderea acesteia 
ca lăcaș de cult a provocat reacţii, dezbateri, neînţelegeri şi rezistenţă în mass-media 
din Ungaria. Pe site-ul oficial turc si în presă au apărut informaţii despre restaurarea 
completă şi redeschiderea vechiului lăcaş de cult de pe teritoriul maghiar, însă 
aceste ştiri nu au fost clarificate, afirmându-se că vechile monumente otomane ar 


6 *** They were looking for a turbe and found a city near Szigetvár — the "holy city’ of Suleiman”, 
URL: http://szigethvar.hu/var/szigetv%C3%A I1-h%C3%A Drad%C3%B3-9, accesat la 10.09.2020. 
66 xx  TIK A's Mosque Restoration Projects”, URL: http://www.tika.gov.tr/en/news/tikas mosque - 
restoration projects-8601, accesat la 10.09.2020. 

67 **% TIKA's Mosque Restoration Projects", op. cit. 

68 *#* Sultan Süleyman Mosque to be restored in Hungary”, URL: http://www.hurriyetdailynews. 
com/sultan-suleyman-mosque-to-be-restored-in hungary.aspx?pageID=238&nID=35243 &NewsCat 
ID=375, accesat la 10.09.2020. 

© Péter Visnovitz, op. cit. 

7 Jozsef Spirik, „Erdogan is coming, the Turks would build a minaret in Hungary", URL: https:// 
index.hu/belfold/2016/01/20/jon erdogan minaretet epitenenek a torokok magyarorszagon/, 
accesat la 10.09.2020. 

trebui renovate si protejate. Initial, municipalitatea din Szigetvár spera ca proiectul 
comun cu organizația TIKA va promova relaţia dintre cele două ţări”! si va aduce 
avantaje economice”, iar pentru partea ungurească, speranţa dezvoltării turismului 
a jucat un rol major.” 

În 2012, primarul orașului Szigetvar a declarat: „Aici nu va exista o moschee 
funcțională. (...) Am fost de acord doar cu restaurarea moscheii. Ungaria este o tara 
creştină, nu musulmană, şi nici noi nu dorim să construim o biserică în Turcia”. Însă, 
mai târziu, a completat că dacă există musulmani care doresc să se roage acolo, li 
se va asigura un loc pentru aceasta.” La Budapesta a fost organizat un simpozion 
pe această temă, intitulat „Ar trebui construit un minaret în Szigetvâr?” Membrii 
Comitetului anual memorial Zrinyi şi savanți de renume au răspuns la întrebările 
publicului pe acest subiect. La acest eveniment, Laszlo L. Simon, secretar general 
la cabinetul prim-ministrului şi subsecretar de stat pentru protecția patrimoniului 
cultural și investiţii culturale semnificative, a declarat că guvernul maghiar nu 
doreşte să transforme orașul Szigetvár într-un loc de pelerinaj islamic si, de 
asemenea, că nu dorește să restaureze vechiul minaret.” Era foarte clar: perspectiva 
maghiară diferă de cea turcă în ceea ce priveşte viitorul vechii moschei si, astfel, nu 
s-a ajuns la un acord. 

TIKA a început colaborarea cu un studio de arhitectură şi a creat reprezentări 
3D ale moscheii restaurate, chiar şi ale minaretului modern, care, ulterior, a fost 
şters de pe site-ul lor. De atunci, o serie de spectacole 3D au fost expuse în castel, 
reprezentând imagini cu restaurarea moscheii, având diferite decorațiuni şi design 
arhitectural.”° 

În cadrul vizitei de la primăria din Szigetvâr, ambasadorul Turciei, Fakil 
Sakir, a declarat, în 2015, că minaretul care va fi restaurant în acest oraş, va fi o 
„clădire nonreligioasá", care va avea un scop pur turistic. „Nu există musulmani in 
zonă, deci, nu trebuie să vă îngrijorați cu privire la schimbarea rolului minaretului 
şi a moscheii”.”” Pe de altă parte, asa cum a fost menţionat, reprezentanţii TIKA 
au declarat că vor să redeschidă moscheea pentru slujbe şi rugăciune, acest lucru 


T ***, They were looking for a turbe what they found was a city near Szigetvár — the "holy city’ of 
Suleiman”, URL: http://szigethvar.hu/var/szigetv%C3%A Ir-h%C3%ADrad%C3%B3-9, accesat la 
10.09.2020. 

72 Endre B. Mészáros, „A Turkish center downtown?”, in Uj Dunántüli Naplo, 02.07.2013, p. 3. 
D*** The heart of Suleiman can lure Turkish tourists to Szigetvár”, URL: http://turizmusonline.hu/ 
cikk/torok turistakat csalhat szigetvarra szulejman szive, accesat la 10.09.2020. 

™ Peter Visnovitz, op. cit. 

® Jordan Petrócz, „Should there be a minaret in Szigetvár?, URL: https://www.hetek. hu/hatter/201603/ 
legyen e szigetvaron minaret, accesat la 10.09.2020. 

7$ Péter Koch, „Zrinyi-fortress and djami of Szigetvár”, URL: http://epiteszforum.hu/a-szigetvari- 
zrinyi-var-es-dzsami, accesat la 10.09.2020. 

7! Jozsef Spirik, op. cit. 

fiind făcut public în mass-media turcă. Devine un lucru obişnuit ca diplomaţii si 
politicienii turci să meargă la castelul din Szigetvar, pentru a se ruga în încăperea 
care a fost odinioară Moscheea lui Suleiman.” În prezent, există, de asemenea, un 
„turism religios”, iar grupurile turce sau alti oaspeți musulmani vizitează castelul, 
pentru a se ruga în fosta moschee unde există şi un covor pentru rugăciune.” 


9. Monumente otomane si moştenirea culturală 


După cum am putut observa, TIKA utilizează termenul ,,mostenire” şi sintagma 
„patrimoniu cultural” pentru a descrie mormântul și Moscheea lui Suleiman. 
Conceptul de „patrimoniu cultural” a fost abordat de diverşi cercetători din literatura 
academică, dar există câteva aspecte pe care le considerăm demne de menționat 
pentru a înțelege mai bine acest concept în legătură cu cele două momente pe care 
le analizăm: 

e Alois Riegl, cel care a scris prima analiză sistematică a valorilor patrimoniului, 
sustine cá o clădire religioasă are întotdeauna o „valoare prezentă”, deoarece 
clădirea este conectată la un zeu. Şi, dacă religia zeului există încă, atunci starea 
bună a clădirii respective serveşte interesului acelei religii. În timp ce se ocupa de 
acest aspect, el a constatat că, din punct de vedere secular, un anumit moment este 
istoric $i o amintire a trecutului, dar, din punct de vedere religios, poate fi un loc 
sacru, care poate fi utilizat și în prezent.*? 

e Desemnarea unui lucru ca făcând parte din patrimoniu reprezintă un 
instrument potrivit pentru creearea unei identități.s! Patrimoniul cultural permite 
oamenilor să isi stabilească proveniența si apartenenta.*” 

e Desemnarea unui lucru ca aparținând patrimoniului cultural reflectă scopul 
de a-l alinia cu obiectivele reale.** Conceptul de „patrimoniu cultural” evidenţiază 
elemente din trecut care pot fi folosite în prezent. Prin urmare, acest concept poate 
fi un instrument al politicii sau al mediului de afaceri. 

După cum am menţionat, TIKA are un proiect extins si bine finanţat de restaurare 
a moscheilor „din ţările care s-au aflat sub dominaţia Imperiului Otoman”.** Potrivit 


78 Istvan Vas, „Szigetvár 1966-2002”, in Szigetvár története, Bősze Sandor; Ravazdi László; Szita 
László, Szigetvár, 2006, p. 415. 

7 x "Will there not be a functioning mosque in Szigetvar?”, URL: http://vilagmecsetei.blogspot. 
com/2012/11/, accesat la 10.09.2020. 

5 Alois Riegl, Art History and Theory, Budapest, 1998, p. 40. 

8! Péter Erdósi, Gabor Sonkoly, „Introduction”, în The cultural heritage, Budapesta, 2004, p. 10. 

? David Lowenthal, „Purpose of heritage”, in The cultural heritag, Redactor: Péter Erdósi, Gábor 
Sonkoly Gábor, Budapesta, 2004. 

5 David Lowenthal, op. cit. 

84 xx TIKA Has Restored More Than 50 Mosques in the Past 5 Years", URL: https://www.tika.gov.tr/ 
en/news/tika has restored more than 50 mosques in the past 5 years-53824, accesat la 08.10.2020. 

site-ului oficial al acestui departament guvernamental turc, restaurarea moscheilor 
antice din fostele teritorii ale Imperiului Otoman vizează „protejarea patrimoniului 
cultural al civilizaţiei islamice turce”.5 Acest scop reprezintă politica culturală a 
Turciei conduse de Partidul Justiţiei și Dezvoltării (AKP), care este mai preocupat 
de trecutul otoman, de religia islamului şi de restabilirea statutului imperial decât au 
fost guvernele turce anterioare. Ahmet Davutoglu a declarat în cartea sa, Profunzimea 
strategică („Strategic Depth"), că Turcia ar putea fi un actor cheie în regiune si in 
lume, prin exploatarea patrimoniului sáu otoman.*^ De asemenea, Davutoglu, un 
politician important al perioadei Recep Tayyip Erdogan, fost şef de cabinet al lui 
Erdogan si, mai târziu, ministru al afacerilor externe $i prim-ministru al Turciei, 
dar şi lider al AKP, a influențat politica culturală actuală turcă și ideea sa, expusă în 
carte, arată că lăcaşele de cult otomane sunt considerate patrimoniu imperial. 
Investind în proiecte de restaurare a moscheilor în fostele teritorii otomane din 
Africa, Orientul Mijlociu si Europa, Turcia își arată angajamentul fata de credincioşii 
musulmani care trăiesc acolo, dar și „canalizând trecutul său imperial, pentru a-și afirma 
statutul de putere regională si de lider ideologic si cultural al lumii musulmane”. 
Unii europeni se tem că activitatea culturală a Turciei în Balcani „semnalează o 
dorință reînnoită de hegemonie regională”, dar este cert faptul că Turcia „ar dori să 
fie luată în serios în regiune si îşi păstrează interesul pentru protejarea musulmanilor 
din zonă”.5 De asemenea, în Balcani, TIKA a alimentat relaţiile cu organizațiile 
musulmane, iar restaurarea fostelor moschei otomane, în general, reprezintă „proiecte 
simbolice”. Construcţia moscheilor a fost, de asemenea, simbolică în perioada 
cuceririlor otomane a teritoriilor europene, când, spre exemplu, Suleiman Magnificul a 
pus accentul pe convertirea multor biserici în moschei şi pe ridicarea unor moschei cu 
o arhitectură deosebită, imediat ce soldaţii săi cucereau un nou teritoriu. Comunicarea 
simbolică a continuat când trupele europene au recuperat pământul de la otomani, au 
distrus majoritatea moscheilor sau le-au transformat în biserici. Și acest tip de luptă 
simbolică a avut loc in multe parti ale lumii, în Algeria, Cipru, Egipt si Spania.?? 


85 ***, TIKA's Mosque Restoration Projects”, op. cit. 

86 Yanarocak H.E.C., "The empire strikes back", URL: http://www.jpost.com/Opinion/ 
Op-EdContributors/Article.aspx?id=286618, accesat la 09.10.2020. 

57 Pitamber Kaushik, „In Pakistan's eyes Turkey leads Islamic world", URL: https://asiatimes. 
com/2020/09/in-pakistans-eyes-turkey-leads-islamic-world/, accesat la 09.10.2020 

5 Asli Aydıntaşbaş, „From myth to reality: How to understand Turkey's role in the Western Balkans", 
în European Council on Foreign Relations, URL: https://www.ecfr.eu/publications/summary/from 
myth to reality how to understand turkeys role in the western balkans, accesat la 09.10.2020. 
5 Kerem Öktem, „Global Diyanet and Multiple Networks: Turkey's New Presence in the Balkans", 
Jurnalul Musulmanilor in Europa, nr. 1, 2012, p. 37. 

9»*** Church vs. Mosque: a history of medieval-era religious conflicts.. and nothing has changed", 
URL: https://north-africa.com/2020/07/church-vs-mosque-a-history-of-medieval-era-religious-con- 
flicts-and-nothing-has-changed/, accesat la 09.10.2020. 

Concluzii 


Pentru Guvernul AKP, condus de către președintele Erdogan, istoria şi memoria 
otomane au devenit un subiect important în sfera publică turcă, în discursul politic 
si în politica culturală, unii numindu-l „neo-otomanism”.*! Mormântul şi Moscheea 
lui Suleiman din orașul Szigetvar sunt strâns legate de Imperiul Otoman, cel mai 
mare conducător al său, Suleiman, si de religia sa, islamul. Aceste monumente sunt 
considerate un „patrimoniu comun” cu Ungaria, dar departamentul guvernamental 
turc, TIKA, le consideră şi „un patrimoniu cultural al civilizaţiei islamice turce”. 

Turcia, sub conducerea Partidului Justiţiei şi Dezvoltării, consolidează 
legăturile cu fostele parti ale Imperiului Otoman, investind în reconstrucţia unor 
instituţii semnificative şi restaurarea monumentelor otomane. În același timp, prin 
restaurarea moscheilor si a mormintelor vechi, încearcă să-şi consolideze poziţia in 
lumea musulmană. Cu asemenea proiecte, Turcia nu numai că ajută la întreținerea 
clădirilor vechi, dar de multe ori încearcă şi să promoveze activitatea religioasă 
din regiune. Aceste proiecte pot avea succes în multe feluri: 1. un sit istoric devine 
accesibil; 2. în cazul în care clădirea se află într-un cartier musulman, credincioşii o 
vor putea folosi imediat după restaurare; 3. dacă nu constituie o necesitate imediată 
pentru comunitățile musulmane, o moschee sau un mormânt restaurate oferă o 
oportunitate de a organiza evenimente religioase în viitor. 

Din prezentul studiu reiese faptul că, atunci când un fost lăcaș de cult este 
considerat ca aparţinând „patrimoniului cultural”, rolul initial poate fi restabilit daca 
religia în al cărei scop a fost construită încă există. De asemenea, rezultă că Turcia îşi 
propune să refacă aceste clădiri şi să le pună, din nou, în folosință. Exemple în acest 
sens pot fi întâlnite în Balcani, în Africa şi în Orientul Mijlociu, unde TIKA nu doar 
că a renovat vechile moschei, ci le-a redeschis pentru rugăciunea musulmanilor. 

Acest articol a analizat cazul restaurării celor două monumente otomane din 
Szigetvâr şi a dorit să descopere dacă era vorba despre o clădire simbolică, pentru 
a înţelege mai bine de ce guvernul turc investeşte bani într-un orăşel îndepărtat din 
Ungaria. 

Mormântul lui Suleiman reprezintă un monument comemorativ al celui mai 
mare sultan al Imperiului Otoman, un monument al unui martir al islamului, un 
loc pentru pelerinaj, vizitat de mii de oameni. Este un loc unde musulmanii puteau 
împărtăși lumina sfântă a islamului, un loc în care războinicii care au luptat împotriva 
Ungariei si a habsburgilor şi-au întărit curajul. Monumentul tinea locul unui mesaj 
politic adresat maghiarilor şi habsburgilor că regiunea aparținea sultanului, şi, 
implicit, „dar al-Islam", care era teritoriu islamic. 


?! Esra Arsan, Yasemin Yildirim, ,,Reflections of neo-Ottomanist discourse in Turkish news media: 
The case of The Magnifcent Century", in Journal of Applied Journalism & Media Studies, nr. 3, 
vol. 3, 2014, p. 315. 

În ceea ce priveşte moscheea lui Suleiman, a fost prima moschee construită 
după cucerire, ea fiind folosită timp de 123 de ani ca loc de rugăciune şi lăcaş de 
cult unde se organizau predici religioase; aici, otomanii au putut rosti pentru prima 
dată khutbah, rugăciunea de vineri, şi au proclamat Szigetvâr ca parte din dar al- 
Islam; si, de asemenea, a reprezentat un loc de pelerinaj pentru Suleiman, marele 
calif şi martir al islamului. 

De asemenea, poate fi remarcată dualitatea perspectivelor oficiale turce şi 
maghiare în ceea ce privește aceste clădiri. În vreme ce partea maghiară doreşte 
să descopere amplasarea inițială a mormântului şi să permită publicului să viziteze 
ruinele, guvernul turc îşi propune să reconstruiască mormântul și să îl transforme, 
din nou, într-un loc de pelerinaj. În timpul dialogului turco-maghiar, aceste clădiri 
sunt menţionate ca aparținând patrimoniului comun cu Ungaria, care stă la baza 
cooperării în privința restaurării, dar, în mass-media turcă şi pe site-ul oficial al 
TIKA, aceste monumente vechi sunt încadrate drept „patrimoniul nostru” şi 
moştenirea civilizației turco-islamice”. Acest lucru reflectă poziţia lui Ahmet 
Davutoglu, conform căreia Turcia își exploatează moştenirea otomană pentru a 
obţine o poziţie proeminentă în regiune şi în lume. 

Toate acestea fac ca moscheile Turciei să fie proiecte speciale în Europa: 
când Turcia a restaurat o clădire islamică în Ungaria, Albania, Kosovo, Bosnia- 
Herţegovina, Muntenegru si Macedonia de Nord, proiectul a avut rădăcini istorice, 
deoarece guvernul turc s-a activat într-un loc, unde foștii conducători turci, sultanii, 
au construit deja moschei si şi-au pus amprenta asupra regiunilor respective de-a 
lungul istoriei. lar pentru otomani, cucerirea țărilor occidentale a fost văzută ca 
o cucerire pentru islam şi fiecare lăcaş de cult islamic era important si un motiv 
pentru credincioşi să se adune, dar a servit şi ca punct de reper care arată victoria 
şi puterea islamului în regiune. Suleiman Magnificul, cel mai mare cuceritor al 
Imperiului Otoman înspre Occident si, de asemenea, toti conducătorii otomani care 
cucereau regiunile din Europa, au construit întotdeauna moschei pentru a marca 
noile graniţe ale Imperiului și ale Islamului, religia oficială. Astfel, prin restaurarea 
vechilor lácase de cult din fostele regiuni otomane ale Europei, poate fi observată 
restaurarea simbolului antic în acea regiune. 

Turcia a restaurat clădiri care au un fundal puternic legat de trecutul otoman 
sau au o valoare în rândul credincioşilor musulmani din lume. De exemplu: 

- în Etiopia, mormântul regelui Najashi, primul care le-a urat „bun venit” 
imigranților musulmani, după Hijrah; 

-în Irak, Complexul Sheikh Abdul Qadir Gilani, construit de către Mimar 
Sinan, prestigiosul architect al lui Suleiman Magnificul, în timpul Epocii de Aur a 
Imperiului Otoman; 

- în Kosovo, moscheea Sinan Paşa, guvernatorul Imperiului Otoman în Bosnia; 

- în Bosnia şi Herţegovina, Moscheea Maglaj Kurşunlu, un bun exemplu al 

arhitecturii otomane si Moscheea Fatih Sultan Mehmet, construită de primul 
guvernator otoman al Bosnia; 

- la Skopje, Macedonia de Nord, Moscheea lui Mustafa Paşa, un vizir al 
sultanului Selim; 

- în Budapesta, Ungaria, mormântul lui Gil Baba, martir al cuceririi celei 
mai nordice capitale creștine, unde mormântul său a devenit cel mai nordic loc de 
pelerinaj pentru musulmani. 

Privind aceste exemple, simbolismul mormântului și Moscheii lui Suleiman nu 
trebuie ignorat şi ar trebui luat în considerare în legătură cu proiectele si planurile 
de restaurare. Moscheile si mormintele sunt întotdeauna clădiri de prestigiu si 
reprezintă religia islamului în acel loc. Construcția sau restaurarea unei moschei 
nu a fost niciodată un lucru nesemnificativ, dimpotrivă, a avut mereu un mesaj 
simbolic, mai ales în Europa. 

INFORMAȚIA ÎN SPAȚIUL 
CIBERNETIC - ACTUALITATE 
ȘI PROVOCĂRI 

Revoluţia informațională generată de dezvoltarea accelerată a infrastructurii 
comunicationale, apariţia rețelelor de socializare online, cât şi modul în care este 
distribuită informaţia căutată pe internet impun o analiză minuțioasă a informaţiei 
în spaţiul cibernetic. 

Faptul că în spaţiul cibernetic este stocată o cantitate enormă de informatie si 
că, în acest spaţiu, operează atât personal militar, cât şi civil, reprezintă doar câteva 
dintre motivele pentru care spaţiul cibernetic a devenit un mediu de desfăşurare a 
conflictelor hibride. 

O posibilă forţă ostilă nu se dezice din a exploata vulnerabilitatile psihicului 
uman în contextul apartenenței acestuia la un grup social. În spaţiul cibernetic 
informaţia poate fi ,, coruptă”, în mod intenţionat, în momentul diseminării pentru 
a îi conferi noi valenţe, dar si prin atacuri cibernetice. 

O formă mai elegantă prin care informaţia poate servi unor interese obscure 
este prin conferirea unui caracter redundant al acesteia. 

Aceste provocări actuale pot avea soluţii de rezolvare, de la cele mai simple 
până la cele mai tehnice. 


Cuvinte-cheie: spaţiu cibernetic; pseudo-informafii; bias cognitiv; era post- 
adevăr; redundanta; bulă de filtrare; inteligența artificială. 


1. Spaţiul cibernetic între domeniu public si mediu operational 
Potrivit actualei Strategii de securitate cibernetică a României, spaţiul 


cibernetic este „mediul virtual, generat de infrastructurile cibernetice, incluzând 


* Locotenent Costinel Nicolae MARESI este doctorand în Științe Militare la 

conținutul informational procesat, stocat sau transmis, precum si acţiunile derulate 
de utilizatori în acesta!”. 

În linii mari, spaţiul cibernetic este colecţia de dispozitive informatice conectate 
prin reţele în care sunt stocate și utilizate informaţii electronice, iar comunicarea 
are loc. Forţele Aeriene ale SUA, în documentul doctrinar citat, definesc spațiul 
cibernetic ca fiind „un domeniu global în cadrul mediului informaţional format 
din rețeaua interdependentă de infrastructuri ale tehnologiei informaţiei, inclusiv 
internetul, rețelele de telecomunicaţii, sistemele informatice şi procesoarele şi 
controlerele incorporate”. 

În figura nr. 1 este prezentată specificitatea tridimensională a spaţiului 
cibernetic. 


CALCULATOAFE, REŢELE ȘI INFRASTRUCTURĂ l 


Figura nr. 1: Cele trei dimensiuni ale spațiului cibernetic 


Spațiul cibernetic a devenit ceea ce este astăzi datorită Departamentului 
Apărării al SUA (Department of Defense — DoD), care a înfiinţat Agenţia pentru 
proiecte de cercetare avansată (Advanced Research Projects Agency — ARPA) 
pentru promovarea şi dezvoltarea tehnologiilor avansate în domeniul militar, şi 
a promovat primele cercetări pentru crearea unei reţele de calculatoare?. În anul 


! Guvernul României, Hotărârea nr. 271 din 15 mai 2013 pentru aprobarea Strategiei de securitate 
cibernetică a României şi a Planului de acțiune la nivel national privind implementarea Sistemului 
national de securitate cibernetică, Anexa nr.1, cap. I, pct. 3. 

2 ***  PF153 What is Cyberspace — Examining its Components.pdf’, URL: http://airpower. 
airforce.gov.au/APDC/media/PDF-Files/Pathfinder/PF 153-What-is-Cyberspace-Examining-its- 
Components.pdf, accesat la 25.06.2020. 

3 Gabriela Grosseck, „Internet — istoric, evoluţie, perspective”, Universitatea de Vest din Timişoara, 
Facultatea de Sociologie şi Psihologie, pp. 4-6, URL: http://consilr.info.uaic.ro/uploads lt4el/ 
resources/pdfromInternet evolutie perspective.pdf, accesat la 31.05.2020. 

1969, activitatea de cercetare a ARPA a condus la realizarea internetului, odată cu 
invenţia primei rețele de calculatoare, numită ARPANET, compusă din mai multe 
calculatoare legate în rețea. Acestea erau calculatoare din universități, instituții 
militare şi guvernamentale si puteau transmite biti de informaţii între ele. 

Internetul a pornit ca un proiect militar şi a fost transmis apoi populaţiei civile. 
Internetul este, în prezent, cea mai mare parte a spaţiului cibernetic, devenind 
„O reţea de rețele, o reţea globală care se creează prin conectarea reţelelor mai 
mici de computere si serveret”. Acesta este principala sursă de informatie pentru 
publicul larg. Astăzi, prin intermediul internetului, oamenii comunică, au stocate 
informaţii bancare, au date cu caracter personal fiind, astfel, dependenţi funcțional 
de utilizarea internetului. 

În ultimii ani, numeroase state au recunoscut spaţiul cibernetic drept spaţiu de 
confruntare şi domeniu operaţional, alături de mediile terestru, aerian şi maritim. În 
anul 2016, la Summitul de la Varşovia, NATO a făcut acelaşi pas. Spaţiul cibernetic 
este singurul mediu de confruntare artificial, deoarece este creat de om şi nu poate 
exista în absenţa omului. 

Operatiile cu caracter militar în spaţiul cibernetic sunt definite ca „planificarea 
$1 sincronizarea activităților in şi prin spaţiul cibernetic, cu scopul de a facilitata 
libertatea de manevră şi îndeplinirea obiectivelor militare sau ca utilizarea 
capabilitatilor cibernetice pentru atingerea unor obiective în sau prin spaţiul 
cibernetic”. 

Vulnerabilitatile cibernetice ale capabilitatilor militare, interconectate sau nu 
cu alte sisteme sau reţele, odată exploatate de către adversar, permit producerea 
unor pagube majore (schimbarea traiectoriei unei rachete, blocarea unui sistem 
de comandă şi control, dezactivarea unor senzori sau a unui sistem de avertizare 
timpurie etc.). 

Forţele ostile intereselor României, așa cum sunt stabilite prin strategia de 
securitate cibernetică a României, care generează ameninţări în spaţiul cibernetic 
sunt prezentate în figura nr. 2. 

Deoarece internetul este domeniul cel mai vast al spaţiului cibernetic, implicit, 
acesta devine cel mai semnificativ pentru prezentul articol. 


^*** The Difference Between Cyberspace & The Internet”, Cyber Security Intelligence, URL: 
https://www.cybersecurityintelligence.com/blog/the-difference-between-cyberspace-and-the- 
internet-2412.html, accesat la 25.06.2020. 

5 Dumitrescu Bogdan, ,,Operationalizarea spaţiului cibernetic — de la securitate cibernetică la succes 
operational —”, Gândirea Militară Românească, nr. 1/2019, URL: https://gmr.mapn.ro/app/webroot/ 
fileslib/upload/files/arhiva%20reviste/ gmr%201%202019/dumitrescu.pdf, accesat la 06.04.2020. 

PRINCIPALII ACTORI CARE GENEREAZĂ 
AMENINȚĂRI ÎN SPAȚIUL CIBERNETIC 

Figura nr. 2: Principalii actori care generează ameninţări 
în spaţiul cibernetic şi scopul urmărit 


2. Pseudo-informatii, redundanta si atacuri în spaţiul cibernetic 


Posibilele intenţii ostile ale unui agresor hibrid la securitatea informaţională 
adversă pot varia de la manipularea prin pseudo-informatii, crearea unei redundante 
informaționale în spațiul cibernetic până la atacuri cibernetice, care în viitor vor 
afecta preponderent infrastructura critică. 

Potrivit statisticii oficiale oferită de Institutul Naţional de Statistică, care este 
principalul producător de date statistice oficiale ale statului, pe baza celor mai recente 
date până în prezent, numărul de persoane din România cu vârste cuprinse între 16 
şi 74 ani, care au accesat vreodată internetul, în anul 2019, se ridica la nivelul de 
12.068.263 de internauti, în creştere cu 7,03% fata de anul 2018. Pornind de la 
ipoteza că numărul persoanelor din România se păstrează în jurul a 19 milioane de 
locuitori rezultă că 64% dintre aceştia au avut sau au acces la o reţea de internet. 

În figura nr. 3 se poate observa că românii utilizează internetul, domeniu vast 
al spațiului cibernetic, pentru a socializa (participarea în reţele de socializare 81,7 
procente din total), dar şi pentru accesarea informațiilor din surse deschise de pe 
internet (54,9 procente din total). 

Figura nr. 3: Diagramá reprezentánd scopul accesárii internetului, in anul 2019, 
în procente din totalul de locuitori din România conectaţi la internet 


Rețelele de socializare nu sunt doar mediul in care oamenii comunică, ci şi 
locul în care aceştia se asociază în grupuri de socializare (mai multi subiecți care 
au interese comune). Accesul la aceste grupuri nu este restricționat şi pot adera la 
grupuri şi alti participanți (inclusiv militanti ai unor grupuri teroriste sau militari 
ai unor state agresoare) care au intenții ascunse: dezinformare, manipulare sau alte 
operaţii informaţionale. 

Cand se raportează la grupuri, oamenii sunt predispusi la erori de gândire 
(bias-uri cognitive) pe care nu le-ar fi avut dacă nu erau parte a acestora: 

e gândirea de grup (groupthink), care a devenit si un domeniu de studiu 
important în psihologia socială. Pe scurt, acest bias cognitiv se întâmplă atunci când 
membrii unui grup omogen, urmărind consensul, iau decizii eronate, polarizând 
judecatile individuale. Indivizii din grup care au avut păreri diferite, din dorința 
de a nu fi excluși din grup, cedează treptat ideii conform căreia grupul este mai 
informat (a se vedea figura nr. 4). Este posibil ca acest bias cognitiv să fi fost cauza 
unor momente istorice controversate cum ar fi: bombardamentul de la Pearl Harbor, 
războiul din Vietnam şi cel din Irak“. Parafrazându-l pe Friedrich Nietzsche, printre 
indivizi, nebunia este o raritate: dar în grupuri, partide, popoare, epoci este o 
regulă. 

e eroarea de atribuire a grupului — tendinţa oamenilor de a crede fie că 
trăsăturile fiecărui membru al grupului reflectă ansamblul grupului sau că decizia 
unui grup reflectă preferințele membrilor grupului, chiar și atunci când informațiile 
disponibile sugerează contrariul”. 


6 ***, Groupthink | psychology", Encyclopedia Britannica, URL: https://www.britannica.com/ 
science/groupthink, accesat la 01.06.2020. 

7 Scott T. Allison, David M Messick, „The group attribution error”, Journal of Experimental Social 
Psychology, vol. 21, nr. 6, 1 noiembrie 1985, URL: http://www.sciencedirect.com/science/article/ 
pii/0022 103185900253, accesat la 31.05.2020. 

e altruismul parohial, distorsiune sistematică a capacităţii empatice care-i 
face pe cei mai multi dintre noi să privească cu mai multă ingáduintá faptele 


indivizilor din propriul grupë. 
GÂNDIREA N 


Figura nr. 4: Ilustrarea gândirii de grup şi gândirea individuală 
în grupurile sociale create în spaţiul cibernetic? 


În grupuri, oamenii sunt mai uşor de manipulat pentru că au mai multă 
încredere în membrii grupului de care aparțin, supraestimându-i pe aceştia si 
dovedind scepticism fata de cei care nu aparțin grupului. Aceste biasuri de gândire 
sunt parte din moştenirea noastră ancestrală, de pe vremea triburilor. În termeni 
simplişti, putem rezuma că tribalismul contemporan poate fi motor al dezinformării 
şi că factori cognitivi întâlniți în grupuri, cum ar fi efectul iluzoriu al adevărului, 
superficialitatea în procesarea informațiilor, si capacitatea limitată de evaluare 
critică a informaţiilor pot fi elemente importante în răspândirea şi în acceptarea 
dezinformării!0. 

Dezinformarea sau influențarea informațională se realizează prin diseminarea 
de pseudo-informatii (pseudo — este un prefix de origine greacă, care înseamnă fals). 
Unii autori susțin că pseudo-informatiile sunt date false introduse în sistem pentru 
a obstructiona activităţile acestuia; adevărurile prezentate partial fac si ele parte 
din categoria pseudo-informafiilor". Cele enunțate anterior pot suferi modificări, 
în sensul în care pseudo-informatiile nu sunt doar nişte date şi pot fi diseminate 
şi fără o intenție ostilă. Prin raportare la adevăr, pseudo-informatiile sunt opuse 
informaţiilor, aşa cum se poziţionează ştiinţa şi pseudo-stiinta. 

8 x Altruismul — suntem programati să fim buni. Si totusi...”, Descopera.ro, URL: https://www.des- 
copera.ro/stiinta/4869070-altruismul-suntem-programati-sa-fim-buni-si-totusi, accesat la 31 mai 2020. 
?*** „Echipa la lucru: de la „gândirea de grup” la riscul de conflict”, Ziarul de Iași, URL: https:// 
www.ziaruldeiasi.ro/stiri/echipa-la-lucru-de-la-a-gandirea-de-grupa-la-riscul-de-conflict-- 140290. 
html#, accesat la 01.06.2020. 

10 *** ‘Conformation Bias’: Political Tribalism as a Driver of Disinformation”, Power 3.0: 
Understanding Modern Authoritarian Influence, URL: https://www.power3point0.org/2019/01/15/ 
conformation-bias-political-tribalism-as-a-driver-of-disinformation/, accesat la 31.05.2020. 


! Gheorghe Nicolaescu, Vasile Simileanu, Restructurarea sistemelor informaţionale, Editura 
Universităţii Naţionale de Apărare, Bucureşti, 2005, p. 17. 

Pseudo-informatiile sunt strâns legate de apariţia omului, dezvoltarea limbajului 
şi descriu cel mai bine epoca post-adevar în care ne situăm. Pseudo-informatiile pot 
uşor deveni post-adevăruri. Potrivit lui Francis Fukuyama, sociolog american, post- 
adevărurile sunt informaţii care nu au o bază faptică, care au fost criticate ca fiind 
neadevárate, dar totuşi percepute de un număr mare de oameni ca fiind adevárate". 
Prin post-adevăr se înţeleg circumstanțele în care faptele obiective influențează 
persoanele într-o mai mică măsură decât emoțiile si credințele personale. Post- 
adevărul a fost declarat cuvântul anului 2016, de prestigiosul dicționar Oxford si a 
devenit un cuvânt la modă in politică si mass-media." 

Aşa cum se poate distinge din figura nr. 5, un rol major în era post-adevăr îl 
are redundanta. Prin accesarea de informaţii analoage, din mai multe surse, omul 
ajunge să neglijeze importanţa unei fundamentări faptice a informaţiei şi o acceptă 
ca atare. 


Post-adevărul 
Redundanta 


Post-adevărul este o pseudo- 
informatie dovedită  faptic, 
care a fost asumată datorită 
încărcăturii sale emoţionale şi 
a redundantei. 


Figura nr. 5: Ilustrarea relației pseudo-informatie-adevár-post-adevár, în spațiul cibernetic 


Epoca postadevăr este specifică doar societăților deschise, unde accesul 
la rețeaua de Internet nu este restricționat, deoarece Internetul a adus cu sine 
posibilitatea de a accesa imediat o cantitate imensă de informaţii, de multe ori 
inutile. Epoca post-adevăr nu există decât în sisteme redundante. 

Dacă transpunem efectele redundantei în modelul ciclului decizional OODA 
(Observare, Orientare, Decizie şi Acţiune), al lui John Boyd, putem remarca că 
segmentul de observare se prelungeşte în timp, ducând la întârzierea luării unei 
decizii oportune (figura nr. 6). Un ciclu OODA executat mai lent constituie un 
dezavantaj fata de unul executat mai rapid. 


? Francis Fukuyama, „The Post-Truth Society”, Stanford Freeman Spogli Instititute, URL: https:// 
fsi.stanford.edu/news/post-truth-society, 05.10.2016, accesat la 01.06.2020. 

15 Andreea State, „Post-adevărul, o alegere a societăţii”, Sinteza, nr. 39, p. 1, URL: https://www. 
academia.edu/37935675/Post-adevarul o alegere a societatii Sinteza nr 39 Andreea-Monica _ 
State-%C8%98tirbu.pdf, accesat la 01.06.2020. 

Observare [>] Orientare |,| Decizie | | Acţiune 


Figura nr. 6: Implicatiile redundantei asupra ciclului decizional (modelul OODA) 


pm z> oz 


Mai mult, specialiștii din Serviciul Român de Informaţii punctează foarte 
bine când atrag atenţia asupra faptului că disponibilitatea imediată a unei cantități 
imense şi nediferentiate de informaţii investeste rapid utilizatorii de rând cu pseudo- 
expertiză, inhibându-le paradoxal tocmai exerciţiul gândirii critice”. 

Când vorbim despre redundanta, timpul scurt disponibil pentru procesarea 
informațiilor nu permite filtrarea acestora în funcție de criterii de verosimilitate: 
obiectiv/subiectiv, adevărat/fals, din surse sigure/cu origini suspecte, ceea ce aduce 
cu sine vulnerabilitati noi. 

Populaţiei îi pot fi transmise, prin social media, informaţii redundante, care să 
o influenţeze în cel mai eficient mod, exploatând bias-urile cognitive (ancorarea, 

Redundanta în spațiul cibernetic este şi un produs al unor tehnologii noi, 
precum algoritmii de căutare care creează fenomene numite camere de ecou sau 
bule de filtrare (tradus din engleză — filter bubble). 

În anul 2017, în discursul de încheiere al celui de al doilea mandat ca preşedinte 
al SUA, Barack Obama declara: „Pentru prea multi dintre noi este din ce în ce mai 
confortabil (sigur) să ne retragem în propriile noastre bule...în mod special, în căutările 
noastre pe social media. Şi devenim atât de încrezători în bulele noastre încât începem 
să acceptăm doar informaţii, indiferent dacă sunt adevărate sau nu, care se potrivesc 
opiniilor noastre, în loc să ne bazám opiniile pe dovezile care există”. !* 

Din punct de vedere conceptual, bula de filtrare descrie situaţia în care se 
găseşte o persoană în mediul online, când motorul de căutare oferă conținut 


14 ***... Propaganda de modă nouă”, Revista Intelligence, URL: https://intelligence.sri.ro/propaganda- 
de-moda-noua/, accesat la 01.06.2020. 

15 ***  Bias-uri cognitive produse de excesul de informaţii”, Sinepsys, URL: https://sinepsis.ro/bias- 
uri-cognitive-produse-de-excesul-de-informatii/, accesat la 01.06.2020. 

16 ***, „Discursul de încheiere a mandatului al președintelui Barack Obama", Time, URL: https:// 
time.com/463 1007/president-obama-farewell-speech-transcript/, accesat la 02.06.2020. 

de informaţii puternic personalizat, în funcție de istoricul de navigare, datorită 
algoritmului de căutare al motorului de căutare utilizat (EdgeRank, Hummingbird) 
şi a HTTP cookie-urilor. Cu cát cauti mai mult o anumită informatie, cu atât o să ti 
se ofere mai multe informaţii din acelaşi domeniu de interes”. 

În figura nr. 7 este dat exemplu un om care caută informaţii despre pace, dar 
motorul de căutare îi dă informaţii doar despre război, bazându-se pe căutările sale 
anterioare despre război. 


Figura nr. 7: Ilustrarea fenomenului de filter bubble (bula de filtrare) 


În anul 1994, Lou Montulli a înzestrat internetul cu memorie, odată cu inventarea 
cookie-urilor. Cookie-urile sunt acele fişiere create de un site web pe terminalul de 
pe care a fost accesat, prin care se păstrează istoricul activităţii vizitatorului acestuia 
şi care pot fi accesate de către site-ul web, când utilizatorul revine. Cookie-urile au 
deschis o mare vulnerabilitate în ceea ce privește confidentialitatea online şi sunt 
multe studii şi procese în instanţă care au dovedit acest lucru”. 

Într-o insiruire logică de idei, acest studiu nu se limitează doar la documentarea 
aspectelor importante privind pseudo-informatiile si poluarea informațională 
(redundanta). În continuare, sunt expuse câteva aspecte privind istoria preocupărilor 


U*** Esti prins in bula ta de filtrare ?", URL: https://coolerinsights.com/2014/06/are-you-trapped- 
in-your-bubble/, accesat la 02.06.2020. 

18 John Schwartz, „Înzestrarea internetului cu memorie a costat confidentialitatea utilizatorilor săi”, 
The New York Times, 04.09.2001, URL: https://www.nytimes.com/2001/09/04/business/giving- 
web-a-memory-cost-its-users-privacy.html, accesat la 02.06.2020. 

pentru securitatea informaţiei în spațiul cibernetic, în contextul atacurilor 
cibernetice. 

Grija fata de securitatea informaţiilor si a cunoştinţelor în spaţiul cibernetic 
are o istorie relativ recentă, începând cu anii 1960, când a fost constituită si 
Federaţia Internaţională pentru Prelucrarea Informaţiilor (IFIP)'?. IFIP, cu sediul in 
Laxenburg, Austria, reunește în prezent peste 3.500 de oameni de ştiinţă, din mediul 
academic și din industrie, organizaţi în peste 101 grupuri de lucru, care raportează la 
13 comitete tehnice. Prin publicațiile acestei organizații se tratează domenii precum 
managementul securității informațiilor, criminalistica în mediul digital, protecția 
infrastructurilor critice, securitatea datelor şi aplicaţiilor ş.a.m.d.%. 

Istoria primului virus (worm), care în anul 1988 a afectat mii de calculatoare în 
SUA, este legată de înființarea primei CERT (Computer Emergency Response Team 
— Echipa de Răspuns de Urgenţă pentru Calculatoare). De atunci amenințările 
cibernetice au evoluat și au provocat la rândul lor dezvoltarea capabilitatilor de 
apărare cibernetică ale entităților care operează în această dimensiune. 

Conceptul de atac cibernetic este asociat cu operaţiunile de spionaj cibernetic, 
război cibernetic, criminalitate cibernetică, hacktivism şi presupun utilizarea unor 
elemente/tehnici de: malware (viermi, viruşi, troieni), phishing, ransomware, denial 
of service, man in the middle, cryptojacking, sql injection, zero-day exploits?!, fără 
a se limita doar la acestea. 

În ceea ce priveşte numeroasele tipuri de apărarea cibernetică, o soluţie fiabilă 
de apărare se prefigurează a fi inteligenţa artificială (AI). 

Inteligența artificială este un domeniu de nișă care merită să fie cercetat şi care 
poate oferi soluții oportune provocărilor viitorului, în ceea ce priveşte atacurile la 
securitatea informației în spațiul cibernetic, cât si atacurile informaţionale. Arthur 
Victoria detaliază câteva dintre avantajele majore ale utilizării Al în securitatea 
cibernetică, astfel: 

e tehnicile de învăţare automată (subdomeniu al informaticii) pe care se 
bazează AI pot identifica tipare, tendinţe şi anomalii în baze de date uriaşe si pot 
detecta rapid atacurile cibernetice; 

e un sistem de detecție a atacurilor cibernetice (antivirus) clasic are nevoie ca 
baza sa de date să fie actualizată manual continuu, ceea ce înseamnă costuri mai 
mari. Un sistem de detecție a atacurilor cibernetice cu AI nu are nevoie de atât de 
multe actualizări, deoarece el dezvoltă informaţii noi din bazele de date existente; 


? Dumitru Oprea, „Protecţia şi securitatea sistemelor informaţionale”, 2017, pp. 8-9, URL: http://www. 
feaa.uaic.ro/doc/12/ie/Securitatea%20sistemelor%20informationale.pdf, accesat la 03.04.2020. 

% *** IFIP - About IFIP *”, URL: http://www.ifip.org/index.php?option=com_content&task=view 
&id=124&Itemid=439, accesat la 07.03.2020. 

?! Josh Fruhlinger, ,, What is a cyber attack? Recent examples show disturbing trends”, CSO Online, 
URL: _ https://www.csoonline.com/article/3237324/what-is-a-cyber-attack-recent-examples-show- 
disturbing-trends.html, accesat la 06.06.2020. 

e sistemele de apărare cibernetică clasice sunt reactive, adică trebuie atacate 
înainte ca amenințările să poată fi oprite, astfel este necesară o primă ,,victimá", în 
timp ce sistemele cu AI sunt pro active. 

e fata de apărarea cibernetică clasică, care utilizează „cloud computing” si 
necesită o conexiune la rețea (internet), sistemele care au încorporate AI asigură 
același nivel de protecţie şi sistemelor informatice independente; 

e sistemele de protecție cu AI au nivel de expunere foarte redus fata de 
bias-urile cognitive (umane) des întâlnite în metodele clasice”. 


Concluzii 


Până în prezent, cei mai periculoși agresori în domeniul cibernetic sunt statele, 
care nu recunosc public aceste ostilitati. Spionajul şi sabotajul de înaltă sofisticare 
în domeniul cibernetic vor fi revendicate pe viitor de rețelele criminale, de teroriști, 
sau chiar de hackeri. 

Abilitatea unui adversar hibrid de a se adapta la contextul situației şi de a utiliza 
în mod sincron atât elemente convenţionale cât şi neconvenționale într-un mod unic, 
surprinzător, obligă la o securitate informaţională în spectru complet, antrenată prin 
exercitii/simulari solide, care să tina cont de experiența evenimentelor trecute (lecţii 
învăţate) şi bazată pe munca unor specialişti atât în domeniul IT, cât şi în domeniul 
informațiilor sui generis. 

Se fac eforturi atât la nivel mondial, cât şi naţional, de adaptare la noile 
provocări de securitate prin înfiinţarea unor structuri specializate în planificarea și 
executarea operaţiilor în spațiul cibernetic, cát şi construirea unui hub de know- 
how în securitate cibernetică, care să integreze cunoştinţele marilor companii 
specializate în software anti-malware cu specialişti din sistemul public. 

Consider că trebuie intensificate campaniile de educație cibernetică a publicului 
țintă pentru atacuri cibernetice, precum campaniile initiate de CERT-RO: campania de 
conștientizare împotriva malware-ului pe dispozitive mobile, campania de prevenire a 
criminalităţii informatice în rândul tinerilor, campania de conştientizare inselaciuni cu 
suport tehnic fals. Orice persoană din spaţiul cibernetic poate intra în sfera de influență 
a unui agresor cibernetic, devenind o sursă de informatie si de putere pentru acesta. 

Nu trebuie trecut cu vederea faptul că informația nu şi-a atins potențialul maxim 
în spațiul cibernetic. Adevărata revoluție informațională va fi produsă de tehnologia 
5G combinată cu cloud computingul şi noile produse tehnologice care vor utiliza 
cantități nedeterminate de date şi informaţii. Acestea vor constitui centrul de interes 
pentru cercetători ştiinţifici, teoreticieni şi agresori hibrizi deopotrivă, deoarece 
realitatea se desfăşoară în doi timpi, numiţi problemá-solutie. 


? Artur Victoria, „Apărare cibernetică şi inteligență artificială”, 2019, URL: https://www.researchgate. 
net/publication/333371302 Cyber security and artificial intelligence, accesat la 20.05.2020. 

FORȚELE AERIENE ROMANE 
LA 16 ANI DE LA INTRAREA 
ÎN ALIANȚA NORD-ATLANTICA - 
RĂSPUNZÂND PROVOCĂRILOR 
ACTUALE ȘI PREGĂTIND 
STRUCTURA DE FORŢE 
PENTRU VIITOR 


Domnul general-maior dr. Viorel PANĂ, 
şeful Statului Major al Forţelor Aeriene 


O Impact strategic (IS): Stimate 
domnule general-maior dr. Viorel 
Pană, sunteţi şeful unei categorii de 
forte deosebit de importantă si de viitor 
în ducerea acțiunilor militare atât pe 
timp de pace, cát şi în situaţii de criză si 
la război, contribuţia Forţelor Aeriene 
(FA) fiind hotărâtoare și determinantă 
în spaţiul operational modern. 

În contextul situației ^ actuale, 
provocate de pandemia de COVID-19, 
știm că unităţile de transport aerian 
aflate sub comanda dumneavoastră 
— avioanele C-27 J Spartan şi C-130 
Hercules —, au participat, cu succes, 
la lupta interinstitutionala impotriva 
acestei pandemii, sprijinind eforturile 
autoritatilor centrale in achizitia si 
aducerea in tara de medicamente si 
materiale medicale de protecție din 
diferite state, unele situate la distanțe 


strategice. In acest context, cum apreciaţi, în câteva cuvinte, acțiunile desfășurate 
de forțele din subordinea dumneavoastră în sprijinul Ministerului Sănătăţii, 


administraţiei centrale si locale? 


IMPACT STRATEGIC Nr. 3/2020 89 


90 


DIALOG STRATEGIC 


Domnul general-maior dr. Viorel PANĂ, şeful Statului Major al Forţelor 
Aeriene (VP): În primul rând, aş dori să mentionez că Forţele Aeriene Române 
au acționat în baza unor planuri de măsuri dezvoltate la nivelul Statului Major 
al Apărării şi al Ministerului Apărării Naţionale, planuri implementate la nivelul 
tuturor categoriilor de forte, precum şi la nivelul structurilor centrale. Specific 
pentru Forţele Aeriene, în afara acţiunilor comune desfăşurate în punctele de 
prezenţă cu forțele Ministerului Afacerilor Interne, au fost misiunile de transport 
aerian a persoanelor suspecte sau infectate cu SARS-CoV-2, misiunile de 
repatriere a cetăţenilor români din zone grav afectate de această pandemie, misiuni 
de transport a materialelor sanitare, atât de necesare în această perioadă şi, nu în 
ultimul rând, misiuni prin care am oferit sprijinul nostru cetăţenilor Republicii 
Moldova. În acest context, Forţele Aeriene au planificat şi executat peste 10 
misiuni de transport/evacuare a cetăţenilor români din ţările cu grad ridicat de risc 
şi peste 15 misiuni de transport de echipamente medicale din Germania, Turcia, 
Coreea de Sud sau Spania. 

De asemenea, Forţele Aeriene au asigurat sprijinul logistic necesar amenajării 
punctelor de triaj în incinta mai multor spitale din ţară, precum şi sprijinul acordat 
autorităţilor locale pentru amenajarea centrelor de carantină. 


IS: Pe durata acestor misiuni, v-aţi confruntat cu diferite probleme. Unde s-au 
întâmpinat greutăţi (majore) şi unde consideraţi că a fost efortul mai mare pe 
timpul acestor misiuni/actiuni de sprijin? Vă rugăm să detaliati putin aceste 
tipuri de misiuni. 


VP: Printre dificultățile întâmpinate în această perioadă, putem menţiona timpul 
foarte scurt avut la dispoziţie pentru pregătirea şi executarea misiunilor de 
transport, mai ales în prima fază a stării de urgenţă, când necesitatea materialelor 
sanitare de protecție (măşti, combinezoane) era mai stringentă decât astăzi. De 
asemenea, executarea unor misiuni fără escală a dus la acumularea oboselii 
fizice şi psihice a echipajelor, iar la misiunile de transport aerian al pacienţilor 
COVID-19, purtarea echipamentului special de protecție de către echipaj a dus 
la o restrângere a libertăţii de mişcare şi la un anumit disconfort. 

Pentru desfăşurarea şi executarea în cele mai bune şi sigure condiţii a 
misiunilor de zbor, au fost luate o serie de măsuri de siguranţă care să asigure 
protejarea echipajelor, dar în acelaşi timp şi a pasagerilor care se află în aeronavele 
Forţelor Aeriene. Astfel, atât membrii echipajului, cât şi pasagerii sunt în 
permanenţă echipați cu mánugi şi mască de protecţie, păstrează o distantare fizică 
pe tot traiectul de zbor, iar atunci când am executat misiuni care au presupus 
asigurarea transportului aerian pentru persoane suspecte sau infectate cu SARS- 
CoV-2, am asigurat camere izolate speciale (izolete), care au fost montate în 

interiorul aeronavelor, echipajul nu a intrat în contact cu persoanele respective 
şi, mai mult, pe tot timpul misiunii a fost echipat cu combinezoane speciale 
de protecţie, iar după fiecare misiune s-a executat decontaminarea totală atât a 
aeronavelor, cât şi a echipamentului membrilor echipajului. 


© IS: Din această perspectivă complexă, cum vedeți situația actuală la nivelul 
întregii lumi? Dar la nivelul României? 


VP: Situaţia este foarte complexă si volatila în acelaşi timp, deoarece toti luptăm 
împotriva unui inamic nevăzut şi necunoscut încă. Toate ţările iau acele măsuri 
de distantare fizică şi sanitare, care să ducă la limitarea răspândirii acestui virus, 
dar chiar şi aşa, este un fenomen greu de controlat, care afectează oameni din 
toate categoriile de vârstă. Cel puţin pentru o perioadă, va trebui să învăţăm să 
convietuim cu acest virus şi să ne adaptam stilul de viata şi obiceiurile de zi cu 
zi la această nouă realitate. 

Nici în România, din păcate, lucrurile nu stau altfel, încă există transmitere 
comunitară şi apar noi focare de infectare, dar prin aplicarea acelor măsuri 
minime de distantare şi sanitare şi prin conştientizarea de către populaţie a 
necesităţii implementării acestora, cu siguranţă lucrurile se vor îmbunătăţi, nu 
va mai exista, în primul rând, o presiune asupra sistemului sanitar şi se vor 
putea crea astfel premizele limitării răspândirii şi, implicit, a îmbolnăvirilor cu 
noul coronavirus SARS-CoV-2. 


© IS: Cum apreciaţi cooperarea interinstitutionala la nivel central si local, in 
lupta împotriva pandemiei si eforturile depuse pentru limitarea răspândirii 
acestui virus, dumneavoastră fiind un participant activ la aceste eforturi? 


VP: Având în vedere responsabilitatile Ministerului Apărării Nationale prevăzute 
de reglementările din domeniul situațiilor de urgență şi de alertă, încă de la 
început, la nivelul Ministerului Apărării Naţionale, au fost concepute planuri şi 
măsuri care au stabilit foarte clar modul de cooperare atât între diverse structuri 
componente, cât şi cu structurile aparţinând Ministerului Afacerilor Interne şi 
Ministerului Sănătăţii. Conlucrarea la nivel interministerial a fost mai pregnantă 
şi s-a desfăşurat în condiţii foarte bune, în special pe timpul stării de urgenţă şi 
a continuat, dar la un nivel mai scăzut din punctul de vedere al participării, pe 
timpul stării de alertă. 

Astfel, militarii din Forţele Aeriene au executat un spectru larg de misiuni, 
din care putem menţiona: 
- efectuarea triajului epidemiologic în Vama Giurgiu; 
- misiuni de asigurare a ordinii şi siguranței publice, în cooperare cu personalul 

MAI, cu un număr de peste 250 de militari si 20 de mijloace auto, în diferite 
garnizoane din ţară; 
- preluarea în pază a unor obiective de la Jandarmeria Română. 


IS: Este binecunoscut profesionalismul militarilor din subordine în îndeplinirea 
misiunilor încredințate care decurg din Constituţia României, misiuni de luptă 
(poliție aeriană) şi de sprijin (participare la incendii) sau ajutor umanitar, în 
cadru aliat sau sub egida altor organizaţii internaţionale de securitate (ONU, 
UE, OSCE). Cum ati descrie eforturile personalului din subordine în aceasta 
perioadă caracterizată de multe provocări de securitate? De asemenea, am 
aprecia foarte mult dacă ne-ati putea prezenta câteva aspecte reiesite din 
participarea contingentului Forțelor Aeriene la misiunea MINUSMA din 
Mali. 


VP: În perioada septembrie 2019 - octombrie 2020, Forţele Aeriene Române 
participă la Misiunea de Stabilizare Integrată Multidimensională a Naţiunilor 
Unite în Mali (MINUSMA), cu un detaşament de 4 elicoptere şi 120 de militari. 

Într-un mediu cu o climă extremă, în care mobilitatea este dificilă din 
cauza distanțelor si a infrastructurii aproape inexistente, cele patru elicoptere 
IAR-330 Puma L-RM reprezintă o capabilitate esențială pentru sprijinirea 
eforturilor ONU de stabilizare a zonei. Detaşamentul execută misiuni de evacuare 
medicală MEDEVAC/CASEVAC, transport trupe si materiale, patrulare aeriană 
si misiuni de observare, în conformitate cu procedurile si metodele ONU. 

În perioada octombrie 2019-aprilie 2020, detaşamentul Carpathian Pumas 
(rotația I) a îndeplinit 195 de misiuni de luptă (MEDEVAC/CASEVAC, 
recunoaştere, cercetare şi supraveghere, patrulare, transport cargo şi pasageri), 
totalizând 740 de ore de zbor. Au fost executate şi două dislocări rapide (cu 
durata de maxim 96 de ore), în sprijinul operaţiilor ONU din alte sectoare — 
Mopti şi Kidal. 

Un motiv de mândrie aparte în acest an îl reprezintă îndeplinirea cu succes 
a misiunii şi întoarcerea acasă, sănătoşi, a tuturor militarilor din rotația a I-a a 
Detasamentului de patru elicoptere IAR-330 Puma L-RM, dislocat în Mali, în 
cadrul misiunii MINUSMA, acţiune care continuă cu prezenţa militarilor din 
rotația a II-a. 


IS: Domnule general, cunoaștem nivelul de ambiţie si angajamentul României 
în cadrul NATO de a aloca 2% din PIB pentru apărare, implicit un procent 
(semnificativ) pentru înzestrare. Ne puteți detalia principalele aspecte ce 
vizează/privesc acest proces amplu de înzestrare şi modernizare a FA române 
si care ar fi priorităţile acestui proces? 

VP: Ne confruntăm cu ameninţări neconvenționale si asimetrice, hibride, care 
se manifestă de la Marea Baltică până la Marea Neagră, de la Atlanticul de 
Nord la Mediterană, precum şi din partea diverşilor actori nestatali. 

În recunoaşterea noului mediu de securitate, Strategia Naţională de 
Apărare, publicată în 2015, a inclus un angajament specific pentru a răspunde 
aşteptărilor NATO. Aceasta vizează, în mod special, modernizarea militară, 
prin alocarea a două procente din Produsul Intern Brut (PIB) al României 
cheltuielilor de apărare, începând cu anul 2017, pentru cel puţin zece ani. Astfel 
de angajamente sunt menite să susțină afirmaţia că România este un important 
furnizor de securitate în regiune, nu doar un beneficiar. 

Aceasta a necesitat o creştere constantă si profundă în cadrul Forţelor 
Aeriene Române pentru a face fata noilor provocări cu care se confruntă NATO, 
precum şi o abordare dinamică pentru a satisface cerințele de modernizare si 
pentru a le integra în NATO. 

Unele achiziţii au fost planificate de ceva vreme, însă în anul 2016, după 
ce programul de înzestrare al Armatei României 2017-2026, a fost aprobat de 
Consiliul Suprem de Apărare a Ţării, situaţia s-a schimbat si am fost martorii 
intrării unor noi echipamente şi tehnologii în dotarea noastră. 

Vom continua să ne crestem capacitatea operațională prin programul de 
achiziţii de avioane de luptă multirol, proiectat pentru a atinge o capacitate aeriană 
operațională finală reprezentată de trei escadrile de luptă multirol echipate cu 
aeronave de generaţia a 5-a F-35 Lightning II Joint Strike Fighters (JSF), printr-o 
perioadă de tranziție acoperită de trei escadrile dotate cu aeronave F-16. Până 
în prezent, în prima fază a programului, am achiziționat douăsprezece avioane 
F-16 Mid-Life Upgrade (MLU) de la Guvernul Republicii Portugaliei, ne-am 
instruit piloţii şi tehnicienii, iar prima escadrilă a fost declarată operaţională 
în vara anului 2019 şi execută misiuni de Poliţie Aeriană. De asemenea, un 
contract care prevede achiziționarea a încă 5 aeronave F-16 a fost semnat, două 
dintre acestea fiind deja livrate la jumătatea lunii august, iar celelalte urmând 
pentru a continua programul, pentru a instrui personal suplimentar si, în același 
timp, pentru a facilita implicarea industriei noastre naționale de apărare pentru 
a fi pregătită să execute servicii de întreținere si mentenanţă pentru flota de 
aeronave F-16. În acest sens s-a semnat un acord cadru între Forţele Aeriene 
Române şi Aerostar Bacău, prin care această societate a fost desemnată centru 
de mentenanţă pentru aeronavele F-16. 

Un alt program important de achiziție a fost declanşat atunci când a fost 
luată decizia de a procura sistemele de rachete sol-aer PATRIOT. Scopul 
acestui program este de a dota Forţele Aeriene şi Terestre cu şapte sisteme de 
rachete PATRIOT, care să includă rachetele, elementele C2, suportul logistic 

initial si pregătirea personalului, în scopul de a apăra spaţiul aerian national si 
obiectivele militare şi civile strategice. Primele patru sisteme sunt aşteptate a 
fi livrate până la sfârşitul anului 2022, iar primul dintre ele a fost livrat în luna 
septembrie a acestui an. 

Mai mult decât atât, sistemele de arme integrate de apărare aeriană de rază 
scurtă/cu rază foarte scurtă, SHORAD/VSHORAD, sunt luate în considerare 
a fi achiziționate, deoarece România este decisă să implementeze conceptul 
integrat aerian şi de apărare împotriva rachetelor (IAMD). 

Avem în derulare un program de modernizare pentru elicopterele IAR- 
330L. Scopul nostru este de a moderniza douăsprezece elicoptere pentru a avea 
la dispoziție platforma actualizată pentru misiunile de timp de pace pe teritoriul 
național, pentru a sprijini autoritățile centrale şi locale în caz de situaţii de 
urgență si pentru a participa la misiunile de menţinere a păcii ale ONU, ca parte 
a angajamentului României în Republica Mali. 

Am început programul de modernizare a aeronavelor IAR-99 Soim la o 
platformă de pregătire avansată. Deoarece avem în inventarul nostru aeronava 
multirol F-16, IAR-99 necesită o reconfigurare a sistemelor avionice si de 
control al zborului pentru a asigura o tranziţie mai uşoară a pilotior către F-16. 
Programul vizează modernizarea a zece aeronave IAR-99 Soim, cu o nouă 
sistemelor de bord şi extinderea ciclului de viata al aeronavei. Acest program 
de modernizare va implica capacitățile industriei naționale. 

În scopul realizării unui sistem C4ISR fiabil şi durabil, au fost derulate 
programe de înzestrare prin care unitățile de radar din compunerea Forţelor 
Aeriene au în dotare astăzi mai multe tipuri de stații de radar digitale, cum ar 
fi cele de supraveghere radar fixă 117 (FPS 117), supraveghere radar mobilă 79 
(TPS-79), Gap Filler şi TPS-77. 

De asemenea, avem în vedere modernizarea flotei de transport, mai exact a 
aeronavelor C-130 din dotarea Bazei 90 Transport Aerian Otopeni. 


@ IS: În același context, care consideraţi că ar fi priorităţile privind pregătirea de 

specialitate a personalului si in ce ar consta acest proces de pregătire? Când 
vom putea relua misiunile de Poliţie aeriană, executate prin forte proprii? 


VP: În primul rând, aş dori să precizez că misiunile de Poliţie Aeriană au fost 
executate fără întrerupere de Forţele Aeriene Române, la standarde NATO, încă 
din 2004, de la accederea României în Alianţa Nord-Atlantica, fiind, la acea 
vreme, printre puţinele tari nou aderate care au executat prin forte proprii, încă 
de la început, serviciul de luptă Poliţie Aeriană. Mai mult, din aprilie 2019 şi 
până în prezent, chiar şi în condiţiile actuale cauzate de pandemia generată de 

noul coronavirus, Forţele Aeriene s-au axat pe îndeplinirea obiectivelor stabilite, 
printre cele mai importante fiind executarea Serviciului de luptă permanent, în 
special Serviciul de Luptă — Poliţie Aeriană, sub comandă NATO, cu aeronavele 
multirol F-16 Fighting Falcon. Misiunea de Poliţie Aeriană executată prin 
forte proprii este suplimentată prin desfăşurarea în România a misiunilor de 
Poliţie Aeriană întărită (enhanced Air Policing), asigurându-se astfel punerea în 
practică a măsurilor de asigurare luate la nivelul Alianţei, în vederea asigurării 
securităţii şi stabilităţii în zona Mării Negre şi pentru menţinerea suveranităţii 
spaţiului aerian al României şi al NATO în zona de sud a Europei. 

Referitor la procesul de pregătire şi instruire a personalului Forţelor 
Aeriene Române, consider resursa umană ca un factor esenţial şi vreau să mă 
asigur, acest lucru fiind una dintre prioritățile mele, că personalul va fi instruit 
şi pregătit pentru a face fata provocărilor viitoare. Având în vedere acest lucru, 
ofițerii, subofiterii, maiştrii militari şi angajaţii civili parcurg un program 
cuprinzător de pregătire care se întinde de-a lungul carierei lor. Analizăm 
continuu metodologia de formare şi programul de învăţare pentru a valorifica 
cunoştinţele noi dobândite şi pentru a ne asigura că avem personalul potrivit 
care să ia deciziile corecte, în timp util, pentru a executa o misiune în cea mai 
eficientă manieră. 


IS: Sunteţi un general al Armatei Române cu multă experienţă internaţională, 
participant la numeroase misiuni în teatrele de operaţii din Irak, Afganistan, 
Bosnia si Kosovo. Care credeți că sunt perspectivele, pe termen scurt si mediu, 
ale prezenței aliate in România? Care este relaţia cu militarii americani 
stationati în baza militară de la Câmpia Turzii? 


VP: Nu trebuie să uităm că aici vorbim de un partener strategic de nădejde al 
României, un partener care prin prezenţa trupelor sale pe teritoriul național, fie 
pe termen scurt, pentru diverse exerciţii sau activităţi desfăşurate în comun, 
cum este cazul la baza aeriană de la Câmpia Turzii, fie permanent, cum este 
cazul trupelor staționate în baza aeriană de la Mihail Kogălniceanu, ne permite 
şi nouă instruirea forțelor proprii cu un partener experimentat şi încercat în 
diverse zone operaţionale de pe întreg globul. Prezenţa trupelor americane 
asigură şi transmiterea unui mesaj strategic, acela că nu suntem singuri, că 
suntem parte a celei mai puternice alianţe politico-militare, iar acest lucru 
atrage după sine dezvoltarea de noi capabilități şi concepte şi dezvoltarea unor 
relaţii de cooperare la un alt nivel foarte înalt. 


IS: Vă rugăm să acceptaţi translatarea discuţiei într-un plan personal si sa 
ne dezvaluiti ce a însemnat pentru dumneavoastră si structurile subordonate 

această perioadă tulbure caracterizată de lupta împotriva pandemiei provocată 
de noul tip de coronavirus. 


VP: Ati dat răspunsul încă din formularea întrebării: o perioadă tulbure, 
marcată de incertitudini care nu au cum să nu te afecteze. Din fericire, militarii 
Forţelor Aeriene au dovedit cá sunt pregătiţi şi antrenați să acţioneze pe baza 
unor tactici şi proceduri împotriva unui adversar nevăzut şi încă necunoscut, 
care a luat prin surprindere, prin rapiditatea şi agresivitatea răspândirii sale, 
întreaga omenire. În acelaşi timp, suntem instruiți şi antrenați să ne adaptăm, să 
actionám în condiţii de lipsă a informaţiilor şi de nesiguranţă, atât fizică, cât şi 
informaţională şi să luăm cele mai bune decizii pentru îndeplinirea cu succes a 
misiunilor esenţiale, dar şi a sarcinilor de zi cu zi. 


IS: În final, multumindu-va pentru ideile si opiniile dumneavoastră fata de 
problemele care au stat si vor sta în atenția Statului Major al Forţelor Aeriene, 
vă rugăm să transmiteti un mesaj colaboratorilor si cititorilor revistei Impact 
strategic. 


VP: Misiunile executate de Forţele Acriene Române în decursul ultimilor ani, 
în special alături de partenerii din NATO, au confirmat faptul că suntem o 
structură de forte compatibilă cu cerinţele şi misiunile Alianţei Nord-Atlantice, 
iar corecta orientare şi rapiditatea transformării au fost remarcate, în aprecieri 
exprimate fără rezerve, de structurile de conducere ale NATO. Ne-am dovedit 
în această perioadă capacitatea, valoarea, adaptabilitatea, profesionalismul. Am 
dovedit, prin misiunile pe care le-am executat, faptul că România reprezintă 
un partener de încredere, care îşi respectă angajamentele asumate atât fata de 
Alianţa Nord-Atlantică, cât şi fata de Organizaţia Naţiunilor Unite, contribuind 
activ la procesul generării de securitate. 

Vom continua să îmbunătăţim şi să ne consolidăm capacitățile de luptă în 
vederea apărării valorilor noastre naţionale şi ale statului de drept şi, totodată, 
să respectăm angajamentele asumate de tara noastră la nivel international 
pentru consolidarea securităţii regionale si a zonei de Sud-Est a Alianţei Nord- 
Atlantice. 

Doresc să îi asigur pe cititorii dumneavoastră că în patria lui Vuia, Vlaicu 
şi Coandă, indiferent de vreme şi vremuri, Forţele Aeriene Române vor fi mereu 
la înălțime, pentru a apăra cerul senin! 

FORȚELE TERESTRE - TRADIȚIE, 
REZILIENTA SI INOVARE 


Domnul general-maior lulian BERDILA, 
şeful Statului Major al Forţelor Terestre 


€ Impact strategic (IS): Stimate 
domnule general-maior lulian Berdilă, 
ați preluat de curând conducerea 
Forțelor Terestre (FT), după o perioadă 
la comanda Comandamentului Diviziei 
Multinationale de Sud-Est (HQ MND-SE), 
cea mai importantă mare unitate tactică 
luptătoare, constituită | de Armata 
Română şi pusă la dispoziția Alianţei 
Nord-Atlantice. De asemenea, Forțele 
Terestre, aflate în subordinea dumnea- 
voastră, au participat cu succes la 
efortul interinstituțional împotriva 
pandemiei de COVID-19, pe întreg 
teritoriul ţării. În acest context, cum 
apreciați, în câteva cuvinte, cooperarea 
si acțiunile desfăşurate de forțele din 
subordinea dumneavoastră în sprijinul 
Ministerului Afacerilor Interne, Ministe- 
rului Sănătății şi administrației locale? 


Domnul general-maior Iulian BERDILA, Şeful Statului Major al Fortelor Terestre 
(1B): Forțele Terestre s-au adaptat rapid la noua realitate si am intervenit acolo unde 
ni s-a solicitat sprijinul. Ca parte a efortului interinstitutional, Forțele Terestre au 
executat o gamă variată de misiuni, precum patrule de prezență, preluarea în pază a 
unor obiective şi alte misiuni în sprijinul Ministerului Afacerilor Interne, Ministerului 
Sănătăţii şi administrației locale, structuri cu care am cooperat excelent. 


O IS: Unde au fost întâmpinate greutăți majore si unde considerați că a fost 
concentrat un efort mai mare pe timpul acestor acțiuni de sprijin? 


IB: Desigur că au existat situaţii în care am întâmpinat provocări generate, în 
principal, de caracterul inedit al consecințelor pandemiei, la care a trebuit să ne 

adaptam într-un ritm rapid. Nu trebuie sa uităm că toate măsurile întreprinse au 
fost în sprijinul populaţiei. În final, în pofida tuturor factorilor care au generat 
această criză, Forţele Terestre şi-au îndeplinit sarcinile încredințate si sunt în 
măsură să isi asume noi responsabilități, ca parte a efortului comun de combatere 
a efectelor pandemiei de COVID-19. 


IS: Vă adresăm în continuare o întrebare multiplă. Militarii din forțele terestre 
române, prin experiența acumulată în teatrele de operaţii de-a lungul anilor, 
sunt recunoscuţi ca luptători desavarsiti. Ne puteţi prezenta câteva idei/aspecte 
privind participarea forțelor terestre în teatrele de operaţii (TO) sub egida NATO, 
UE (RSM în Afganistan, EUFOR, SRF, Balcanii de Vest etc.)? De asemenea, ce 
ne puteţi spune despre contribuţia si participarea FT române la Programul de 
instruire multinațională consolidată de nivel întrunit (CJET)? 


IB: În spiritul angajamentelor internationale asumate, Forțele Terestre contribuie 
anual cu o gamă largă de capabilități la diverse operaţiuni si exercitii internationale 
desfăşurate sub egida NATO, ONU, OSCE sau UE. În 2019 şi, în continuare, în 
2020, Forţele Terestre au reprezentat și reprezintă cel mai important contribuitor 
al Armatei Române la misiuni externe, atât din punctul de vedere al personalului 
dislocat, cât şi din punctul de vedere al echipamentelor şi tehnicii militare. Anul 
acesta, peste 700 de militari din cadrul FT ale României au participat la misiunile 
externe aprobate. Efortul principal va fi direcționat în continuare către Afganistan. 
De asemenea, vom avea trupe care vor asigura menţinerea contribuţiei naţionale 
la asigurarea prezenţei înaintate consolidate a NATO în cadrul grupului de luptă 
dislocat în Polonia şi vom continua participarea militară în cadrul NATO, KFOR 
şi EUFOR, ALTHEA. 

Conceptul legat de instruirea întrunită consolidată CJET a fost dezvoltat la 
nivel regional, la inițiativa României si a devenit operational în 2018. CJET se 
înscrie ca o componentă importantă a posturii de apărare si descurajare a NATO. 
Prezenţa înaintată adaptată pe flancul estic al NATO (tFP) a luat în considerare 
dinamica mediului de securitate din regiune şi voința şi capabilitățile aliaților din 
regiune. 

În plus, CJET oferă cadrul pentru instruirea multinațională consolidată la 
nivel întrunit, prin planificarea, organizarea şi desfăşurarea unui program integrat 
de instruire şi exerciţii naţionale şi aliate. În contextul prezenţei înaintate, CJET 
catalizează soluţiile de instruire multidomeniu (inclusiv aerian, maritim şi 
terestru). 


IS: In luna iulie a acestui an, în prezența Preşedintelui României Klaus 
Iohannis, comandantul Forţelor Armate, si a ministrului apărării nationale, 

domnul Nicolae Ciucă, ati participat la ceremonia de înființare, la Sibiu, a unui 
nou comandament multinațional aliat pe teritoriul României — Comandamentul 
Multinational de Corp de Armată de Sud-Est (HO MNC-SE). Din perspectiva 
dumneavoastră, de şef al Forţelor Terestre, vă rugăm să ne oferiţi câteva detalii 
legate de importanţa acestui comandament multinațional. 


IB: În contextul dinamicii mediului internaţional de securitate şi coerent cu 
angajamentele internaționale asumate de armată, România a recunoscut nevoia 
aliată de consolidare a comenzii si controlului în regiune. Astfel, România şi-a 
asumat constituirea pe teritoriul national a unei capabilități multinaționale de 
comandă si control în domeniul terestru - HQ MNC-SE, care va fi pusă la 
dispoziția NATO. 

HQ MNC-SE va avea statut de comandament militar internaţional, ca element 
al Structurii de Forte a NATO, si va constitui un element regional important în 
planificarea, coordonarea şi conducerea activităţilor de instruire şi evaluare în 
cadru aliat. 


IS: În final, multumindu-vá pentru ideile si opiniile dumneavoastră față de 
problemele care au fost si vor fi în atenţia Statului Major al Fortelor Terestre, vă 
rugăm să transmiteti un mesaj cititorilor revistei Impact strategic. 


IB: Doresc să-i reasigur pe cititorii dumneavoastră că Forţele Terestre rămân 
dedicate îndeplinirii angajamentelor asumate de ţara noastră în cadrul NATO/UE, 
prin continuarea activităților de instruire specifice atât la nivel național, cât şi 
in format aliat, în vederea creşterii capacităţii de a răspunde rapid şi eficient 
întregului spectru de provocări. 


În final, îi informăm pe cititorii noştri că urmează, într-unul dintre numele 
viitoare ale revistei, un interviu distinct cu domnul general-maior lulian Berdilă, 
pe tema înzestrării, dotării, modernizării și instruirii personalului aparținând 
Forţelor Terestre. 

FORTELE NAVALE p 
LA 160 DE ANI DE EXISTENTA 


€ Impact strategic (IS): Stimate 
domnule contraamiral Mihai Panait, 
sunteți şeful Forţelor Navale Române 
(FNR), o categorie de forte deosebit de 
complexă si de importantă în ducerea 
acțiunilor militare atât pe timp de pace, 
cat si în situaţii de criză si la război, 
contribuția acesteia fiind decisivă in 
spațiul operaţional modern. 


Domnul contraamiral Mihai Panait 
(MP), Șeful Statului Major al Forțelor 
Navale (SMFN): Forţele Navale Române 
execută acțiuni și misiuni specifice în 
conformitate cu obiectivele politicii 
de apărare şi prioritățile acesteia, 
principiile si conceptele  Stategiei 
Naţionale de Apărare a României, ale 
Domnul contraamiral Mihai Panait, Doctrinei Armatei României, evoluţiile 
şeful Statului Major al Forţelor Navale mediului de securitate şi hotărârilor 
autorităților constituționale abilitate — 
Parlamentul României, Preşedintele României, Consiliul Suprem de Apărare a 
Țării, Guvernul României, Ministerul Apărării Nationale. 
Forţele Navale Române reprezintă o categorie de forță importantă pentru 
Armata României, cu un program ambițios de modernizare a capabilitatilor si cu o 
serie de direcţii clare de acţiune. În primul rând, ne dorim ca toate misiunile pe care 
le desfásurám si pe care le-am planificat în conformitate cu planul cu principalele 
activităţi sau cu programele de instrucție ale unităţilor din cadrul Forțelor Navale 
Române să fie îndeplinite în siguranță. 


O IS: Anul acesta marchează 160 de ani de la înființarea Forţelor Navale Române. 
In acest context, ne puteţi spune cum răspund, în prezent, unitățile si marile unităţi 
navale noilor riscuri si ameninţări la adresa apărării si securităţii nationale? 

MP: Având o tradiție îndelungată, 160 de ani de la înfiinţarea FNR reprezintă 
nu doar o cifră frumoasă, ci şi o istorie elocventă pentru modernizarea şi 
transformarea acestei categorii de forte. Suntem datori să ne ridicăm la nivelul 
înaintaşilor, să performám, să progresăm, să modernizám si să dezvoltăm această 
categorie de forte. 

La 160 de ani de la înfiinţarea FNR, ne prezentăm ca o structură credibilă, 
capabilă, dislocabilă, o structură care este alături de partenerii din Alianța Nord- 
Atlantica, pentru cá sunt misiuni importante si nu sunt puține, sunt eforturi 
deosebite pe care doresc să le aduc în atenţie. 

Faptul că participăm anual cu fregate și dragoare maritime la fiecare 
dislocare a grupărilor navale permanente ale NATO în Marea Neagră, Standing 
NATO Maritime Group 2 (SNMG2) si Standing Naval Mine Countermeasures 
Group 2 (SNMCMG2) este onorant, întrucât constituie o misiune importantă, 
fiind un model de pregătire pentru celelalte nave sau structuri ale FNR. 
Suntem prezenţi în Marea Neagră, în Marea Egee si în Marea Mediterană cu 
nave din cadrul Forţelor Navale Române, pe timpul misiunilor si exerciţiilor 
multinaționale. Desfăşurăm în Marea Neagră şi pe fluviul Dunărea cinci exerciții 
majore: SEA SHIELD, POSEIDON, EURASIAN PARTNERSHIP MCM DIVE, 
SPRING/FALL STORM şi RIVERINE, în domeniile: luptă la suprafață, luptă 
antisubmarin, luptă împotriva minelor, apărare antiaeriană, operații amfibii, 
manevre și evoluţii, aprovizionare pe mare, operații de interdicție maritimă. 

Avem o cooperare deosebită cu partenerii din țările riverane Mării Negre; 
participăm cu nave militare la exerciţiile BREEZE şi SEA BREEZE, ale Forţelor 
Navale ale Bulgariei şi Ucrainei. În 2020 am participat cu trei nave la exerciţiul 
BREEZE şi cu două nave la exerciţiul SEA BREEZE. De asemenea, avem o 
participare constantă, cu nave şi personal de stat major, la exercițiile ARIADNE, 
MAVI BALINA, DOGU AKDENIZ sau NUSRET, desfăşurate de Turcia şi 
Grecia în Marea Egee si Marea Mediterană. Este un efort deosebit si este modul 
nostru de a arăta cá putem construi punti între Forţele Navale Române, ale 
Bulgariei, Ucrainei, Turciei, Greciei și ale partenerilor din Marea Mediterană. 

Dezvoltám, de asemenea, punti de legătură între Marea Neagră si Marea Baltică: 
cu Forţele Navale ale Poloniei avem o colaborare foarte bună şi prin Regimentul 
de Infanterie Marină din cadrul Flotilei Fluviale, începând cu anul 2018, avem o 
participare importantă la cel mai mare exerciţiu al NATO desfăşurat în Marea Baltică, 
BALTOPS. Faptul că în anul de instrucție 2019, Regimentul de Infanterie Marină 
a participat pentru prima dată în teatrul de operaţii Afganistan, cu un detașament 
de nivel companie, este un alt element de contribuţie a Forţelor Navale Române la 
asigurarea securităţii globale. Nu în ultimul rând, Operația SEA GUARDIAN, care 
este cea mai importantă operaţie la care Forţele Navale Române au luat parte în 
ultimii trei ani, toamna aceasta participând cu fregata Regina Maria. 

FNR se concentrează pe modernizarea şi transformarea acestei categorii 
de forte pentru a fi în măsură să acţioneze ca o structură credibilă, capabilă si 
dislocabilă, alături de partenerii euroatlantici. Astfel, pentru prima dată în istorie, 
în semestrul 1/2020, Forţele Navale şi-au asumat comanda grupării navale 
permanente NATO — SNMCMG2, prin asigurarea şi ambarcarea comenzii si 
statului major al grupării la bordul Puitorului de mine şi plase 274 ,,Viceamiral 
Constantin Bălescu”. Asumarea comenzii unei grupări navale care are drept 
obiectiv menținerea capacităţii de luptă şi de reacție imediată a NATO în zonele 
sale de responsabilitate, demonstrează determinarea Forţelor Navale de a fi 
parte activă la efortul aliat si de sustinere a procesului de generare a forței in 
cadrul implementării măsurilor de asigurare a aliaţilor, prezență înaintată si 
descurajare. 

Cel mai important lucru însă pentru Forţele Navale Române este faptul că, 
la bordul navelor care execută aceste misiuni, operații şi exerciții sunt tinerii 
ofiţeri, maiștri militari sau soldati gradati profesionişti, care, printr-o dăruire 
deosebită, printr-un efort continuu, reuşesc să îşi îndeplinească misiunea şi să 
poarte cu mândrie la catarg pavilionul României. Faptul că pe bordajul navelor 
din Forţele Navale Române de la mare si fluviu scrie „Onoare si Patrie” este un 
lucru care îmi doresc să fie simțit si transmis către toate echipajele din FNR. 


© IS: Din această perspectivă complexă, ne puteţi expune viziunea dumneavoastră 
cu privire la importanța geostrategică a Mării Negre și a Regiunii Extinse a 
Mării Negre (REMN) în cadrul securității europene și euroatlantice? 


MP: REMN are o importanţă strategică deosebită nu numai pentru tara noastră, 
dar şi pentru întregul spaţiu euroatlantic. REMN lărgește sfera de proiecție a 
securității şi a stabilității pentru comunitatea transatlantică, fapt pentru care 
reprezintă o provocare strategică pentru întregul spectru internațional. Ca 
membru NATO, România are responsabilitatea de a fi furnizor de securitate în 
regiune și de a susține Alianţa pentru îndeplinirea obiectivelor de securitate la 
nivel mondial. 

Faptul că suntem angajaţi într-un efort euroatlantic deosebit, cu o participare 
intensă în cadrul exerciţiilor nationale, a celor multinaționale si internationale, 
a operaţiilor şi a misiunilor în teatrele de operaţii este un element definitoriu 
pentru FNR, un lucru care ne obligă si ne onorează, în acelaşi timp. 

Prima direcţie de acțiune pe care as dori să o dezvoltăm în acest sens este 
să reuşim să ne indeplinim toate angajamentele asumate si misiunile ordonate în 
cadrul NATO și al UE şi să dezvoltăm, printr-o planificare inteligentă, programul 
cu principalele activităţi pentru următoarea perioadă, pentru anul de instrucție 
2021, dar şi cu o viziune pe termen lung, până în anul 2025. 

O IS: În actualul context international, ce ne puteţi spune despre rolul României în 
asigurarea securităţii la Marea Neagră? Credeţi că este necesară configurarea 
unui nou tip de leadership în această regiune? Ce detalii ne puteţi oferi 
despre Iniţiativa celor Trei Mări, a cărui summit s-a desfășurat anul trecut la 
Bucureşti? 


MP: Marea Neagră reprezintă legătura dintre Europa de sud-est, Caucaz, Orientul 
Mijlociu şi Marea Mediterană, fiind în același timp şi linia de demarcare între 
Uniunea Europeană, spaţiul ex-sovietic si NATO. În noua Strategie de Apărare 
a Ţării este specificat faptul că Regiunea Mării Negre este de interes strategic 
pentru România şi trebuie să fie un spațiul sigur şi predictibil — aspecte esențiale 
pentru securitatea națională. România are interesul să contribuie la dezvoltarea de 
politici si soluții pentru susținerea dezvoltării regionale către o zonă caracterizată 
de securitate şi stabilitate. Această regiune trebuie să fie una stabilă, democratică 
şi prosperă, care să fie strâns conectată la structurile europene şi euroatlantice. 

Asigurarea securităţii la Marea Neagră are nevoie deo abordare cuprinzătoare, 
coerentă şi coordonată, la toate nivelurile, inclusiv domeniul militar. 

Realizarea, promovarea sau susținerea stabilității la Marea Neagră presupune 
un efort deosebit din partea unui număr mare de actori. Astfel, participarea la 
misiuni şi exerciţii în comun cu nave aparținând NATO şi UE, precum şi cu 
forte/capabilitati aparținând statelor riverane Mării Negre (Ucraina, Republica 
Moldova, Georgia) creează imaginea unei forte militare unitare, pregătită sa 
susțină stabilitatea regională la Marea Neagră. 

Iniţiativa celor Trei Mări este platforma politică ce reuneşte cele 12 state 
ale Uniunii Europene aflate între mările Adriatică, Baltică şi Neagră (Austria, 
Bulgaria, Croaţia, Cehia, Estonia, Ungaria, Letonia, Lituania, Polonia, România, 
Slovacia şi Slovenia), având ca principal obiectiv creşterea legăturilor între aceste 
state. Principiile de bază ale Initiativei sunt promovarea dezvoltării economice, 
creșterea coeziunii la nivel european si consolidarea legăturilor transatlantice. 
Summitul organizat în România, în 2018, a avut drept obiectiv obținerea de 
progrese privind interconectivitatea în domeniile transporturilor, energiei şi 
digital. 

Printre proiectele avute în vedere se află şi implementarea BRUA (Bulgaria, 
România, Ungaria, Austria) — proiect care prevede transferul gazului din 
regiunea Mării Caspice si din perimetrele offshore ale zonei economice exclusive 
a României la Marea Neagră, către centrul Europei. Un alt proiect, din lista 
prioritară, este interconectarea la nivel regional — FAIREway DANUBE, care 
are ca principal obiectiv reabilitarea şi întreţinerea căii de transport pe Dunăre. 
Chiar și noul proiect Dunăre-Oder-Elba poate contribui la interconectarea pe 

apă a țărilor din nord cu Marea Neagră. Si, nu în ultimul rând, as reaminti de 
RAIL-2-SEA — modernizarea şi dezvoltarea liniei feroviare care leagă Gdansk si 
Constanţa, cu dublă întrebuințare civil şi militar. 

După cum mentionam, suntem foarte interesați în cooperarea cu parteneri 
din zona baltică, în special cu marina poloneză, pentru o mai bună cunoaştere a 
provocărilor de securitate şi a soluţiilor adoptate pentru contracararea riscurilor 
şi amenințărilor în domeniul maritim din zonă. 


© IS: Pe durata misiunilor si exerciţiilor comune desfăşurate pe timp de pace cu 
aliații si partenerii nostri strategici în Marea Neagră, au fost create si v-aţi 
confruntat cu diverse situaţii. Unde ati întâmpinat greutăți majore si unde 
consideraţi că a fost efortul mai mare pe timpul acestor acțiuni militare de 
pregătire? Vă rugăm să detaliati aceste tipuri de misiuni. Cum puteţi caracteriza 
cooperarea navală şi interoperabilitatea cu aliaţii şi partenerii României? 


MP: Forţele Navale au adoptat o atitudine activă în promovarea stabilității 
regionale și globale, prin implementarea măsurilor de creştere a încrederii si 
stabilităţii la nivel regional, inclusiv prin utilizarea diplomaţiei apărării. În acest 
sens, România, prin intermediul Forţelor Navale, participă la operaţii şi misiuni 
de pace/răspuns la crize conduse de NATO, UE, OSCE si ONU sau în cadrul 
unor coaliții de voinţă, pentru lupta împotriva terorismului, a extremismului, 
insurgentei si pentru asigurarea stabilității regionale si internationale. 

Relaţiile cu forțele navale aparținând statelor riverane Mării Negre se 
derulează sub mai multe formate. În primul rând, sunt cele sub comandă NATO în 
cadrul misiunilor grupărilor navale permanente NATO și exercițiile planificate de 
cele trei state membre NATO (România, Bulgaria, Turcia). De asemenea, sunt cele 
în format bilateral sau internațional, prin participarea cu personal şi nave militare 
la exerciţiile planificate de către cele trei tari din cadrul parteneriatului pentru 
pace Ucraina, Republica Moldova şi Georgia, cele în format bilateral cu Bulgaria 
prin găzduirea alternativă a unui exercițiu NATO MCM LIVEX — POSEIDON. 
FNR participă la Operația Black Sea Harmony (OBSH), iniţiată de Forţele Navale 
ale Turciei, asigurând pe bază de reciprocitate, un ofițer de legătură, prin care se 
realizează schimburi de informaţii pentru operațiile maritime din Marea Neagră. 
La această inițiativă participă şi ofițeri de legătură din partea Federaţiei Ruse, în 
comandamentul de la Eregli, Republica Turcia. 

Pentru consolidarea cooperării la Marea Neagră, România, prin Forţele 
Navale Române, este parte a forumului — „Documentul privind Măsurile de 
Creștere a Încrederii şi Securităţii în Domeniul Naval la Marea Neagră”/CSBMs 
a cărui președinție se asigură prin rotaţie, dar, din cauza condiţiilor geopolitice 
tensionate din zonă, generate de ocuparea Crimeii de către Federaţia Rusă, au 

fost înghețate vizitele în porturile militare si exerciţiile demonstrative. Grupul 
de cooperare navală in Marea Neagră - BLACKSEAFOR este, de asemenea, o 
inițiativă înghețată la acest moment. 

Toate aceste tipuri de activități conduc la creşterea încrederii reciproce 
şi a interoperabilitatii forţelor armate în Regiunea Mării Negre, mai putin în 
relația cu Federaţia Rusă. Conduita Forţelor Navale în relaţia cu Federaţia Rusă 
este dictată de reglementările Ministerul Afacerilor Externe al României și de 
politicile NATO. 

În cadrul iniţiativei de descurajare europeană (European Deterrence 
Initiative - EDI) privind sprijinul acordat de către SUA statelor membre NATO 
şi celor partenere din estul Europei, FNR participă la exerciţiile din seria SEA 
BREEZE si exerciţiile de tip PASSEX cu nave aparținând NATO, România 
asumându-și, astfel, obligaţiile ce decurg din Conceptul strategic al NATO, din 
Măsurile imediate de reasigurare (Immediate Assurance Measures - IAM), din 
Planul de acţiune pentru creşterea capacităţii de reacţie a Alianţei (Readiness 
Action Plan - RAP) şi Operația Atlantic Resolve South / Black Sea Resolve 
Events (OARS / BSRE). 


IS: După cum bine stim, marinarii militari români sunt profesioniști desavarsiti, 
lucru dovedit în îndeplinirea misiunilor încredințate care decurg din Constituţia 
României, misiuni de luptă (garda cu nave, monitorizarea traficului maritim, 
impunerea embargoului, lupta antipiraterie) si de sprijin (salvare-evacuare) 
sau ajutor umanitar, desfăşurate sub pavilion românesc în cadru aliat sau sub 
egida altor organizaţii internaţionale de securitate (ONU, UE, OSCE). Acest 
profesionalism si experiența militară dobândită a fost apreciată de conducerea 
militară a Alianţei Nord-Atlantice, prin asigurarea preluării conducerii Grupării 
navale permanente NATO de luptă contra minelor 2 (SNMCMG 2) în prima 
jumătate a acestui an, o funcție deosebit de importantă si onorantă pentru 
Forțele Navale Române. 

Am aprecia foarte mult prezentarea aspectelor relevante ale participării 
fregatelor Regele Ferdinand si Regina Maria si a dragorului maritim Lt. Lupu 
Dinescu atât în cadrul Grupărilor navale aliate permanente, cât si la misiunile 
navale ale NATO ȘI UE. 

Cum ati descrie eforturile personalului din subordine în această perioadă 
caracterizată de multe provocări de securitate suprapuse apariţiei crizei sanitare? 


MP: A profesa ca marinar, indiferent de structura în care eşti încadrat în Forţele 
Navale Române, este o provocare. Viaţa de pe mare nu este uşoară, este o meserie 
grea, o meserie care cere sacrificii, însă care contribuie la dezvoltarea României 
în domeniul acesta. 

Prin participarea navelor militare româneşti la misiuni şi operații NATO, 
Armata României si, implicit, Forțele Navale Române, își consolidează statutul 
de partener de încredere și contribuie la consolidarea nivelului de securitate la 
granița de sud-est a Alianţei Nord-Atlantice. 

Marinarii militari care au participat la misiuni, în această perioadă dificilă 
din punct de vedere sanitar, au avut o responsabilitate în plus fata de cele 
obişnuite, au fost nevoiţi să își execute datoria în condiții adaptate la restricțiile 
şi recomandările de la momentul respectiv. Cu toate acestea, militarii din Forţele 
Navale Române au reuşit să îşi îndeplinească cu succes misiunile încredințate si 
chiar să ofere un model de urmat în privinţa respectării măsurilor de prevenire a 
răspândirii virusului cu care societatea se confruntă în prezent. 


@ IS: Domnule contraamiral, referindu-ne la respectarea angajamentului 
României în cadrul NATO de a aloca 2% din PIB pentru apărare, parte din 
acest procent fiind dedicat înzestrării categoriilor de forte, vă rugăm să punctati 
pentru cititorii revistei si colaboratori principalele aspecte ce vizează acest 
proces amplu de înzestrare si modernizare a Forţelor Navale Române si care ar 
fi priorităţile acestui proces? 


MP: Pentru a răspunde cerințelor operaţionale actuale, FNR sunt preocupate 
permanent să asigure continuitatea strategică în cadrul NATO şi UE atât printr-o 
abordare unitară, coerentă a proiectelor în care România este implicată, cât şi prin 
derularea programelor de înzestrare şi modernizare, având ca obiective dotarea 
structurii de forte cu tehnică şi echipamente militare moderne, interoperabile si 
revitalizarea tehnicii şi echipamentelor militare existente, precum şi asigurarea 
în timpul cel mai scurt, a capabilitatilor de descurajare şi contracarare credibile, 
în concordanţă cu planurile de apărare şi de răspuns gradual elaborate şi revizuite 
la nivel naţional şi la nivelul Alianţei. Aceste obiective pot fi îndeplinite prin 
derularea pe criteriul celui mai bun raport cerințe operationale/cost, a tuturor 
programelor de înzestrare si modernizare, dintre care principalele priorități sunt: 

e înzestrarea cu patru corvete multifuncţionale în perioada 2020-2026, cu 
fonduri alocate din bugetul SMEN (1,6 mld. euro), contractul estimându-se a 
fi semnat imediat după finalizarea contestaţiilor în urma derulării procedurii 
specifice de atribuire; 

e modernizarea fregatelor T22R — etapa a Il-a — refacerea capabilități 
operaționale a celor două fregate conform arhitecturii inițiale şi adaptarea 
profilului operaţional conform evoluţiilor tehnice actuale în domeniile: luptă 
antisubmarin (ASW), luptă antiaeriană (AAW), luptă împotriva navelor de 
suprafață (AsuW), ca operaţiuni compensatorii (offset) la contractul de furnizare 
a celor patru corvete multifuncţionale; 

e sistemul de instalaţii mobile de lansare rachete navale — realizarea unei 
capabilități de luptă împotriva navelor de suprafață, compusă din două baterii cu 
câte două lansatoare de rachete antinava (16 rachete antinava), în perioada 2020- 
2024 cu fonduri alocate din bugetul SMFN (estimat 0,2 mld. euro), contractul de 
tip LOA prin Programul FMS estimându-se a fi semnat până la sfârșitul anului 
2020, de către guvernele SUA şi României; 

e reparații capitale şi modernizările platformelor navale şi aeriene (reparații 
capitale/revizii majore cu modernizările platformelor navale și reparații capitale 
la elicopterele IAR PUMA Naval). 

Aceste programe de înzestrare/modernizare sunt augmentate în procesul de 
îndeplinire a angajamentelor asumate de România în cadrul Alianţei, de programe 
dezvoltate împreună cu partenerul strategic SUA sau alte proiecte ce vizează 
implementarea unor pachete de capabilități finanţate prin programul de investiții 
NATO în securitate (NSIP), precum si participarea în consortii a unităților de 
cercetare-dezvoltare din structurile SMFN, la programe de cercetare-dezvoltare- 
inovare la nivelul NATO si UE. 


IS: Sunteţi un amiral al Armatei Române cu experiență internaţională 
considerabilă, participant la numeroase misiuni și operaţii navale în Marea 
Mediterană si Oceanul Indian. Care credeți că sunt perspectivele, pe termen 
scurt si mediu, ale prezenţei aliate înaintate (tFP) în România? Care este relația 
cu militarii americani stationati în baza militară de la Kogălniceanu? 


MP: Ca răspuns la schimbările majore de securitate şi urmare a deteriorării 
situaţiei de securitate din vecinătatea estică a Alianţei, NATO a început, în 2014, 
un amplu proces de adaptare a posturii sale defensive de descurajare şi apărare. 

Prezenţa aliată în flancul estic se manifestă printr-o serie de decizii luate în 
cadrul summiturilor NATO, concepte, initiative, operationalizare de noi structuri 
de comandă si control şi structuri de forte, misiuni şi operații sau exerciţii. Forţele 
Navale Române susțin participarea în cadrul iniţiativei NATO privind măsurile 
adaptate de asigurare pentru Turcia (TAMT) în contextul misiunii Grupărilor 
Navale Permanente ale NATO. 

Totuşi, în ultimii doi ani, s-a constatat o uşoară scădere în ceea ce priveşte 
numărul dislocărilor acestor grupări în Marea Neagră. Sustinem continuarea 
asigurării unei prezenţe maritime consolidate în Marea Neagră şi în anii următori, 
prin asigurarea unei prezenţe în trei perioade distincte pentru derularea de 
activități de instruire în comun cu statele membre NATO riverane Mării Negre. 

As dori să subliniez atenția și efortul pe care-l alocăm pentru participarea 
activă şi în cadrul iniţiativelor UE: PESCO (Permanent Structured Cooperation), 
CARD (Coordination Annual Review on Defence) şi EDF (European Defence 

Fund), respectiv în cadrul misiunilor si operaţiilor derulate sub Politica de 
Securitate şi Apărare Comună (PSAC): EUNAVFOR Atalanta, EUNAVFOR 
MED Irini. 

În perspectivă, Forţele Navale Române intenţionează să ridice gradul 
de participare la misiunile şi operaţiile sub conducerea UE, de la participarea 
activă cu personal de stat major la participarea cu capabilități navale, pentru 
susținerea efortului european de construcție a unor capabilități militare europene 
credibile. 

În cadrul exerciţiului Black Sea Rotational Force, coordonat de către Statul 
Major al Forţelor Terestre, desfăşuram anual, cu structuri ale Regimentului de 
Infanterie Marină din cadrul Flotilei Fluviale, activităţi de instruire teoretică 
şi practică cu infanteriștii marini americani dislocati la baza militară Mihail 
Kogălniceanu. 


© IS: Vă rugăm să acceptaţi translatarea discuţiei într-un plan personal si să ne 
dezváluifi ce a însemnat pentru dumneavoastră şi structurile subordonate aceasta 
perioadă tulbure caracterizată de lupta împotriva pandemiei de COVID-19. 


MP: Încă de la începutul declanșării crizei sanitare generate de pandemia de 
COVID-19, Forţele Navale Române au avut un rol activ în impunerea măsurilor 
pentru implementarea prevederilor legislației naţionale în domeniu. Aș dori 
să amintesc câteva acțiuni importante care s-au desfăşurat sub coordonarea 
structurilor din subordinea mea, şi anume, operationalizarea Spitalului ROL II de 
la Constanţa, precum şi acţiuni în comun cu personalul Ministerului Administraţiei 
si Internelor în garnizoanele din responsabilitatea Forţelor Navele. 

În perioada stării de urgenţă, personalul din Forţele Navale a venit în sprijinul 
Ministerului Sănătății, Spitalului ROL II Bucureşti, precum și al altor instituții în 
vederea desfășurării activităţii acestora în condițiile și limitările date de această 
pandemie. Sunt mulțumit de faptul că misiunile au fost executate la timp si în 
volum complet, fără a afecta în mod semnificativ sănătatea personalului. 


O IS: În final, multumindu-va pentru ideile si opiniile dumneavoastră fata de 
problemele care au stat si vor sta în atenția SMFN, vă rugăm Să transmiteti un 
mesaj colaboratorilor şi cititorilor revistei Impact strategic. 


MP: Din postura de şef al SMFN, doresc să transmit tuturor cetăţenilor României 
că echipajul Forţelor Navale Române este, înainte de toate, un slujitor al Patriei, 
cu o misiune permanentă de a asigura sentimentul de liniște şi pace în zona 
de responsabilitate. Alături de camarazii din Armata României și de partenerii 
străini, marinarii militari români contribuie la securitatea ţării, prin activităţile 

de instruire şi de diplomaţie navală, pe care le desfăşoară constant, fiind în 
măsură, în orice moment, să reacționeze proactiv la crizele de securitate 
apărute. Acest lucru este realizabil, bineînţeles, datorită capacităţii noastre de 
adaptare la schimbările continue ale mediului de securitate, pe care ne dorim 
să o consolidăm neîncetat prin profesionalismul de care am dat dovadă de-a 
lungul timpului. 

Le mulţumim celor interesaţi să publice în revista ştiinţifică bilingvă Impact 
strategic şi le supunem atenţiei, totodată, aspectele pe care trebuie să le aibă în 
vedere la redactarea articolelor. 

PRINCIPALELE CRITERII DE SELECȚIE 

Circumscrierea în aria tematică a revistei — studii strategice şi de 
securitate si în următoarele domenii: actualitatea politico-militară; tendinţe şi 
perspective în domeniile securitate, apărare, geopolitică şi geostrategie, relații 
internaţionale, societatea informaţională; problematica păcii şi a războiului; 
managementul conflictelor; strategie militară; securitate cibernetică. 
Originalitatea — argumentare proprie; caracter de noutate; să nu fi fost 
publicat anterior. 

Caracter stiintific/academic al lucrării — stil neutru, obiectiv, argumentarea 
afirmațiilor şi precizarea tuturor resurselor bibliografice utilizate. 
Bibliografie relevantă, care să cuprindă lucrări de prestigiu şi surse recente, 
redactată conform modelului prezentat în Ghid. 

Redactarea în limba română şi în limba engleză să corespundă 
standardelor academice. 

Adecvarea la normele editoriale adoptate de revistă, expuse în 
continuare. 


DIMENSIUNEA ARTICOLULUI SI NORME DE EDITARE 
Dimensiunea articolului poate varia între 6 şi 12 pagini (între 25.000 şi 
50.000 de cuvinte), inclusiv notele de subsol, bibliografia şi figurile. 
Setări pagină: margini 2 cm, format A 4. 

Articolul se va scrie cu font Times New Roman, dimensiune corp 12, 
spaţiere la 1 rând, cu diacritice. 

Denumirea fişierului în limba română trebuie să conţină numele autorului și 
titlul articolului şi nu se scrie cu diacritice. Salvarea se va face ca document 
Word (.doc/.docx). 


STRUCTURA ARTICOLULUI 

Titlul articolului (centrat, scris cu majuscule, bold, font 24). 

O prezentare de autor succintă, care să cuprindă următoarele elemente (după 
caz): grad militar, titlu didactic/cercetare, titlu ştiinţific, prenume, nume, 

funcţia deţinută la principala afiliere instituţională, în cazul doctoranzilor — 
domeniul cercetării, universitatea —, oraşul, ţara de reşedinţă, e-mail. 
Un rezumat relevant, de circa 150 de cuvinte (caractere italice). 
6-8 cuvinte-cheie (caractere italice). 
Introducere/Consideratii preliminare (nu se numerotează). 
Două-patru capitole, eventual subcapitole. 
Concluzii (nu se numerotează). 
Opţional, dacă se consideră util pentru argumentare, pot fi incluse în articol 
tabele/grafice/imagini, cu trimitere din text către acestea. Pentru a fi asigurată 
lizibilitatea, acestea vor fi expediate redacţiei şi separat, odată cu articolul, 
în format .jpeg / .png / tiff. 

Ín cazul tabelelor, deasupra se scrie, „Tabelul nr. X: titlu”, iar în cazul imaginilor 
eg. hărţi etc., dedesubt se scrie Figura nr. X: titlu”. În ambele cazuri, se menţionează 
sursa (dacă este cazul) dedesubt. 


v 
v 
v 
v 
v 
v 


REFERINTE BIBLIOGRAFICE 

Conform cutumei academice, nu se insereseazá referinte bibliografice in Rezumat 
(Abstract) si Concluzii. 

Articolul va cuprinde note de subsol si bibliografie, dupá modelul ilustrat in cele 
ce urmează. 

Toate sursele bibliografice citate se indică în limba în care au fost consultate, 
cu transliteratie în caractere latine, unde este cazul (de ex., în cazul folosirii 
caracterelor chirilice, arabe etc.). Pentru versiunea articolului în limba engleză este 
recomandabil ca titlurile lucrărilor în limba română să fie traduse, între paranteze, 
în limba engleză. 


NOTE DE SUBSOL 

Titlul unui articol se marchează cu ghilimele, iar numele revistelor şi al cărților 
se marchează cu caractere înclinate (cursive) /italice. 

Exemplu de carte: Joshua S. Goldstein, Jon C. Pevenhouse, Relaţii internaţionale, 
Iaşi, Editura Polirom, 2007, pp. 37 - 45. 

Exemplu de articol: Thomas Oatley, „Toward a political economy of complex 
interdependence”, în European Journal of International Relations, nr. 4/2019 (vol. 
25), pp. 957-978. 

Sursele electronice se citează cu toate elementele bibliografice disponibile, 
asemenea unei surse tipărite, la final regăsindu-se link-ul întreg, şi data accesării. 

Exemplu de articol preluat de pe internet: John N. Nielsen, "Strategic Shock 
in North Africa”, în Grand strategy: the View from Oregon, 3.03.2011, URL: 
http://geopolicraticus.wordpress.com /2011/03/03/strategic-shock-in-north-africa/, 
accesat la 10.03.2019. 

Exemplu de document oficial preluat de pe internet: Council of the European 
Union, Council conclusions on the EUs comprehensive approach (Concluzii ale 
Consiliului privind abordarea cuprinzătoare a UE), Bruxelles,2014,p. 1, URLhttps:// 
www.consilium.europa.eu/uedocs/ems Data/docs/pressdata/EN/foraft/142552.pdf, 
accesat la 06.01.2018. 

NOTA BENE: la scrierea notelor, se începe cu prenumele autorului, iar la finalul 
notei, se menţionează şi nr. paginii/paginilor. 


BIBLIOGRAFIE 

Se vor menţiona toate lucrările studiate. Sursele se ordonează alfabetic, după 
numele autorului, scris cu majuscule, şi se numerotează. 

Exemplu de carte: GOLDSTEIN, Joshua S.; PEVENHOUSE, Jon C., Relaţii 
internaţionale, laşi, Editura Polirom, 2007. 

Exemplu de articol: OATLEY, Thomas, "Toward a political economy of complex 
interdependence”, în European Journal of International Relations, nr. 4/2019 (vol. 
25), pp. 957-978. 

Sursele electronice se citează cu toate elementele bibliografice disponibile, 
asemenea unei surse tipărite, la final regăsindu-se linkul întreg. 

Exemplu de articol: NIELSEN, John N., "Strategic Shock in North Africa”, in 
Grand strategy: the View from Oregon, 3.03.2011, disponibil la http://geopolicraticus. 
wordpress.com/ 2011/03/03/strategic-shock-in-north-africa/ 


EVALUAREA ŞTIINŢIFICĂ a articolelor se realizează, conform procesului 

